ރަށްރަށަށް ބޯކޮށް ވާރެވެހި ފެންބޮޑުވުމާއި ގުޅިގެން ގޯތިގެދޮރަށް ލިބެމުންދާ ގެއްލުންތައް ކުޑަކުރުމަށް ފުލުހުން ދަނީ ހަރަކާތްތެރިވަމުން\nބުރާސްފަތި ،18 މެއި 2017 / 10:52\nރާއްޖެއަށް މިހާރު ކުރަމުންދާ ހުޅަނދު މޫސުމުގެ ވިއްސާރައިގައި އެކި ރަށްރަށުގައި ފެންބޮޑުވެ ގޯތި ގެދޮރަށާއި މުދަލަށް ލިބޭ ގެއްލުންތައް ކުޑަކުރުމަށް ފުލުހުން ދަނީ އެރަށް ރަށުގައި ރައްޔިތުންނާއެކު މުއައްސަސާތަކާއެކު ޙަރަކާތްތެރި ބުރަ މަސައްކަތްތަކެއް ކުރަމުންނެވެ.\nއެގޮތުން މިހާރު ކުރަމުންދާ ހުޅުމޫސުމުގެ ވިއްސާރައިގެ ވައިގަދަވެ ބޯކޮށް ވާރޭވެހުމުގެ ބައެއް ރަށްރަށަށް ގެއްލުންތައް ވެފައިވާއިރު ރޭ ވަނީ އައްޑޫ ސިޓީއަށް ނަގޫރޯޅިއެއް އަރައި ބައެއް ގެތަކަށް ގެއްލުންތަކެއް ވެފައެވެ.\nމި ހާދިސާގައި އައްޑޫ ސިޓީ ހިތަދޫގެ 16 ގެއަކަށް އެކިވަރުގެ ގެއްލުންތައް ލިބި ބައެއް ގޭގޭގެ ފުރާޅު އެއްލާލާފައިވާއިރު ފުލުހުންދަނީ ކަމާގުޅުންހުރި އެހެން މުއައްސަސާތަކާއެކު ރައްޔިތުންނަށް އެހީތެރިކަން ފޯރުކޮށްދިނުމުގައި ހަރަކާތްތެރިވަމުންނެވެ. މީގެއިތުރުން ފުލުހުންދަނީ ގެއްލުންތައް ލިބުނު ގެތަކަށް ސާފުކުރުމުގެ މަސައްކަތުގައާއި އެ ގެތަކުގެ ސެކިއުރިޓީ ބެލެހެއްޓުމުގައިވެސް ހަރަކާތްތެރިވަމުންނެވެ.\nއައްޑޫ ސިޓީގެ އިތުރުން ތ. ގުރައިދޫ، މަޑިފުށި، ތިމަރަފުށި، ހިރިލަންދޫ، ދިޔަމިގިއްޔަށް ބޯކޮށް ވާރޭވެހި ފެންބޮޑުވުމުގެ ސަބަބުން ގޮތިގޮދަރަށް ލިބޭ ގެއްލުންތައް ކުޑަކުރުމުގެ ގޮތުން ފެން ހިއްދުމުގެ މަސައްކަތުގައާއި ގޭގެއަށް ފެން ނުވަންނަ ގޮތަށް ވެލިބަސްތާ ޖެހުމުގައި ތ. އަތޮޅުގެ ޕޮލިސް ސްޓޭޝަންތަކުގައި މަސައްކަތްކުރާ ފުލުހުންދަނީ ރައްޔިތުންނާއި އެރަށްރަށުގެ މުއައްސަސާތަކާއި ގުޅިގެން ހަރަކާތްތެރިވަމުންނެވެ.\nމީގެއިތުރުން ގދ. ރަތަފަންދޫގެ އެކި ސަރަޙައްދުތަކުގައި ފެންބޮޑުވުމުގެ ސަބަބުން ފެން ހިއްދުމުގެ މަސައްކަތްތަކުގައި ފުލުހުން ދަނީ ހަރަކާތްތެރިވަމުންނެވެ.\nރަތަފަންދޫގެ އިތުރުން ގދ. މަޑަވެލީގައިވެސް ފެންބޮޑުވެ އެރަށުގެ ބައެއް ގޭގެއަށް ފެންވަދެ އެކިވަރުގެ ގެއްލުންތައްވަނީ ވެފައެވެ.


SunOnline: Hulhumale' gai anekkaa ves meehaku maruvefai ovvai fenijje\nހުޅުމާލޭގައި އަނެއްކާވެސް މީހަކު މަރުވެފައި އޮއްވައި ފެނިއްޖެ\nފާތިމަތު ސައީދު 20 Jan 2019, 15:49\nހުޅުމާލޭގައި ބިދޭސީއަކު ކުއްލިއަކަށް މަރުވެފައި އޮއްވައި ފެނިގެން ހުޅުމާލޭ ހޮސްޕިޓަލަށް ގެންގޮސްފި އެވެ.\nފުލުހުން ބުނީ މިއަދު 2:00 ހާއިރު ބަންގްލަދޭޝްގެ 38 އަހަރުގެ ފިރިހެނެއް މަރުވެގެން ހޮސްޕިޓަލަށް ގެންގޮސްފައިވާ ކަމަށެވެ. އޭނާ ހޮސްޕިޓަލަށް ގެންދިޔަ އިރުވެސް މަރުވެފައިވާ ކަަމަށް ފުލުހުން ކަށަވަރު ކޮށްދެ އެވެ.\nއޭނާ މަރުވެފައި އޮއްވައި ފެނުނީ ކޮންތަނަކުން ކަމެއް ސާފެއް ނުވެ އެވެ. އޭނާ ދިރިއުޅެނީ ހުޅުމާލޭގައި ބިދޭސީން ދިރިއުޅޭ ތަނެއްގައި ކަމަށް ފުލުހުން ބުންޏެވެ.\nފުލުހުން ބުނީ އެ ބިދޭސީ މީހާގެ ހަށިގަނޑުގެ ބޭރުފުށުން އެއްވެސް ކަހަލަ އަނިޔާގެ ނިޝާނެއް ފެންނަން ނެތް ކަމަށެވެ.\nމިއަދު ވަނީ ހުޅުމާލޭ ރޯ ހައުސއެއްގެ ޓެރަސް މަތީން ވެސް މަރުވެފައި އޮތް މީހަކު ފެނިފަ އެވެ. ފުލުހުން ބުނީ ރޯ ހައުސެއްގެ ޓެރެސް މަތީ ވެއްޓިފައި އޮތް މީހަކު މިއަދު މެންދުރު 13:10ގައި ހުޅުމާލޭ ހޮސްޕިޓަލަށް ގެންގޮސްފައިވާ ކަމަށެވެ. އަދި އޭނާ ހޮސްޕިޓަލަށް ގެންދިޔައިރު ވެސް މަރުވެފައިވާ ކަމަށް ފުލުހުން ބުނެއެވެ.


އިޖްތިމާއީ މިންގަނޑުން ބޭރުވެ ހައްދު ފަހަނައަޅާދިޔައިރު ވެސް ވެރިން ބަލަހައްޓައިގެން، މިއީވެސް އިއްޒަތްތެރި މެމްބަރެއް؟! – adduLIVE\nއިޖްތިމާއީ މިންގަނޑުން ބޭރުވެ ހައްދު ފަހަނައަޅާދިޔައިރު ވެސް ވެރިން ބަލަހައްޓައިގެން، މިއީވެސް އިއްޒަތްތެރި މެމްބަރެއް؟!\nDec 17, 2021, 06:09 މުރުޝިދު އަބްދުލް ހަކީމް\nކާށިދޫ ދާއިރާގެ މެންބަރު ޖާބިރު ހޯމް މިނިސްޓަރާއި ފުލުހުންގެ އިސްވެެރިން ކައިރި\nއާއްމު އިޖްތިމާއީ މިންގަނޑާ ހިލާފު އެތައް ކަމެއް ތަކުރާރުކޮށް އޭނާ ދަނީ ކުރަމުންނެވެ. ބައެއް މީހުން ދެކޭ ގޮތުގައި މިހާރު އޭނާ ހުންނަނީ މޮޔަވެފައި" ކަމަށެވެ. އަނެއް ބަޔަލު ބުނަނީ "އެ ހުރީ ބޮއެގެން" ކަމަށެެވެ. އެއީ އެކަމު ދައުލަތުގެ އެއްބާރުގައި ކާށިދޫ ދާއިރާ ތަމްސީލް ކުރައްވާ އިއްޒަތެރި މެމްބަރު އަބްދުﷲ ޖާބިރެވެ.\nގާނޫނު ހަދާ މަޖިލިސް މެމްބަރަކަށްވާތީ އޭނާ ނަމުގެ ކުރިއަށް ވެސް މަޖިލިސް ތެރޭގައި އިއްޒަތެރި ނުލާ ނަން ކިޔުމަކީވެސް ކުށެކެވެ. ނަމަވެސް ޖާބިރު އަމަލުތަކާއި ބަސްމަގު ހުރި ގޮތުން އޭނާ ތަމްސީލް ކުރާ ކާށިދޫ ދާއިރާގެ ރައްޔިތުން އޭނާއަށް އެއްވެސް އިހްތިރާމެއް އަދި ގަދަރެއް ނުކުރާކަން ދާދިފަހުން ފެނިގެންދިޔަ އެވެ. ސަރުކާރުން މަަސްވެރިންގެ ދުވަސް ފާހަގަކުރަން ބޭއްވި ހަރަކާތްތަކުގައި ބައިވެރިވަޑައިގަތުމަށް ރައީސް އިބްރާހިމް މުހައްމަދު ސޯލިހާއި ނައިބު ފައިސަލް ނަސީމް އެރަށް ވަޑައިގެންނެވިއިރު ޖާބިރުވެސް އެރަށް މިދިޔަ ހުކުރުނ ދުވަހު ވަޑައިގެންނެވި އެވެ. އެކަމު އެއްވެސް މީހެއްގެ ސަމާލުކަަމެއް ޖާބިރަކަށް ނެތެވެ. ކޮންމެ މީހަކުވެސް ފޫހި ގޮތަކަށް ބުނާ އަޑު އިވެނީ "އެއްކަލަ މީހާ" އައިސް އުޅޭ ވާހަކަ އެވެ. ރައީސް ގާފަރަށް ވަޑައިގެން ސަލާމް ކުރައްވަމުން ވަޑައިގެންނެވި ފަހަތުން އެކި ވާހަކަތައް ރަށާ ގުޅޭ ގޮތުން ޖާބިރު ދައްކަވަމުންދިޔަ އަޑުއިވިފައި ކޮންމެ މީހަކުވެސް ތިބީ "ލަދުންމަރުވާވަރުވެފައި" އެވެ. ހަމަޖެހޭ އެއްވެސް ވާހަކައެއް ރައީސާ އެވަގުތުވެސް ނުދައްކަވަ އެވެ.\n"މަ ދައްކާލާފައިވެސް ރައީސްކައިރ ބުނީ މި ތިބީ ތިމަންނަމެން ގުރްއާން ކިޔަވަދިން ކުދިންނޯ. އެކަމު ޖާބިރު އަހަރަމެނަށް މި ފެނުނީވެސް މި މެމްބަރުކަމަށް ކުރިމަތިލީމަ،" ރައީސަށް މަރުހަބާ ކިޔަން ނިކުތް އަންހެނަކު ޖާބިރުގެ ވާހަކަ ދައްކަމުން ބުންޏެވެ.\nކާށިދޫ ދާއިރާގެ ރައްޔިތުންގެ ކުރިމަތީ ޖާބިރުގެ އަގު ވެއްޓުނީ އޭނާގެ އެތައް އަމަލެއްގެ ސަބަބުންނެވެ.\nއެކަމު ރައްޔިތުންގެ ކަންބޮޑުވުމަކީ އެވަރުވާއިރުވެސް އޭނާއާ ހިސާބަށް ގާނޫނުގެ ދިގު އަތް ނުފޯރާތީ އެވެ. ސިޔާސީ އިދިކޮޅު ފިކުރުގެ މީހެއް ނަމަ މިހާރު އޭނާ ބަންދުކޮށްގެން ގެންގޮސް އޭނާ ޓެސްޓްކޮށްފީހެވެ. އަދި އެ ދާއިރާގެ ގޮނޑިވެސް ހުސްވާނެ އެވެ. މިއީވެސް ބައެއް މީހުން ގަބޫލުކުރާ ގޮތެވެ.\nގާނޫނު އޭނާގެ މައްޗަށް ނުހިނގަނީ ކީއްވެ ކަމެއް ނޭނގުނަސް އެކަން ނުވާކަން އެންމެ ކުޑަ ކުއްޖާއަށް ވެސް އެނގެ އެވެ. އެކަމުގެ ޝަކުވާ އޭނާ ތަމްސީލްކުރާ ރައްޔިތުންގެވެސް އެބަ އޮތެވެ.\nއާއްމުނަށާއި މުދަލެެއް ގެއްލުންދޭ، އެކަމު އެއިން މައްސަލައެއް ނުބަލާ\nޖާބިރުވަނީ މަޖިލީހުގެ މެމްބަރުކަމުގައި ހުންނަވައިގެން އާއްމުންގެ މުދަލާއި އާއްމުންނަށް ގެއްލުންދީފަ އެވެ. އޭގެ ތެރެއިން ބައެއް ކަންކަން ސޯޝަލް މީޑިޔާގައިވެސް ފާހަގަ ކުރެވިގެންގޮސްފައިވެ އެވެ.\nއެގޮތުން ކުރީގެ ރައީސް މައުމޫން އަބްދުލްގައްޔޫމަށް ދެއްވި ކަމަށް ބުނާ 29 މިލިއަން ރުފިޔާގެ ލޯނެއް އަނބުރާ ދަައްކާފައި ނުވާތީ އޭގެ ބަދަލުގައި މައުމޫނުގެ ގެކޮޅާ ހަވާލުވާން ކަމަށް ވިދާޅުވެ ޖާބިރު ކިނބިގަސްދޮށުގެ ކައިރިއަށް ވަޑައިގެން އެތަނުގައި ހުރި ބައެއް ތަކެއްޗަށް ގެއްލުންދީފައިވެ އެވެ. މިއަަހަރުގެ އޯގަސްޓް މަހުގެ ހަތަރު ވަނަ ދުވަހު ހިނގި އޭނާ ހިންގި އެ އަމަލުގެ މައްސަލަ ބަލާ ކަމަށް ފުލުހުން ބުނި ނަމަވެސް އޭގެ ފަހުން ހަތަރު މަސް ފާއިތުވިއިރު ވެސް އެ މައްސަލައިގައި އިތުރު ތަފްސީލެއް ފުލުހުންނުދެ އެވެ.\nހަމައެހެންމެ ހެންވޭރުގައި ޖާބިރު ދިރިއުޅުއްވާ ގެކައިރި ޕާކްފައިވާ ސައިކަލްތަކެއް ގަސްތުގައި ވައްޓާލާ އެތަކެއްޗަށް މިއަހަރުގެ ތެރޭގައި ވަނީ ގެއްލުންދީފަ އެވެ. މިއަހަރުގެ އޮކްޓޯބަރމަހު އޭނާ ހިންގި އެ އަމަލާގުޅޭ އެއްވެސް ތަހްގީގެއްގެ މައުލޫމާތު ފުލުހުން ދީފައެއްނުވެއެވެ.\nH. Thimaaveshi kurimathee huri cycle thakakah @chairmanjabir gellun dhenee pic.twitter.com/xIukpp5ftf\n— Ali yaamin (@yaamin_ali) October 28, 2021\nއޭގެ އިތުރުން މަތިވެރިއަށް ޖާބިރު ފޮނުވި ބަޔަކު އަރާ އެރަށުގެ ބަޔަކަށް އަނިޔާކުރި ކަމުގެ ތުހްމަތުވެސް އޮތީ ކުރެވިފަ އެވެ.\nމަސްތުވެގެން ހުރެގެން ކަމަށް ތުހްމަތުކުރެވޭ އެތައް ހާލަތެއް\n"ޖާބިރު އެހުރީ ބޮއިގެން އަމަލުއަރާފައި" ކަމަށް މީހުން ބުނާ ކިތަންމެ ހާލަތެއް މީހުނަށް ފެނިއްޖެ އެވެ. އެކަމު އެކަން ފުލުހުންގެ ސަމާލުކަމަކަށް ނާދެ އެވެ. އޭނާގެ އަމަލުތަކުން މަސްތުވާތަކެތި ބޭނުންކޮށްގެން ކަމަށް ޝައްކުކުރެވޭނެ އެތައް ވަގުތެއް ދިޔަ ނަމަވެސް އޭނާ ޓެސްޓްކުރުމަށް މިހާތަނަށް ފުލުހުން އެއްވެސް މަސައްކަތެއްކޮށްފައެއްނުވެ އެވެ.\nއެމްޑީޕީގެ ހަރުގޭގައި ބޭއްވި ސިފާ މުހައްމަދުގެ ކެމްޕެއިން ހަރަކާތަށް ކާށިދޫ ވަޑައިގަތް، އެ އުޅުއްވީކީ ހަމަ ބުއްދީގައި ހުރި މީހަކު އުޅުއްވާނެ ގޮތަކަށް ނޫންކަން އެންމެނަށްވެސް އެނގެ އެވެ. އެކަން އެނގެނީ ޖާބިރު އެ ޖަލްސާއަށް ދިޔައީ އެމްޑީޕީން ދައުވަތު ދީގެން ނޫން ކަމަށާއި އެއީ ބަޔަކު ކުރުވި ކަމެއް ކަމަށް ސިފާ ވިދާޅުވި އެވެ.\nގާފަރުގައި ބޭއްވި ހަރަކާތްތަކުގައި ބައިވެވަޑައިގަތުމަށް ކާށީދޫ ދާއިރާގައި ހިމެނޭ ގާފަރަށް ރައީސް ވަޑައިގެންނެވުމުން ހުށައަޅާދިން މަރުހަބާގެ ލަވައިގައި ޖާބިރު ނައްޓުވާފައި އުޅުއްވި ގޮތުން ރައީސާއި ނައިބު ރައީސް ވެސް ތިއްބެވީ ހީހީގޮސް ބަލިވެފައި އެވެ. އޭނާ އެ އުޅުނީ ހަމަ ރައްޔިތުންގެ މަޖިލީހުގެ މެންބަރަކު ވެރިންކުރިމަތީ އުޅުއްވަން ޖެހޭ ގޮތައް ނޫންކަން އެތަނުގައި އެންމެންވެސް ގަބޫލުކުރެ އެވެ.\nއެހެން ދީންތަކުގެ މީހުނަށް އަޅުކަން ކުރުމަށް ފުރުސަތުދީ އެހެން ދީންތަކަށް ފުރުސަަތުދޭން ރައްޔިތުންގެ މަޖިލީހުގައި ޖާބިރު ގޮވާލިނަމަވެސް އެކަން ސިޔާސީ މީހުނަށްވެސް މާބޮޑު މައްސަލައަކަށްވިއެހެނެއް ނުވެ އެވެ. ކޮންމެ ބަޔަކުވެސް އޭނާގެ ވާހަކަ ނަގަނީ ޖޯކެއް ގޮތަށެވެ.\nރައީސް ސޯލިހް ގާފަރުން ފުރާވަޑައިގެންނެވިރު އެމަނިކުފާނަށް އަލްވާދު ވިދާޅުވާން ޖާބިރު ވަޑައިގެންނެވީ ކިރިޔާ ނިވާވާރުގެ ސޯޓްބުރިކޮޅެއްގަ އެވެ. އަދި ރައީސް އެރަށުން ވަޑައިގެންނެވިފަހުން ހޯމް މިނިސްޓަރު އިމްރާން އަބްދުﷲ އާއި ޕޮލިސް ކޮމިޝަނަރު މުހައްމު ހަމީދު ކައިރި ނިވާކަން ކުޑަ ސޯޓްބުރިއާއެކު އެ ދެއްކެވި ވާހަކަތަކުން ޖާބިރު ހުރި ހާލަތު ފުލުހުންނަށް ނޭނގޭ ކަމަށް ބުނުމަށް އިތުރު ޖާގައެއް ނެތެވެ. އޭގެ ފަހުން ދާއިރާއަށް ނިސްބަތްވާ ރަށެއްގައި އަންހެނުން ތަކެއްކުރިމަތީ އޭނާ ކުރު ސޯޓްބުރިއެއްގައި އެ ޖެއްސެވި ވައްތަރާއި ބޭނުންކުރެއްވި ބަސްމަގަކީވެސް އާއްމުން މިންގަނޑުތަކާ މުޅިން ހިލާފު ކަންކަމެވެ.\nކާށީދޫ ދާއިރާގެ ރައްޔިތުންގެ ތެރެއިން މީހުން ވެސް މިއަދު އިސްވެ ޖާބިރުއާ ވާޙަކަ ދައްކާ ނުޅެ އެވެ. އެކަމު ދާއިރާގެ ރައްޔިތުން ޖާބިރުއާ ވާހަކަ ނުދައްދާ ވަރަށް ފުލުހުންގެ އިސްވެރިން ޖާބިރުއާ އެކު ބަނދަރުމަތީ ވާހަކަ ދައްކަން ވަގުތު ހޭދަކުރިތަން ފެނުމުން ބައެއް މީހުން އެކަމާ ހައިރާންވި އެވެ. ގާނޫނުގެ ދިގު އަތް ޖާބިރުއާ ހަމައަށް ނުފޯރަނީ ކީއްވެކަން ނޭނގުނަސް ފުލުހުނަށް ޖާބިރުގެ ހާލަތު އެނގޭނެކަން ގިނަ ބަޔަކަށް ޔަގީންވި އެވެ.\n"އަހަރެމެން ކަހަލަ އާއްމު މީހެއް ނަމަ އެ ވައްތަރަށް އައިސް ފުލުހުން ކައިރު ނުތެބުނީސް ދަމާފައި ދުރަށް ގެންދިޔައީ،" ޖާބިރު ހަޑިހުތުބަސްތަކާއެކު ފުލުހުންނާ ވާހަކަ ދައްކަންހުރިތަން ފެނުމުން ގާފަރު މީހަކު ބުންޏެވެ.\nޖާބިރުގެ އަމަލުތަކުގެ ތެރެއިން އިސްލާމް ދީނަށް އިހްތިރާމްކުޑަކޮށް އަރަބިބަސްތައް ބޭނުންކޮށްގެން ރައްޔިތުންގެ މަޖިލިސް ތެރޭގައި ބޭނުންހާ އެއްޗެއް ވިދާޅުވިއިރު ރައްޔިތުންގެ މަޖިލީހުގެ ރިޔާސަތުން އެކަން ހުއްޓުވިތަނެއް ނުފެނެ އެވެ. ނަމަވެސް އޭދަފުށީ ދާއިރާގެ މެމްބަރު އަހްމަދު ސަލީމް ގުރުއާނުގެ އާޔަތްތައް މަޖިލީހުގައި ވިދާޅުވާތީ ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ އެގޮތައް ވިދާޅުނުވާން އަންގާފަ އެވެ. އެކަމު ޖާބިރުއާ ހަމަވުމުން އެކަން އެގޮތައް ކުރައްވާތީ ނުފެނެ އެވެ.\nއާއްމު ތަންތަނުގައި ހުތުބަސް ބޭނުންކުރުން އާއްމުވެފައި، އެކަމު ފުލުހުންގެ މާބޮޑު ސަމާލުކަމެއް ނެތް\nއާއްމު ތަންތަނުގައި ހުތުރުބަސް ބޭނުން ކުރުން ނުވަތަ އަވަގުރާން ގޮވުމަކީ ގާނޫނުގައި ކުށެކެވެ. ޖާބިރު އާއްމު ތަންނުގައި ހުތުރުބަސް ބޭނުންކުރުން ވަނީ އާއްމުވެފަ އެވެ. ދެފަހަރު އެއްފަހަރު އޭނާގެ ދުލުން ހަޑިހުތުބަހެއް ނޫނީ ނުނިކުމެ އެވެ.\nމި އަހަރުގެ އޯގަސްޓް މަހު ރައްޔިތުންގެ މަޖިލިސް ޗުއްޓީއަށް ގޮސްފައި ވަނިކޮށް ޖާބިރު ވަނީ މަޖިލިސް އިދާރާއަށް ވަޑައިގެން އެތާ ކުރިމަތީ އޮށޯވެގެން އަދި ފަހުން އިށީނދެގެން އިނދެ ހުތުރު ބަހުން އެކި ވާހަކަތައް ދައްކައިފަ އެވެ.\nއޭގެ ކުރިން އޭނާ ވަނީ މަޖިލީހުގެ އިދާރާއަށް ވަދެވަޑައިގެން އިދާރީ މުވައްޒަފުންނަށް ފުރައްސާރަކޮށް މުވައްޒަފުންނާ ދިމާލަށް އައުގުރާނަ ގޮވާ ހުތުރުބަސްތައް ރައްދުކޮށްފަ އެވެ. އެކަމު އޭނާއާމެދު މަޖިލީހުން އެޅި ފިޔަވަޅެއްނެތެވެ.\nރައްޔިތުންގެ މަޖިލިސްތެރޭގައި އަޑުގަަދަކޮށް ހަޑިހުތުބަސް ބޭނުންކުރަން ފެށުމުންވެސް އޭނާ ވަނީ މީގެ ކުރިން މަޖިލީހުގެ ތަޅުމުންވެސް ނެރެފަ އެވެ.\nއއ.މަތިވެރި ކައުންސިލް ރައީސަށް ފޯނުން ގުޅައި ޖާބިރު ދެއްކެވި ހަޑިހުތުކަން ބޮޑު އަވަގުރާނަތައް ސޯޝަލްމީޑިޔާގައި އާއްމުވިއިރު އޭނާއާ މެދު އެކަމުގައިވެސް އަދި އަދަށްވެސް އެޅި ފިޔަވަޅެއްނެތެވެ. އެކަމު މި ހުރިހާ ކަމެއް ހިނގަމުންދަނީ ދައުލަތުގެ އެންމެ މަތީވެރިޔާ އާއި ފުލުހުންގެ ކުރިމަތީ އެވެ.\nނަމަވެެސް ކުރީގެ ރައީސް މުހައްމަދު ނަޝީދު ނެރުއްވި ފޮތަކާ ގުޅޭ ގޮތުން ވާޙަކަ ދައްކަވަމުން އިދިކޮޅު ޕީޕީއެންސީގެ ލީޑަރު އަބްދުއްރަހީމް އަބްދުއްﷲ(އަދުރޭ) އަވަގުރާނަ ގޮވި މައްސަލައިގައި އޭނާ މައްޗަށް ދައުވާވެސް ކޮށްފައިވެ އެވެ.\nޖާބިރުއަށް ފިޔަވަޅުއަޅަން ސަަރުކާރުން ޖެހިލުންވަނީ ކީއްވެ؟\nޖާބިރު އަމަލުތައް ހައްދުފަހަނައަޅާދާއިރު ދައުލަތުގެ އިސްވެރިންނާއި ގާނޫނު ތަންފީޒުކުރާ ފަރާތްތަކުން ލޯމަރަލައިގެން ތިބެނީ ކީއްވެތޯ އެއީ އެންމެ ބޮޑު ސުވާލެވެ. ސީދާ ސަބަބު ސާފުނުވި ނަމަވެސް މި ސަރުކާރު ގެނައުމަށް ޖާބިރު ކުރެއްވި ހޭދައިގެ ވާހަކަ އެކި އިރުގައި ޖާބިރު ދައްކަވަ އެވެ. ސަރުކާރު ހިންގައި މައި ޕާޓީ އެމްޑީޕީން ޖާބިރަށް ދީފައިވާ މަގާމު އަންގައިދޭ އެއްކަމަކީ މި ސަރުކާރު އައިސްގެން ޖާބިރު ރައީސްގެ އަރިސް ބޭފުޅަކަށް އައްޔަން ކުރެއްވުމެވެ.\nއޭގެ ފަހުން އެމްޑީޕީ މަޖިލިސް ޕްރައިމަރީން ޖާބިރު ކެޓުމުން އަމިއްލަ ގޮތުން ޖާބިރު ކުރިމަތިލައްވައިގެން ކެމްޕެއިން ކުރެއްވިއިރު ކާށީދޫދާއިރާއަށް އެމްޑީޕީގެ ކެންޑިޑޭޓް ހޮވުމަށް އެމްޑީޕީން ދިން އަހައްމިއްޔަތުކަން ކުޑަ އެވެ. އެހުރިހާ ކަމަކާއެކުވެސް ޖާބިރު މި ސަރުކާރު ގެނައުމަށް ކުރެއްވި ހޭދައިގެ ވާހަކައަކީ ހަގީގަތެއްކަން ގަބޫލުކުރެވޭ ކަންތައްތަކެއް ފެންނަކަމަށް ބައެއް ފަރާތްތަކުން ފާހަގަކުރެ އެވެ.\nރައްޔިތުންގެ މަޖިލީހުގެ މެމްބަރު ކަމަށް ކުރިމަތިލާ މީހެއްގެ ކިބައިގައި ހުންނަން ޖެހޭ ޝަރުތުތަކުގެ ތެރޭގައި ބުއްދި ސަލާމަތުން ހުރުން ލާޒިމްވާއިރު މެމްބަރަކަށް ވުމަށްފަހު އެމީހެއްގެ ކިބައިން އެ ސިފަ ވަކިވެއްޖެ ކަމަށް ޝައްކުވާ ހާލަތުގައި ގާނޫނު ތަންފީޒުކުރާ ފަރާތްތަކުން އެކަން ދެނެގަތުމަށް މަސައްކަތްކުރަން ޖެހޭ ކަމަށްވެސް ބައެއް މީހުން ގަބޫލުކުރެ އެވެ. ގިނަ ބަޔަކު އެއްބަސްވާ ގޮތުގައި ޖާބިރު ގިނަ ވަގުތު ހުންނަވަނީ ހަމަބުއްދީގައި ނޫން ކަމެވެ. އެކަން ނޭނގޭ ކަމަށް ހަދައިގެން ލޯމަރާލައިގެން ތިބޭ ތިބުމަކީ ދައުލަތުގެ މުވައްސަސާތައް ފެއިލްވެ ވަކި ބަޔަަކަށް ގާނޫނު ނުހިނގާކަމުގެ ހެއްކެތް ކަމަށްވެސް އާއްމުންދެކެ އެވެ.


މިނިވަން ފްޓްބޯޅަ މުބާރާތް ޒޯން 3: އިންނަމާދޫ އަތުން އޭދަފުއްޓަށް ފަސޭހަ މޮޅެއް – Ungoofaaru\nބަނޑޭރިގަނޑު/ޙަބަރު/ރ.އަތޮޅު/މިނިވަން ފްޓްބޯޅަ މުބާރާތް ޒޯން 3: އިންނަމާދޫ އަތުން އޭދަފުއްޓަށް ފަސޭހަ މޮޅެއް\nމިނިވަން ފްޓްބޯޅަ މުބާރާތް ޒޯން 3: އިންނަމާދޫ އަތުން އޭދަފުއްޓަށް ފަސޭހަ މޮޅެއް\nމުނާޒު މުޙައްމަދު 21 ސެޕްޓެމްބަރ 2016\nމިނިވަން ޗެންޕިއަންޝިޕް ޒޯން3ގައި އިންނަމާދޫ އެފްސީ އަދި އޭދަފުށި ބައްދަލުކުރި މެޗުގެ ތެރެއިން – ފޮޓޯ: އޭދަފުށި ޓައިމްސް\nމިނިވަން ޗެންޕިއަންޝިޕް ޒޯން3ގެ މެޗުތައް ފެށި ފުރަތަމަ މެޗުގައި ރ.އަތޮޅުގެ ޗެންޕިއަން އިންނަމާދޫ އެފްސީ އަދި ބ.އަތޮޅުގެ ޗެންޕިއަން އޭދަފުށި އެފްސީ ބައްދަލުކުރި މެޗް 4-1 ގެ ނަތީޖާއަކުން އޭދަފުށި ކާމިޔާބުކޮށްފިއެވެ.\nބ.އޭދަފުށި ފްޓްބޯޅަ ދަނޑުގައި ކުރިއަށް ދިޔަ މި މެޗުގެ ފުރަތަމަ ލީޑް ނެގީ މެޗުގެ 19 ވަނަ މިނެޓްގައި އޭދަފުއްޓަށް ލިބުނު ޕެނަލްޓީއެއްގައި އެޓީމްގެ މުހައްމަދު ފާސިރު (ފާއްޓޭ) ފޮނުވާލި ބޯޅަ ކާމިޔާބުކޮށްގެންނެވެ. ނަމަވެސް ލަނޑު ޖެހިތާ5ވަރަކަށް މިނެޓްތެރޭ އިންނަމާދޫ އެފްސީން ނެގި ކޯނަރެއް އެ ޓީމުގެ ކެޕްޓަން އަލީ އަފްރާހު ބޮލުން ގޯލްގެތެރެއަށް ފޮނުވާލައިގެން ނަތީޖާ ހަމަ ހަމަ ކުރިއެވެ.\nމެޗުގެ 25 ވަނަ މިނެޓްގައި އޭދަފުށިން އަނެއްކާވެސް ލަނޑެއް ޖަހާ މެޗުގެ ލީޑް ނެގިއެވެ. މި ލަނޑުވެސް އެޓީމަށް ކާމިޔާބުކޮށްދިނީ މުހައްމަދު ފާސިރު (ފާއްޓޭ) އެވެ. ފުރަތަމަ ހާފްގެ ކުޅުން ނިމުނީ 2-1 ގެ ނަތީޖާއަކުން އޭދަފުށި ކުރީގައި އޮވެއެވެ.\n2 ވަނަ ހާފް ފެށިގެން 10 ވަނަ މިނެޓްގައި އޭދަފުށިން މެޗުގެ ލީޑް ފުޅާ ކުރިއެވެ. މި ލަނޑު އެޓީމަށް ކާމިޔާބުކޮށް ދިނީ އިޝާން އިބްރާހިމް (ސައްޓް) އެވެ.2ވަނަ ހާފްގެ 30 ވަނަ މިނެޓްގައި އޭދަފުށިން އަނެއްކާވެސް ލަނޑެއް ކާމިޔާބު ކުރިއެވެ. އެޓީމުގެ ކެޕްޓަން އަބްދުލް މަޖީދް އިބްރާހިމް ކާމިޔާބުކޮށްދިން ލަނޑާއެކު މެޗުގެ ނަތީޖާ 4-1 އަށް ބަދަލުކޮށްލިއެވެ.\nމުބާރާތުގެ ދެން މެޗެއް އޮންނާނީ މާދަމާއެވެ. މިމެޗުގައި ބައްދަލު ކުރާނީ ޅ.އަތޮޅު ޗެންޕިއަން ނައިފަރާއި ރ.އަތޮޅުގެ ޗެންޕިއަން އިންނަމާދޫ އެފްސީއެވެ. މުބާރާތުގެ3ވަނަ މެޗު އޮންނާނީ މިމަހު 24 ވަަނަ ދުވަހުއެވެ. މި މެޗުގައި ބައްދަލުކުރާނީ އޭދަފުއްޓާއި ނައިފަރެވެ.\neydhafushi minivanchampionship2016zone3 ރ.އިންނަމާދޫ\nވަގުތު "ހޭރިޔާ" ޓީމް ރ.އަތޮޅުގައި\nނެޝަނަލް ސެންޓަރ ފޯ ދަ އާރޓްސްއިން އުނގޫފާރުގައި ކޯސްތަކެއް ފަށަނީ


Ronaldo Puskas Ge Landu Ge Record Muguraalaifi - Vaguthu\nރޮނާލްޑޯ، ޕުސްކާސްގެ ލަނޑުގެ ރެކޯޑު މުގުރާލައިފި\nހަންގޭރީގެ ކުރީގެ ފުޓްބޯޅަ ތަރި ފެރެންކް ޕުސްކާސް ޔޫރަޕްގައި ގާއިމުކޮށްފައިވާ، ގައުމީ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑު ޕޯޗުގަލްގެ ތަރި ކްރިސްޓިއާނޯ ރޮނާލްޑޯ މުގުރާލައިފިއެވެ.\nހަންގޭރީ އަށް ނިސްބަތްވާ ޕުސްކާސް ވަނީ 1945 އާއި 1956 އާ ދެމެދު ހަންގޭރީގެ ގައުމީ ޓީމަށް 84 ލަނޑު ކާމިޔާބުކޮށްދީފައެވެ. މިއީ އިންޓަނޭޝަނަލް ލެވެލްއެއްގައި ޔޫރަޕްގެ ކުޅުންތެރިއަކު ގައުމީ ޓީމަކަށް އެންމެ ގިނަ ގޯލު ކާމިޔާބުކޮށްދީގެން ހަދާފައިވާ ރެކޯޑެކެވެ.\nނަމަވެސް ޕުސްކާސްގެ މި ރެކޯޑު އުމުރުން 33 އަހަރުގެ ރޮނާލްޑޯ މިއަދު ވަނީ މުގުރާލާފައެވެ. އޭނާ މި ރެކޯޑު މުގުރާލީ ވޯލްޑް ކަޕްގެ ގްރޫޕް ސްޓޭޖުގެ ދެވަނަ މެޗުގައި މިއަދު ޕޯޗުގަލް އާއި މޮރޮކޯއާ ބައްދަލުކުރާ މެޗުގައި ކާމިޔާބުކުރި ގޯލާއެކުއެވެ. މި ގޯލާއެކު ރޮނާލްޑޯ ގައުމީ ޓީމަށް ކާމިޔާބުކޮށްދިން ގޯލުގެ އަދަދު މިހާރު ވަނީ 85 އަށް އަރާފައެވެ.\nރޮނާލްޑޯ ކާމިޔާބުކުރި އެ ގޯލާއެކު މިފަހަރުގެ ވޯލްޑް ކަޕްގައި އޭނާ ކާމިޔާބުކުރި ގޯލުގެ އަދަދު މިހާރު ވަނީ4އަށް އަރާފައެވެ. ރޮނާލްޑޯ އަކީ މި ވޯލްޑް ކަޕްގައި އެންމެ ގިނަ ގޯލު މިހާތަނަށް ކާމިޔާބުކުރި ކުޅުންތެރިޔާއެވެ.\nޕުސްކާސްގެ ލަނޑުގެ ރެކޯޑު ރޮނާލްޑޯ މުގުރާލާފައިވާއިރު ގައުމީ ޓީމަކަށް މިހާތަނަށް އެންމެ ގިނަ ލަނޑު ކާމިޔާބުކޮށްދިން ކުޅުންތެރިއަކީ އީރާނުގެ ކުރީގެ ފުޓްބޯޅަ ތަރި އަލީ ދާއީއެވެ. އޭނާ ވަނީ އީރާންގެ ޓީމަށް ޖުމްލަ 109 ލަނޑު ކާމިޔާބުކޮށްދީފައެވެ.\nޖޫން 20, 2018 17:50\nވޯލްޑް ކަފް ގައި ރޮނާލްޑޯއާ އެއްވަރަށް ރަޝިއާގެ ކުޅުންތެތިއަކުވެސް ވަނީ ލަނޑު ޖަހާފަ. ލިޔުންތެރިޔާ މެޗު ނުބަލާކން ފާހަނގަވޭ..\nޖޫން 20, 2018 17:58\nކަލޯ ދެންމެ ރޮނަލް އެޖެހީ ލަންޑު.. ކަލޭ ފުރަތަމަ އަޕްޑޭޓް ވެބަލަ..\nޖޫން 20, 2018 18:05\nރަޝިޔާ ކުޅުންތެރިޔާ ޖެހި ލަނޑުގެ އަދަދަކީ3ރޮނާލްޑޯ4ކާކު ގިނައީ؟\nޖޫން 20, 2018 21:48\nކަލޯ އަޕްޑޭޓް ވެބަލަ ކޮމެންޓް ކުރުމުގެ ކުރިން\nޖޫން 20, 2018 18:17\nޖޫން 20, 2018 21:16\nޖޭ ވީތަ؟ ރޮނާޑޯ ޖަހައިފި4ގޯލް ރަސިއާ ކުޅުންތެރިޔާޖެހީ3ގޯލް މޮޔަވެ\nޖޫން 21, 2018 15:45


މިއީ އާދަޔާ ޚިލާފު މަލެއް. - Bodufoshi\nފުރަތަމަ ސަފުހާ މައުލޫމާތު މިއީ އާދަޔާ ޚިލާފު މަލެއް.\nފޮޓޯއިން ފެންނަ ޗާލު މަލުގެ ސައިންޓިފިކް ނަމަކީ "ޑެފިލިއާ ގްރެއީ" އެވެ. އާންމު ނަމަކީ "ސްކެލެޓަން ފްލާވަރް" އެވެ. މިނަން ގުޅިފައިވަނީ މިމަލުގެ ޚާއްސަކަމާއެވެ. އެއީ ފެން ޖެހުމުން މިމަލުގެ ފިޔަތަށް ބިއްލޫރިކޮޅެއްހާ ސާފުވުމެވެ. ފެން ހިކުމުން ހުދުކުލައަށް\nބަދަލުވެއެވެ. މިމަލުގެ ފިޔަތަކަކީ ވަރަށް ތުނި ފިޔަތަކެކެވެ. ބެލެވޭ ގޮތުގައި ފެންޖެހުމުން މިމަލަށް މިއަންނަ ބަދަލަކީ އޭގެ ތުނިކަމުގެ ސަބަބުން އަންނަ ބަދަ ލެކެވެ. އަދި ހުދު މަލެއްކަމުގައި ވުމުން ބިއްލޫރިހާ ސާފުހެން ފެންނަނީއެވެ. މިމާ ފޮޅެނީ މާރޗްމަހާއި ޖުލައިމަހާއި ދެމެދުއެވެ.\nމިއާދަޔާ ޚިލާފު މާއަޅާގަސް އާނމުކޮށް ހެދެނީ ފަރުބަދަތައްކައިރި، ފިނި އަދި ހިޔާ ބޮޑެތިގަސްގިނަ ހިސާބުގައެވެ. މިގަސް މިހާތަނަށް ފެނިފައިވަނީ ދުނިޔޭގެ އެންމެ ތިންސަރަހައްދަކުންކަމަށް ބުނެވެއެވެ. އެއީ ޔުނައިޓެޑް ސްޓޭޓްސްގެ އިރުމަތީ ސަރަހައްދުންނާއި، ޗައިނާއިންނާއި ޖަޕާނުންނެވެ. މިނޫނަސް އިރުމަތީ އޭޝިއާގެ އެކި ސަރަހައްދުތަކުގައި މިގަސް ހެދެއެވެ.\nމި މާ އަޅާގަހަކީ ގާތްގަ ނޑަކަށް 16 އިންޗިއަށް ދިގުވާ ގަހެކެވެ. ނަމަވެސް ބައެއްގަސް 24 އިންޗިއަށްވެސް ދިގުވެއެވެ. އަދި ގަހުގެ ބޮޑެތި ފަތްތަކުގެ ސަބަބުން3ފޫޓުހާތަނަށް މުޅިގަސް ހުންނަނީ ފެތުރިފައެވެ.\nހިޔާ ސަރަހައްދެއްގެ އިތުރުން މިގަސް ހެދެނީ ރަނގަޅަށް ފެން ހިނދިފައިވާ ނަމަވެސް ތެތް، ކާނާ ގިނަ ވެލީގައެވެ. ބޮޑެތިގަސްތައް ގިނަ ހިސާބުތަކުގައި މިގަސް ހެދުމުގެ ސިއްރަކީ، އަބަދާ އަބަދު ބޮޑެތިގަސްތަކުން މިގަހަށް ބޭނުންވާ ކާނާ ފޯރުކޮށްދޭނެތީއެ ވެ. އަދި ވެލީގެ ތެތްކަން ހިފާއްޓާދޭތީއެވެ. އަދި ގަދަ އަވީގެ ސަބަބުން ރައްކާތެރިކޮށްދޭތިއެވެ.\nޒަމާނަށްއައިސްފައިވާ ބަދަލުތަކާއިއެކު ޓެކްނޮލޮޖީއަށް އައިސްފައިވާ ކުރިއެރުންތަކުގެ ސަބަބުން މިހާރު ދުނިޔޭ ގެ ކޮންމެ ސަރަހައްދެއްގައިވެސް މިގަސް ހެއްދުމަކީ މާއުނދަގޫ ކަމަކަށް ނުވާނެއެވެ. އެއީ ގްރީން ހައުސްއެއްގެ އެހީގައެވެ. މިގަސް ހެއްދުމަށް ބޭނުންވަ ގޮތަށް ގްރީން ހައުސްގެ މާހައުލު ބަދަލުކޮށްލެވޭނެއެވެ. ގަހުގެ ކުރި އިންދައިގެންވެސް ނުވަތަ އޮށުންވެސް މިގަސް ހައްދަން ފެއްޓިދާނެއެވެ. އޮށްއިންދާނަމަ ގަސްފެޅުމަށް ވަރަށް ދުވަސްނާގާނެއެވެ. ފަހަރުގައި އަހަރެއްހާ ދުވަސްވެސް ނެގުން އެކަށީގެންވެއެވެ. އެންމެ ރަނގަޅު ގޮތަކީ ފުރަތަމަ މާވައްޓެއްގައި ކުރިއެއް އިންދުމެވެ. ރަނގަޅަށް ރޯ ވުމުން މާވަށިން ބިމަށް ގަސް ބަދަލު ކުރެވިދާނެއެވެ. ނުވަތަ ވަށީގައި ބެހެއްޓިވެސްދާނެއެވެ.\nމިގަހަކީ ރޯވުމަށްފަހު މާބޮޑަށް އަޅާލަން ޖެހޭނެ ގަހެއްނޫނެވެ.


Banat Ge Asarun Furigenvaa Ehme Fahuge Message - Vaguthu\nބަނާތުގެ އަސަރުން ފުރިގެންވާ އެންމެ ފަހުގެ މެސެޖް\nއޭރު އޭނާ ދިރިއުޅެމުން ދިޔައީ ޝާހީ ދިރިއުޅުމެކެވެ. އަތުގައި އެންމެ ފަހުގެ ގަޑި އަޅާފައި ހުންނައިރު، ދުއްވަނީ ފަހުގެ ކާރުތަކެވެ. ދުނިޔަވީ ޙަޔާތުގައި އޭނާ އޭރުވެސް ވަރަށް ކާމިޔާބެއެވެ. އެއީ ސެކިއިރިޓީ އަދި އިލެކްޓްރޯނިކް ކުންފުންޏެއްގެ ބާނީ އަދި ހިންގުންތެރިޔާއެވެ. ނަމަވެސް އޭނާގެ ހަޔާތް ބަދަލުކޮށްލީ 2015 ވަނަ އަހަރު އޭނާއަށް ކެންސަރު ބަލި ޖެހިފައިވާކަން އެނގުނު ހިސާބުންނެވެ. މިއީ ދާދިފަހުން އަވަހާރަވި މުސްލިމެއް ކަމުގައިވާ އަލްމަރްޙޫމް އަލީ ބަނާތުގެ ވާހަކައެވެ.\n2015 ވަނަ އަހަރުގެ ފަހުކޮޅުގައި ބަނާތުއަށް ކެންސަރުގެ ވަރަށް އާއްމުނޫން ވައްތަރެއް ކަމުގައިވާ އެޑެނިއޮޑް ސިސްޓް ކާސިނޮމާ ޖެހިފައިވާކަން އެނގުނެވެ. އަދި އޭނާ ދިރިއުޅުމަށް ބާކީ ދެން އޮތީ7މަސް ކަމުގައި އޭނާ ބެއްލެވި ޑަކްޓަރުން އޭރު ބުންޏެވެ. އަލީ ބަނަތްގެ މުޅި ދިރިއުޅުން ބަދަލުވީ މިހާ ހިސާބުންނެވެ. އަލީ ބަނާތު ވިދާޅުވި ގޮތުގައި ކެންސަރަކީ އޭނާއަށް ﷲ ދެއްވި ހަދިޔާއެކެވެ. އެކަލާންގެ އޭނާގެ އުޅުން ބަދަލުކޮށްލުމަށް ދެއްވި ފުރުސަތެކެވެ.\nދިރިއުޅެން ބާކީ އޮތީ ކިތައް ދުވަސްކަން އެނގުމާއެކު ދެންވެސް އަވަސްވެ ގަންނާނީ ދިރިއުޅުމުގައި ނުކުރެވި ހުރި ކަންތައްތައް ކުރާށެވެ. އެއްކުރި މުދާކޮޅުން މަޖާކޮށްލާށެވެ. ނަމަވެސް ކެންސަރު ޖެހުނުކަން އެނގުނު ހިސާބުން އަލީ ބަނާތުގެ ޙަޔާތް މުޅިން ބަދަލުވިއެވެ. ތަނަވަސްކަމަކީ މުދާ ހުރުން ނޫން ކަމުގައި ދަނެ، އޭނާގެ ވިޔަފާރި ވިއްކާލިއެވެ. އަދި ހާލުގައި ޖެހިފައި ތިބި މީހުންނަށް އެޙިތެރިވުމަށް އަލީ ބަނާތުގެ އުމުރުގެ ބާކީ އޮތް ދުވަސްތައް ހޭދަކުރިއެވެ.\nބަނަތްގެ ފުރަތަމަ މަންޒިލަކަށްވީ ފަގީރުންގެ ނިސްބަތް އިންތިޙާއަށް ގިނަ އެފްރިކާ ބައްރެވެ. އެފްރިކާ އަށް ޒިޔާރަތްކޮށް ބަނާތުގެ ފުރަތަމަ މަސައްކަތަކަށްވީ ﷲ ސުބްޙާނަޙޫ ވަތަޢާލާއަށް އަޅުކަން ކުރުމަށް މިސްކިތެއް އެބިމުގައި އެޅުމެވެ. އަދި ކުދިންނަށް ބޭނުންވާާ ތަޢުލީމާއި ތަރުބިއްޔަތު ދިނުމަށް ސުކޫލެއް އަޅައިދިނެވެ. މިވަރުން އަލީ ބަނާތުގެ މަސައްކަތް ހުއްޓަވައެއް ނުލައްވައެވެ. ބަނާތުގެ މަސައްކަތް އިތުރަށް ފުޅާކޮށް "މުސްލިމްސް އެރައުންޑް ދަ ވޯލްޑް" ގެ ނަމުގައި ޖަމިއްޔާއެއް އުފެއްދިއެވެ. އަދި މާލީ ގޮތުން ދަތިކަން ހުރި މުސްލިމުންނަށް އެހީތެރިވުމުގައި ބަނާތު ދެމިހުންނެވިއެވެ. މީގެ ތެރޭގައި ހާލުގައި ޖެހިފައިވާާ މީހުންނަށް ބޯހިޔާވެހިކަން ފޯރުކޮށްދިނުމާއި އަމިއްލަ ފައިމައްޗަށް ތެދުވަން ބޭޭނުންވާ މީހުންނަށް މާލީ އެހީތެރިކަން ފޯރުކޮށްދިނުން ހިމެނެއެވެ.\nބަނާތު މިދުނިޔެއާ އަލްވަދާޢުކީ އެތައް ބައެއްގެ މޫނު މައްޗަށް އުފާވެރިކަން ގެނެސްދީފައެވެ. އެތައް ބައެއްގެ ޒަރޫރީ ބޭނުންތައް ފުއްދައިދޭނެ މަގު ތަނަވަސްކޮށްދީފައެވެ. ކެންސަރުގެ ބައްޔާ ހަނގުރާމަ ކުރުމަށްފަހު ބަނާތު މިދުނިޔެއާއި އަލްވަދާޢުކީ3އަހަރަށް ފަހުގައެވެ. މިއަދު އޭނާއަކީ އެތައް ބައެއްގެ އަސްލު ހީރޯއެވެ.\nބަނާތުގެ ނިޔާވުމުގެ ކުރިން އޭނާ ނިޔާވުމަށްފަހު އާއްމު ކުރުމަށް ވަސިއްޔަތްކޮށް ވީޑިއޯއެއް އާއްމުކޮށްފައިވެއެވެ. ތިރީގައި މިވަނީ އެވީޑިއޯއެވެ.\nމިވީޑިއޯގައި ބަނާތު އަށް އެހީތެރިވެދިން އެންމެނަށް ބަނާތު ވަނީ ޝުކުރު އަދާކޮށްފައެވެ. އަދި ދުނިޔެއަކީ ވަގުތީ އާލަމެއްކަން ހަދާންކޮށްދީ ދުނިޔޭގައި ﷲ ސުބްޙާނަޙޫ ވަތަޢާލާ ދެއްވާފައިވާ ކުދި ކުދި ނިޢުމަތްތަކަށް ޝުކުރުކުރަންވެސް ހަދާންކޮށްދީފައިވެއެވެ.\nބަނާތު ވިދާޅުވެފައި ވަނީ ދުނިޔޭގައި އުޅުނުއިރު އެއްކުރި މުދާތަކަށްވުރެ، ކޮންމެ ދުވަހަކު ހެދުނު މިދުނިޔަށް ލޯހުޅުވުމަކީ ލިބޭ އުފަލެއް ކަމަށް ދެކުމަށެވެ. މަރުވާނެ ދުވަހެއް ނޭންގޭނެ ކަމަށް ހަދާންކޮށްދެމުން ބަނާތު ވިދާޅުވެފައިވަނީ ދިރިއުޅުމުގައި އަބަދުވެސް މަޤްޞަދެއް އޮންނަން ޖެހޭނެކަމަށެވެ. ދުނިޔޭގެ ކަންތައްތައް ބަދަލުވަމުން އަންނަ ކަމަށް ފާހަގަކޮށް ބަނާތު ވަނީ ދުނިޔޭގެ ޝަޚްވަތްތަކަށްޓަކައި އުޚްރަވީ ޙަޔާތް ނަގާނުލުމަށް ގޮވާލާފައެވެ.\nބަނާތު އިތުރަށް ވިދާޅުވެފައި ވަނީ ﷲ ސުބްޙާނަޙޫވަތަޢާލާ ކޮންމެ ކަމެއްވެސް ދެނެވޮޑިގެންވާނެ ކަމަށާއި އެދުމަތީގައި އެކަނި ރޯން ހުންނަ ވަގުތު އޭނާއަށް މީހުންގެ އެހީތެރިކަން ބޭނުންވި ކަމަށާއި، އަދި އެކަމަށް ﷲ ސުބްޙާނަޙޫ ވަތަޢާލާ މަގު ފަހިކޮށްދެއްވި ކަމަށެވެ. އަދި ދުނިޔޭގެ އެތަން މިތަނުން އޭނާއާ ހަމައެކަނި ބައްދަލުކޮށްލުމަށް މީހުން އައިސްފައިވާ ކަން އޭނާ ފާހަގަ ކުރިއެވެ. އަދި ދިގު ދަތުރަކަށްފަހު އޭނާއާ ބައްދަލު ކުރަން މީހުން އައީ ފޮޓޯ ނަގަން ނޫން ކަމަށް ފާހަގަކޮށް، އޭނާ ވިދާޅުވެފައި ވަނީ މީހުން އައިސްފައިވަނީ އޭނާގެ ޙާލު ބަލާލުމަށްޓަކައި ކަމަށެވެ. އަދި މިއީ ﷲ އަށް ޓަކައި ލޯބިވުން ކަމުގައިވެސް ބަނާތު ވަނީ ސިފަކޮށްފައެވެ.\nﷲ ސުބްޙާނަޙު ވަތަޢާލާ އަލީ ބަނާތު އަށް ސުވަރުގޭގެ ދާއިމީ ނިޢުމަތް ދެއްވާށި. އާމީން!\nޖޫން 2, 2018 00:27\nޖޫން 2, 2018 00:46\nޖޫން 2, 2018 00:56\nޖޫން 2, 2018 01:59\nﷲ ހުންމަ އާމީން\nޖޫން 2, 2018 06:08\nޖޫން 2, 2018 09:34\nއަރީހުގެ ލިޔުންތައް ވަރަށް ރަނގަޅުކަން ފާހަގަ ކުރެވޭ..މާޝާﷲ☺☺\nޖޫން 2, 2018 10:15\nއާމީން.މިޒުވާނާގެ ބަދަލުވި ހަޔާތުގެ ވާހަކަ ވ.އަސަރުގަދަ.ރޮވިއްޖެ.\nޖޫން 2, 2018 10:35\nޖޫން 2, 2018 12:42\nޖޫން 2, 2018 15:11\nމާތްﷲ ޢަލީ ބަނާތަށް ސިވަރު ގޭގެ ނިޢުމަތް ދެއްވާށި! އާމީން\nޖޫން 3, 2018 16:53\nޖޫން 3, 2018 17:00\nبناتއައްސުވަރުގޭގެ ދާއިމީ ނިއުމައް ދެއްވަވާފާނދޭވެ އަާމީން\nޖޫން 6, 2018 12:17


Fuvahmulah Turf Dhandah Kiyan Enme Rangalhee Kon Nameh?\nފުވައްމުލަކުގައި ޓާރފް އަޅައިގެން ހަދާފައިވާ ފުޓުބޯޅަ ދަނޑަށް ކިޔާނެ ނަމަކާމެދު މި ރަށުގެ ޒުވާނުންގެ މެދުގައި ހޫނުގަދަ ބަހުސްތަކެއް ހިނގައި ޚިޔާލު ތަފާތު ވެއްޖެއެވެ.\nސޯޝަލް މީޑިއާގައި ކުރިއަށްދިޔަ މި ބަޙުސްގައި ބައެއް ފަރާތްތަކުން ބުނަމުން ދަނީ ފުވައްމުލަކުގައި އެންމެ ފުރަތަމަ އަޅާފައިވާ ޓާރފް ފުޓުބޯޅަ ދަނޑަކީ ހޯދަޑު އަވަށުގައި އަޅާފައިވާ ދަނޑު ކަމަށްވާތީ އެ ދަނޑަށް “ފުވައްމުލައް ފުޓްބޯލް ސްޓޭޑިއަމް” ކިއުން ރަނގަޅު ކަމަށެވެ.\nއެހެން ޒުވާނަކު ބުނެފައިވަނީ އެ ދަނޑަކީ ވަކި އަވަށަކަށް ނިސްބަތްވާ ސްޓޭޑިއަމެއް ނޫން ކަމަށާއި އެހެން އެހެންކަމުން އެ ދަނޑަށް “ހަވިއްތަ ސްޓޭޑިއަމް” ގެ ނަމުން ނަން ދިނުމަށް އާންމުންގެ ޚިޔާލަށް ހުޅުވާލާފައެވެ.\nއެހެން ނަމަވެސް ހޯދަޑު އަވަށުގެ ޒުވާނުންގެ ތެރެއިން ސޯޝަލް މީޑިއާގައި ޚިޔާލު ފާޅުކުރި ބައެއް ފަރާތްތަކުން ވަނީ އެ ދަނޑުގެ ނަމުގައި ހޯދަޑު އޮންނަން ޖެހޭނެ ކަމަށެވެ. ސަބަބަކީ އެއީ ހޯދަޑުގެ ފުޓުބޯޅަ ދަނޑަށް ވާތީއެވެ.\nމީގެ އިތުރުން އެހެން އަވަށްތަކަށް ނިސްބަތްވާ ޒުވާނުންގެ ތެރެއިން ވާހަކަ ދެއްކި ޒުވާނުން ބުނެފައިވާ ގޮތުގައި ދުނިޔޭގެ އެހެން ތަންތާގައިވެސް ތަންތަނަށް ނަންދިނުމުގައި އެތަނެއް ނިސްބަތްވާ ސިޓީއެއް ނުވަތަ އަވަށެއްގެ ނަމުން ނަންދީފައި އެބަހުއްޓެވެ.\nއެހެންކަމުން “ހޯދަޑު ފުޓުބޯޅަ ދަނޑު” ކިއުން ރަނގަޅު ކަމަށް ބުނެފައެވެ.\nމި ބަހުސްތަކުގައި ކޮމެންޓްކުރި ބައެއް ފަރާތްތަކުން ވަނީ ގަބީލާ ވިސްނުން ދޫކޮށްލަން ޖެހޭ ކަމަށެވެ.\nމީގެ އިތުރުން އަވަށު ވިސްނުން ދޫކޮށް މުޅި ރަށުގެ ވިސްނުމުން ވިސްނުން ގެންގުޅެން ޖެހޭ ކަމަށެވެ.\nކޮންމެއަކަސް މިއީ ފުވައްމުލަކުގައި މި ފެންވަރަށް ހެދި ފުރަތަމަ ފުޓުބޯޅަ ދަނޑެވެ. ދަނޑު ހޯދަޑު އަވަށުގައި އޮތް ނަމަވެސް މި ދަނޑަކީ ފުވައްމުލަކުގެ އެންމެހައި ރައްޔިތުންގެ ހިއްސާވެސް އޮންނާނެ ދަނޑެކެވެ.\nއެހެންނަމަވެސް ގަބޫލުކުރަންޖެހޭ އެހެން ހަގީގަތެއްވެސް އެބައޮތެވެ. އެއީ މި ދަނޑަކީ ޒަމާނުއްސުރެ ހޯދަޑު އަވަށުގެ ޒުވާނުން ފުޓުބޯޅަ ކުޅެމުން އައިސްފައިވާ ދަނޑުކަމެވެ.\nއެހެންކަމުން މި ދަނޑަށް ނަމެއްދިނުމުގައި އެކަމަށް ރިޢާޔަތް ކުރުމަކީވެސް މުހިންމު ކަމެއް ކަމެކެވެ.


Flat ge massalaigai gina baehge haggu thah vanee nigulhaigenfa: Idhikolhu faraaithah | Mihaaru\nފްލެޓުގެ މައްސަލާގައި ގިނަ ބައެއްގެ ހައްގުތައް ވަނީ ނިގުޅައިގެންފައި: އިދިކޮޅު ފަރާތްތައް\nއިދިކޮޅު ޕާޓީތަކުން ބޭއްވި ޕްރެސްގައި ޝިފާ މިއަދު ވާހަކަ ދައްކަވަނީ. -\n18 ސެޕްޓެމްބަރ 2017 - 15:20\nއިދިކޮޅު ހަރަކާތްތަކުގެ މައި ޖަގަހަ މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި، މާލޭގެ މޭޔަރު ޝިފާ މުހައްމަދު ވިދާޅުވި ގޮތުގައި 661 ފްލެޓް ލިބުނު މީހުންގެ ނަންތައް ހާމަނުކުރީ މަކަރާއި ހީލަތުން ކޮރަޕްޝަނަށް މަގުފަހިވާ ގޮތަށް ހައުސިން މިނިސްޓްރީން ކުރި ކަމަކަށް ވާތީ އެވެ.\nއޭނާ ވިދާޅުވީ ހައުސިން މިނިސްޓަރު ޑރ. މުހައްމަދު މުއިއްޒު މިއަދު ބޭއްވެވި ނިއުސް ކޮންފަރެންސްގެ ސަބަބުން، ފްލެޓް ދިނީ ކޮރަޕްޝަނަށް މަގުފަހިވާ ގޮތަށް ކަން އިތުރަށް ސާފުވި ކަމަށެވެ. އަދި މުއިއްޒުގެ ވާހަކަ ހުރީ ފްލެޓް ހޯދުމަށް ފޯމުލީ ނިކަމެތި މީހުން ކުށްވެރިކުރާ ހިސާބުގައި ކަމަށް މޭޔަރު ވިދާޅުވި އެވެ.\nއެހެންވެ، ޝިފާ ވިދާޅުވި ގޮތުގައި މިކަމުގައި އޮތް ހަމައެކަނި ހައްލަކީ ރައްޔިތުންގެ ކަންބޮޑުވުންތަކަށް ހައްލު ހޯދައިދީ، ފްލެޓް ލިބުނު ހުރިހާ އެންމެންގެ ނަންތައް ހާމަކުރުމެވެ.\n"ހައްލަކީ ހުރިހާ ނަންތަކެއް ހާމަކުރުން. ފޮރުވައިގެން މިކަމުން ސަލާމަތްވާނެ ކަމަކަށް ނުފެނޭ،" އެމްޑީޕީގެ އަންހެނުންގެ ރޫހުގެ ރައީސާކަން ވެސް ކުރައްވާ ޝިފާ ވިދާޅުވި އެވެ.\nއެމްޑީޕީ ސަރުކާރުގެ ހައުސިން މިނިސްޓަރު މުހައްމަދު އަސްލަމް ވިދާޅުވީ ރައްޔިތުންނަށް ބޯހިޔާވަހިކަން ފޯރުކޮށްދިނުމަށް މީގެ ކުރިން ސަރުކާރުތަކުން އެއްވެސް މަޝްރޫއެއް ހިންގާފައި ވަނީ ރައްޔިތުންނަށް ވީހާވެސް ދެ ފުށް ފެންނަ، ހާމަކަން ބޮޑު ގޮތެއްގައި ކަމަށެވެ.\n"އެކަމަށް އެދި ފޯމު ހުށަހެޅި މީހުންނާއި މާކްސް ލިބުނު މިންވަރާއި ހުރިހާ އެއްޗެއް އަބަދުވެސް ހާމަކޮށްފައި ހުރީ. އޭގެ ބޭނުމަކީ، މީހަކަށް ޝަކުވާއެއް ކުރަން އެނގެނީ ވެސް ހަގީގަތުގައި އަނެއް މީހާ އަށް ލިބުނު މާކްސްއަކާއި އޭނާ އަށް ލިބުނު މާކްސްއަކާ އަޅުވާ ކިޔަން އެނގުނީމަ،" އަސްލަމް ވިދާޅުވި އެވެ.\nThakuraaru koh ehumun ves flat dhin goiy vidhaalheh nuvi\nފްލެޓަށް އެދި ފޯމު ހުށަހެޅި 15،000 އަށް ވުރެ ގިނަ މީހުންގެ ދިގު އިންތިޒާރަށް ހަތަރު އަހަރު ފަހުން މިދިޔަ ހަފުތާގައި ނިމުން އައިއިރު، ލިސްޓް އާއްމުކޮށްފައި އޮތީ ފްލެޓް ލިބުނު މީހުން ސިއްރުކޮށް، ހަމައެކަނި ފޯމު ނަމްބަރާ އެކުގަ އެވެ. ސަރުކާރުގެ ބޯހިޔާވަހިކަމުގެ ފުރަތަމަ މަޝްރޫއުން ފްލެޓް ދިނީ ކިތައް ޕޮއިންޓް ލިބުނު މީހުންނަށް ކަމެއް ތަކުރާރުކޮށް ނޫސްވެރިން ސުވާލުކުރުމުން ވެސް މުއިއްޒު މިއަދު ޖަވާބެއް ނުދެއްވަ އެވެ.\nއަސްލަމް ވަނީ ނަން ހާމަނުކުރި ނަމަވެސް، އެންމެ ކުޑަ މިންވަރަކަށް މީހުންނަށް މާކްސް ލިބުނު ގޮތް އެނގެން ޖެހޭތީ ވީހާވެސް އަވަހަކަށް ލިބުނު މާކްސްތައް ހާމަކޮށް ދިނުމަށް ގޮވާލައްވައިފަ އެވެ.\n"އަޅުގަނޑުމެން މި ދައްކާ ވާހަކައަކީ އިންސާފުވެރިކަމާއެކު މިކަން ކުރެވޭ ތަން، ދެ ފުށް ފެންނަ ގޮތަށް ފެންނަން ޖެހޭ. އިދިކޮޅު ސިޔާސީ ޕާޓީތަކުގެ ހައިސިއްޔަތުން އަޅުގަނޑުމެން ކުރާނީ މިކަންތައް. މިއީ އިދިކޮޅު ސިޔާސީ ޕާޓީތަކުގެ ގޮތުގައި ތިބޭ ސަބަބަކީ. ސަރުކާރުން ކުރާ ކަންތައްތަކަށް ފާރަވެރިވެ އެކަން ދައްކަން، ސިޔާސީ މީހަކު ވާހަކަ ދައްކާނަމަ، އެއީ ސިޔާސީ ވާހަކައެއް." އަސްލަމް ވިދާޅުވި އެވެ.\nގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ވިދާޅުވީ ރާއްޖޭގެ ތާރީޚުގައި ގެދޮރު ދޫކުރުމުގައި ސަރުކާރުން މިހާ ބޮޑު ކޮރަޕްޝަންގެ އަމަލެއް ހިންގާފައި ނުވާ ކަމަށެވެ. އެގޮތުން ފްލެޓް ދިންއިރު، ވަރަށް ބޮޑަށް އޮޅުވާލާފައިވާ ކަމަށް ވެސް މަހްލޫފް ވިދާޅުވި އެވެ.\n"ނަމާއި އެޑްރެސް ހާމައެއް ނުކުރެވުނު. އެކަމަކު އެއްކަލަ ނަންބަރު އިން ދިމާލުގައި ޖަހާލަދޭންވީ ނޫންތޯ ލިބުނު މާކްސް؟" މުއިއްޒަށް ވަރަށް ބޮޑަށް ފާޑު ކިޔައި މަހްލޫފް ވިދާޅުވި އެވެ.\nޝިފާ އާއި މަހްލޫފްގެ ވާހަކައިގައި ވަނީ ފްލެޓް ދިން މައްސަލައިގެ ހަގީގަތް ބެލުމަށް މިނިވަން މުއައްސަސާތަކުން އިސް ނަގައިގެން މަސައްކަތް ކުރުމަށް ގޮވާލައްވައިފަ އެވެ. އަދި ރައީސް އަބްދުﷲ ޔާމީންގެ ސަރުކާރުގައި މި މައްސަލަ ނުބެލުނަސް، އެކަން ބެލޭނެ ދުވަހެއް އަންނާނެ ކަމަށް ވިދާޅުވި އެވެ.\nބޯހިޔާވަހިކަން އިދިކޮޅު ފަރާތްތައް ފްލެޓް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ހައުސިން މިނިސްޓްރީ ޑރ. މުހައްމަދު މުއިއްޒު، މާލޭގެ މޭޔަރު މާލޭގެ މޭޔަރު ޝިފާ މުހައްމަދު މާލެ\nމިސަރުކާރުން!!!!!!!!!! ހައްގު ނިގުޅައިގަތުން!!!!!!!!!!!!! ހައްގަކީ މިސަރުކާރު. ދެކޮޅުވާ ކޮންމެ މީހަކަށް މިއަންނަނީ ގަދަފަދަ ހުކުމެއް. އެހެންވީމާ ހައްގަކީ މިސަރުކާރުކަން ޔަގީން.\nއާންމު މީހުންގެ ސިކުނޑި ވަނީ ކާލާފަ؛ ބިރުގަންނަވާލާފަ؛ މާ ކުރީއްސުރެ. މިޔުޒިކް ކޮންޑަކްޓަރެއް ބޭންޑު ގެންގުޅޭހެން، ޖަމަލު ތަކަކައް ބޯޖަހާލަ ޖަހާލަ މިތިބެނީ. ދެން ފްލެޓު ވާހަކަ އިން ދަމައިގަނެވޭނީ މިއައްވުރެ ކޮން ބޮޑު ހައްގެއް؟\nހައްގު ނިގުޅައިގެންފަ އޮތީ ކޮންތާކު ބާއްވާފަ ، ކުށް ކުރި މީހަކު ކުށެއްނުކުރާކަމަށް ދޮގުހަދާ މީހަކާ އެކު އުޅޭ މީހުންގެ ބަޔަކާ އެކު އުޅޭ ބަޔަކު ދައްކާ ވަހަކަ ގަބޫލް ކުރާނީ ކިހިނެތް\nގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް މެގެ ވެސް ހަލާލު ތޯ ހަމަ، އަސްލަމް ކޮރަޕްޝަންގެ އަމަލެއް ހިންގާފައި ނުވާނެ ތޯ\nމާލެ ސަރަހައްދުން ފްލެޓްސް ތައް އެދެނީ ވަރަށް ސްމޫތް ކޮށް ބައިނަލް އަގްވާމީ ސްޓޭންޑަރޑް އަށް ފެތޭ ގޮތަށް ސީދާ ސޯޝަލް ސައެންސް ފޮތުގައި ލިޔެފައި އޮންނަ ގޮތަށެވެ. ތަމެން ތިޔާ އުޅެނީ ފަޔަށް ހިނިއަރައިގެން އަބަހައްދަވެގެންނޭ މަމެން ބުނަން ނެތީމު ދޯ.\n700 ފްލެޓް 15000 މީހުނަށް ދެވޭނެ ގޮތެއް އޮތްތޯ ބަލަމާ ހިގާ .ލިބޭނީ ކޮންމެވެސް އެއް ބަޔަކަށް ، އަނެއްބަޔަކު ވެސް ކެތްތެރިވެ މިންވަރަށް އީމާން ވަމާ ހިގާ .އޭރުން މާތް ﷲ ހެޔޮ ރަހްމަތް ލައްވާނެ .އެއްވެސް ކަމެއް މާތްﷲ ގެ އިރާދަ ފުޅާ ލައިގެން މެނުވީ ނުކުރެވޭނެ . ތިމާވެސް މަސައްކަތް ކުރަންޖެހޭނެ . އެ މަސައްކަތް ރީތި ގޮތުގާ ގެންދިއުން ރަނގަޅުވާނެ.\nހަކުރާ ހަނޑޫ ބޮޑު ކުރިޔޭ ކިޔާގެންވެސް މީހުން އުޅުނީ ތިހެން ހީހީ ހަލާކު ވެދާނެ....


Gina dhivehi maruvanee hithaai leynaaruge balithakugai!\nއެންމެ ގިނަ ދިވެހިން މަރުވަނީ ހިތާއި ލޭނާރުގެ ބަލީގައި!\nހިތުގެ ދުވަހާ ގުޅިގެން ހިންގި ހަރަކާތެއްގައި ހިތަކަށް ވާނެހެން ބަޔަކު އެއްވެލައިގެން\nރާއްޖޭގެ އާބާދީން ކޮންމެ އަހަރަކު މަރުވާ މީހުންގެ ގާތްގަނޑަކަށް 84 ޕަސެންޓަކީ ގައިން ގަޔަށް ނާރާ ބަލިތަކުގެ ޝިކާރައަށްވާ މީހުންކަމަށާއި އޭގެ އެންމެ ބޮޑު ޕަސެންޓެއް ހިއްސާ ކުރަނީ ހިތާއި ލޭ ނާރުގެ ބަލިތައް ކަމަށް ތަފާސް ހިސާބު ބުނެދީފި އެވެ.\nދުނިޔޭގެ ހިތުގެ ދުވަހާއި ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އާންމު ކޮށްފައިވާ ތަފާސް ހިސާބުތަކުގައި ބުނެފައިވާ ގޮތުގައި ރާއްޖެއިން ކޮންމެ އަހަރު މަރުވާ މީހުންގެ ގާތްގަނޑަކަށް 84 ޕެންޓަކީ ގައިންގަޔަށް ނާރާ ބަލިތަކުގެ ޝިކާރައަށްވާ މީހުނެވެ. އޭގެ ތެރޭގައި އެންމެ ބޮޑު ޕަސެންޓެއް ހިއްސާ ކުރަނީ ހިތާއި ލޭ ނާރުގެ ބަލިތަކެވެ.\nމަރުވާ މީހުން 17 ޕަސެންޓް ކެންސަރުބަލި ހިއްސާކުރެ އެވެ. ނޭވާލާ ނިޒާމުގެ ބަލިތައް ހިއްސާކުރަނީ ނުވަ ޕަސެންޓެވެ. މިފަދަ ބަލިތަކަށް ހުށަހެޅޭ ސަބަބުތަކަށް ބަލާއިރު، 42 ޕަސެންޓް ފިރިހެނުން އަދި ތިން ޕަސެންޓް އަންހެނުން، ދުންފަތުގެ އިސްތިއުމާލު ކުރެ އެވެ.\nމީގެ އިތުރުން 59 ޕަސެންޓް ފިރިހެނުން އަދި 88 ޕަސެންޓް އަންހެނުންނަކީ އެކަށީގެންވާ މިންވަރަށް ހެލިފެލިވެ ކަސްރަތު ނުކުރާ މީހުނެވެ. އަދި 49 ޕަސެންޓް ފިރިހެނުންނާއި 60 ޕަސެންޓް އަންހެނުންނަކީ އިސްކޮޅާ އަޅާކިޔާއިރު ހުންނަންވާ ވަރަށްވުރެ ބަރުދަން އިތުރު މީހުންނެވެ.\nގައިންގަޔަށް ނާރާ ބަލިތައް ނުވަތަ ދިރިއުޅުމުގެ ވައްޓަފާޅިއާ ގުޅިގެންޖެހޭ ބަލިތަކުން ރައްކާތެރިވުމަށާއި މިފަދަ ބަލިތައް ޖެހޭ މިންވަރު މަދު ކުރުމަށްޓަކައި ދުނިޔޭގެ ފެންވަރުގަ އާއި ސަރަޙައްދީ އަދި ގައުމީ ފެންވަރުގައި ކަނޑައަޅާފައިވާ ލަނޑުދަނޑިތައް ހާސިލު ކުރަން ރާއްޖެއިން ގިނަ މަސައްކަތްތަކެއް ކުރެ އެވެ.\nގައިންގަޔަން ނާރާ ބަލިތަކުގެ ތެރޭގައި ނިސްބަތުން އެންމެ ގިނައީ ހިތުގެ ބައްޔެވެ. ގައިންގަޔަން ނާރާ ބަލިތަކުން މީހުން ރައްކާތެރިކޮށް، ރާއްޖޭގައި މިފަދަ ބަލިތައް ޖެހޭ މިންވަރު މަދުކުރުމުގެ މަގުސަދުގައި "25 އަށް 25" ގެ ނަމުގައި މި ހެލްތް ޕްރޮޓެކްޝަން އެޖެންސީން އިސްނަގައިގެން 2018 އިން ފެށިގެން ގައުމީ ކެމްޕެއިނެއް ހިންގަ އެވެ.\nކޮންމެ އަހަރެއްގެ މަހުގެ 29 ވަނަ ދުވަސް ދުނިޔޭގެ ހިތުގެ ދުވަހުގެ ގޮތުގައި ފާހަގަކުރެ އެވެ. އިއްޔެ ރާއްޖޭގައި ވެސް ހިތުގެ ދުވަސް ފާހަގަކުރި އެވެ.\nއެޗްޕީއޭ މިނިސްޓްރީ އޮފް ހެލްތު


ލަންކާގައި ދިރިއުޅޭ ދިވެހިން ބޭރަށް ނުނިކުތުމަށް އިލްތިމާސްކޮށްފި – Haftha\nMon, 1 June, 2020, 5:53 pm\nލަންކާގައި ދިރިއުޅޭ ދިވެހިން ބޭރަށް ނުނިކުތުމަށް އިލްތިމާސްކޮށްފި\nގިނަ ދިވެހިން ދިރިއުޅެމުންދާ އަވަށްޓެރި ސްރީލަންކާގައި މިއަދު ހެނދުނު އެކި ސަރަހައްދަށް ދިން ބޮމުގެ ހަމަލާއާ ގުޅިގެން އެ ގައުމުގައި ދިރިއުޅޭ ދިވެހިން މަގުމައްޗަށް ނުކުމެ ނުހެދުމަށް އެ ގައުމުގައި ހުންނަ ރާއްޖޭގެ އެމްބަސީން އިލްތިމާސްކޮށްފިއެވެ.\nއެމްބަސީން ކުރި ޓްވީޓެއްގައި ބުނެފައިވަނީ ލަންކާގައި ދިރިއުޅޭ ހުރިހާ ދިވެހިންގެ ހާލުވެސް ވަރަށް ގާތުން ބަލަމުންދާކަމަށެވެ. އެގޮތުން ދިވެހިން ބޭރަށް ނިކުމެ ނުހެދުމަށާއި އެއްވެސް އެހީތެރިކަމެއް ބޭނުންނަމަ ދިވެހި އެމްބަސީގެ 94727277072، 9476608660 އަދި 94764189900 ނަންބަރަށް ގުޅުމަށް ވަނީ އެދިފަ އެވެ.\nޖުމްލަ ހަ ތަނަކަށް ބޮމުގެ ހަމަލާދިންކަމަށް ރިޕޯތްތައް ބުނާއިރު، ކޮލަމްބޯގައި ހުންނަ ސެއިންޓް އެންތަނީ ޗާޗުގެ އިތުރުން ސެއިންޓް ސެބެސްޓިއަން ޗާޗުގައި ވަނީ ބޮން ގޮއްވާފައެވެ. މީގެ އިތުރުން ދިވެހިން ގިނަ އަދަދަކަށް ގޮސްއުޅޭ ފަސްތަރީގެ ހޮޓާތަކަށް ވެސް ބޮމުގެ ހަމަލާތަކެއް ދީފައިވާ ކަމަށް ރިޕޯތްތައް ބުނެއެވެ. އޭގެ ތެރޭގައި ޝަންގްރިލާ، ސިނަމަން ގްރޭންޑްގެ އިތުރުން ކިންގްސްބަރީއަށް ހިމެނޭކަމަށް ވެއެވެ.\nރިޕޯޓްތައް ބުނާގޮތުން، އެ ހަމަލާތަކުގައި މިހާތަނަށް 160 މީހުން ވަނީ މަރުވެފައެވެ. އަދި 200 އަށްވުރެ ގިނަ މީހުންނަށް އަނިޔާވެފައިވާ ކަމަށް ރިޕޯޓްތައް ބުނެއެވެ.


Al-Aqsa miskithai, Falastheenaai gulhey hassa huthubaa eh dhinumah, shaheem govaalaifi.\nއަލް-އަޤްޞާ މިސްކިތާއި ފަލަސްތީނާއި ގުޅޭ ޚާއްސަ ހުތުބާއެއް ދިނުމަށް ޝަހީމް ގޮވާލައިފި\nއަލް-އަޤްޞާ މިސްކިތާއި ފަލަސްތީނާއި ގުޅޭގޮތުން ހުކުރު ޚުތުބާއެއް އައުން ވަރަށް މުހިންމު ކަމުގައި ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nއިސްރާއީލުން ފަލަސްތީނުގެ ގާޒާއަށް އަމާޒުކޮށް ދެމުންދާ ހަމަލާތައް ވަރުގަދަކޮށް، ފަލަސްތީނުގެ މައުސޫމް އެތައް މުސްލިމުންނެއް ޝަހީދު ކުރަމުންދާ މިހާލަތުގައި ދިވެހި މުޅި މުޖުތަމައު އޮތީ އަލް-އަޤްޞާ މިސްކިތާއި ފަލަސްތީނާއި އެކުގައިކަން ދޭހަކަކޮށްދޭ ހުތުބާއެއް ވީހާވެސް އައުމަކީ މުހިންމު ކަމެއްކަމަށް ޝަހީމް ވިދާޅުވިއެވެ. އަދި މިހާލަތުގައި ދިވެހި މުސްލިމު އަހުންނާއި ހުތުން ފަލަސްތީނަށް ނަސްރުދެއްވުމަށާއި، އަލް-އަޤްޞާ މިސްކިތް މުސްލިމުންގެ ބިނާއެއްގެ ގޮތުގައި ލެހެއްޓެވުމަށް ދުޢާކުރެއްވުމަކީ މުހިންމު ކަމެއްކަމަށް ޑރ.ޝަހީމް ވިދާޅުވިއެވެ.\nއަލް-އަޤްޞާ މިސްކިތާއި ފަލަސްތީނާއި ގުޅޭގޮތުން ހުކުރު ޚުތުބާއެއް އައުން ވަރަށް މުހިންމު ކަމަށްފެނޭ. ފަލަސްތީނަށް ހެޔޮ ދުޢާ ކުރަން ހިތްވަރުދީ ރައްޔިތުންގެ ހިތްތަކަށް އަލް-އަޤްޞާ މިސްކިތުގެ ހަނދާންތައް އާކޮށްދީ އަދުގެ ޖީލުތަކަށް އެތަނުގެ މުހިންމުކަން ބުނެދިނުން މުހިންމު.\n– ޑރ.ޝަހީމް ވިދާޅުވިއެވެ.\nފަލަސްޠީނާ އިސްރާއީލާ ދެމެދު ހަމަނުޖެހުންތައް ހިނގާތާ ހަފުތާތަކެއްވަނީ ވެފައެވެ. ރަމަޟާން މަސް ފެށުނު ފަހުން އެ ހަމަނުޖެހުންތައްވަނީ ވަރަށް ބޮޑަށް އިތުރުވެފައެވެ. މައްސަލަ އިތުރަށް ގޯސްވީ މެއި މަހުގެ7ވަނަ ދުވަހު ރަމަޟާން މަހުގެ އެންމެ ފަހު ހުކުރު ނަމާދުގެ ޖަމާޢަތުގައި ބައިވެރިވުމަށް 70،000 އަށްވުރެ ގިނަ މުސްލިމުން އަޤްޞާއަށް ގޮސް، އިސްރާއީލުން އިސްތިޢުމާރުކޮށްފައިވާ ފަލަސްޠީނުގެ ބިންތަކުގައި ދިރިއުޅޭ ފަލަސްޠީނުގެ ރައްޔިތުން އެ ސަރަޙައްދުތަކުން ބޭރުކުރުމަށް އިސްރާއީލުން ކުރަމުންދާ މަސައްކަތްތަކާ ދެކޮޅަށް ނުރުހުން ފައުޅުކޮށް އަޑުއުފުލުމުންނެވެ.\nފާއިތުވެދިޔަ ހަފްތާގެ ހޯމަ ދުވަހު އިސްރާއީލާއި ފަލަސްތީނުގެ މިނިވަންކަމަށް ޖިހާދު ކުރަމުންދާ މުޖާހިދުންނާ ދެމެދު ކުރިޔަށްދާ ހަމަލާ ބަދަލުކުރުންތަކުގައި މިހާތަނަށް އައިއިރު، ފަލަސްތީނުގެ 119 މީހުން ޝަހީދުވެފައި ވާއިރު، އިސްރާއީލުގެ 8 މީހަކު ވަނީ މަރުވެފައެވެ. ގާޒާއާއި އިސްރާއީލާ ދެމެދު އެއް ހަފްތާވަންދެން މެދުނުކެޑި ކުރިޔަށް މި ހަމަނުޖެހުންތަކަކީ، 2014 ވަނަ އަހަރަށްފަހު ކުރިޔަށްދަ އެންމެ ބޮޑު ހަމަނުޖެހުމެވެ. ހަމާސް ޖަމާއަތާއި އިސްރާއީލާ ދެމެދު މިހާރު ކުރިޔަށް ދާ ހަގުރާމައިގެ ސަބަބުން، ވައިގެ ސަރަހައްދުން ދަތުރުކުރުމަކީ ރައްކާތެރި ކަމަކަށް ނުވާތީ، މި ސަރަހައްދު ދަތުރުކުރުން އެއަރލައިންތަކުން މިހާރުވަނީ ހުއްޓާލާފައެވެ.\nއިސްރާއީލާ ފަލަސްތީނާ ދެމެދު މިހާރު ހިގަމުންދާ ހަމަނުޖެހުންތައް ފެށިފައިވަނީ، 1967ގެ ހަގުރާމާގައި އިސްރާއީލުން ހިފާފައިވާ އިރުމަތީ ޖެރޫސެލަމްގެ ޝެއިޚް ޖައްރާއިން ފަލަސްތީނު ރައްޔިތުން ބޭރުކުރުމުގެ މަސައްކަތް އިސްރާއީލުން ފެށުމާއި ގުޅިގެންނެވެ. މިގޮތުން ހިގަމުންދާ ސަރަހައްދުތަކުގެ ތެރޭގައި، ޝެއިޚް ޖައްރާއާއި، އަރަބި-އިސްރައީލު މީހުން ދިރިއުޅެމުންދާ އަވަށެއް ކަމުގައިވާ ހައިފާވެސް ހިމެނެއެވެ.\nހޮނި3شوال 1442ﻫ 15-5-2021م\nއޭރުން އިޒްރޭލުން ފަލަސްތީން ބިމުން ފައިބާނެތަ ؟


Kulhudhuffushi Online - A'level gai kiyevumuge furusathu hurihaa dharivarunnah ebaoiy: JS deputy principal\nއޭލެވަލްގައި ކިޔެވުމުގެ ފުރުސަތު ހުރިހާ ދަރިވަރުންނަށް އެބައޮތް: ޖަލާލުއްދީން ސްކޫލުގެ ޑ.ޕްރިންސިޕަލް\nއަބްދުލް ވާހިދު ޙަސަން - 1 އަހަރު ކުރިން - 17 ނޮވެމްބަރ 2017\nޖަލާލުއްދީން ސްކޫލުގެ މަތީ އަދި ދަށް ސާނަވީ ނިންމި ޖަލްސާގެ ތެރެއިން: އެސްކޫލުގެ ޑެޕިއުޓީ ޕްރިންސިޕަލް އައިމިނަތު މުހައްމަދު--\nއަންނަ އަހަރުން ފެށިގެން ހަމައެކަނި މަތީ ސާނަވީއަށް ކިޔަވައިދޭ ސްކޫލަކަށް ޖަލާލުއްދީން ސްކޫލު ބަދަލުވެގެންދާއިރު އޯލެވެލް ނިންމާ ހުރިހާ ދަރިވަރުންނަށްވެސް އަންނަ އަހަރު އަލުން އެސްކޫލުގެ އޭލެވެލްއާ ގުޅި ކިޔެވުމުގެ ފުރުސަތު އެބައޮތްކަމަށް ޖަލާލުއްދީން ސްކޫލުގެ ޑެޕިއުޓީ ޕްރިންސިޕަލް އައިމިނަތު މުހައްމަދު ވިދާޅުވެއްޖެ އެވެ.\nޖަލާލުއްދީން ސްކޫލުގެ މަތީ ސަނާވީ އަދި ދަށް ސާނަވީ ދަސްވެނިވުމުގެ ޖަލްސާގައި ރޭ ވާހަކަ ދައްކަވަމުން އައިމިނަތު މުހައްމަދު ވިދާޅުވީ އަންނަ އަހަރުން ފެށިގެން މަތީ ސާނަވީއަށް ހާއްސަ ސްކޫލަކަށް ބަދަލުވެގެންދާއިރު އޭލެވެލް ފުޅާކުރުމުގެ ވިސްނުން މިނިސްޓްރީން ގެންގުޅޭ ކަމަށެވެ. އެގޮތުން ދަސްވާރު ޕްރޮގުރާމާއި ބީޓެކްގެ ތަފާތު ކޯސްތަށް އަންނަ އަހަރަށް ފަށަން ރާވާފައިވާ ކަމަށެވެ.\nގުރޭޑް 10 އެއް ނިންމާ ފަސް މާއްދާއިން ފާސްނުވާ ދަރިވަރުންނަށްވެސް އަންނަ އަހަރުން ފެށިގެން އޭލެވެލްއާ ގުޅުމުގެ ފުރުސަތު އޮންނާނެ ކަމަށާއި މިއަހަރު އޭލެވެލް ނިންމާ ހުރިހާ ދަރިވަރުންނަށް އަންނަ އަހަރު އޯލަވެލްއިން ފެށިގެންދާނެ ކަމަށް އުންމީދުކުރާކަމަށް އައިމިނަތު ވިދާޅުވި އެވެ.\n“ތިކުދިންނަށްޓަކާ ފަހި ފުރުސަތުތަކެއް އެބަހުރި ބައެއް ކުދިން ހިތަށް އަރާފާނެ ކިޔެވުން މިހާހިސާބުން މި ނިމުނީ އޭ. ސްކޫލާއި ވަކިވެގެން ދާނީ އޭ. އެހެން ނަމަވެސް ތިއަކުދިންނަށް އެބައޮތް އަދި މި ސްކުލަށް އައިސް ކިޔެވުމުގެ ފުރުސަތު. އުންމީދުކުރަން ތި ހުރިހާ ކުދިން އަނެއްކާވެސް މި ސްކޫލުން ފެންނާނެ ކަމަށް. ގްރޭޑް 10 ގެ ދަރިވަރުން ގްރޭޑް 11 އަށް އައިސް އޭލެވެލްއާ ގުޅޭނެ ކަމަށް.” ޖަލާލުއްދީން ސްކޫލުގެ ޑެޕިއުޓީ ޕްރިންސިޕަލް ވިދާޅުވި އެވެ.\nއޭނާ ވިދާޅުވީ، މަތީ ސާނަވީއަށް ދިއުމަށްޓަކާ ފަސް މާއްދާގެ ފާހެއް ބޭނުންވިޔަސް މި އަހަރު އަމަލު ކުރަން ފެށުނު މަތީ ސާނަވީ ޕޮލިސީއަށް ބަލާއިރުގައި މިހާރު ހަމައެކަނި މި އިންނަނީ5މާއްދާއިން ފާސްވެގެން އޭލެވެލްއަށް ދިއުން އެކަންޏެއް ނޫންކަމަށެވެ. އޭލެވެލްއަށް ދިއުމަށް އެއަށްވުރެންވެސް ފުރުސަތުތައް މިނިސްޓްރީން އިތުރުކޮށްދީފައިވާ ކަމަށެވެ.\n” މަދުން މާކްސް ލިބުނު ކަމަށްވިއަސް ސްޓްރީމްތަކަށް ބިޒްނަސް ނޫނީ ސައިންސް ސްޓްރީމް ވަންނާނެ ވަރަށް ފާސްނުވި ކަމަށްވިއަސް އަދި އެބައޮތޭ އެހެން ފުރުސަތުތަށް އޭލެވެލްއަށް ކިޔެވުމުގައި.” އައިމިނަތު ވިދާޅުވި އެވެ.\nއެގޮތުން ބީޓެކް އޭލެވެލްއަކީ އެފަދަ ދަރިވަރުންނަށް އާދެވިދާނެ ސްޓްރީމެއްކަމަށް އައިމިނަތު ފާހަގަކުރެއްވި އެވެ. މި އަންނަ އަހަރު އިތުރު ކޯސްތަކެއް ދަރިވަރުން ތަރުހީބު ދޭގޮތަކަށް ބަލާފައި އިތުރު ކުރެވޭތޯ މަސައްކަތް ކުރާނެކަމަށާއި އެގޮތުން ބީޓެކް ޓްރެވެލް އެންޑް ޓޫރިޒަމް، ބީޓެކް ބިޒްނަސް، ބީޓެކް އާރޓް އެންޑް ޑިޒައިން، ބީޓެކް އައިޓީ ފަދަ ކޯސްތަށް އެބަހުރި ކަމަށް އޭނާ ވިދާޅުވި އެވެ. މިހާރުވެސް އެސްކޫލުގައި ބީޓެކް ހޮސްޕިޓާލިޓީ އާއި ބީޓެކް ސްޕޯޓްސް އެވެ.\nއަންނަ އަހަރުން ފެށިގެން ޖަލާލުއްދީން މަތީ ސާނަވީއަށް ހާއްސަ ސްކޫލަކަށް ބަދަލުވެގެންދާއިރު ހދ އަތޮޅު ތައުލީމީ މަރުކަޒުގައި ގުރޭޑް 8 އުފައްދާ ކިޔަވާދޭން ފަށާނެ އެވެ.\nޖަލާލުއްދީން ސްކޫލުގެ ދަސްވެނިވުމުގެ ރަސްމިއްޔާތު ބާއްވައިފި\nތަމްރީނާއި ހުނަރު ދަސްކޮށްދޭ ކޯސްތަކެއް އަންނަ އަހަރު ޖަލާލުއްދީން ސްކޫލުގައި ފަށަނީ\nޝާހިދު އަދި ސައުދުﷲ: ޖަލާލުއްދީން ސްކޫލުގެ މަތީ ސާނަވީން އެންމެ މޮޅު ދަރިވަރުން !\nމަމެން ޕިންކީން ކުޅުދުއްފުށީގައި އެއާރޕޯރޓް އަޅާނަމޭ އަދި އައްޑޫ ހުޅުދޫގައި ވެސް އެއާރޕޯރޓް އަޅާނަމޭ ޝާޑް ބުނި ގޮތަށް. ދެން އައްޑޫ ހުޅުދޫ ކުއްޖާމެން ވެސް ކުޅުދުއްފުށީ ކުއްޖާ މެން ކަން ކުރި ގޮތަށް މަމެން ޕިންކީން އަތުގައި ހިފާށޭ އެއިރަށް ތަމެންނަށް އައްޑޫ ހުޅުދޫ މީދޫ އަކީ އެއީ ލިޓިލް ސިންގަޕޯރ އަށް ހަދާދޭނަމޭ. ތަމެން އަބަދު ތިޔާ ގޮތަށް ރުޅި މޫނާއި ތިބެގެން ނުވާނެ އެއް ނޫންތޭ ތިޔާ ބައްޔަކަށް ވެސް ވެދާނެއޭ. އެވްރީ ނައިޓް އިން މައި ޑްރީމްސް އައި ސީ ޔޫ އައި ފީލް ޔޫ ދެޓް އިޒް ހައު އައި ނޯ ޔޫ އޯލް ވޭޒް. ފާރ އެކްރޮސް ދަ ޑިސްޓެންސް އެން ސްޕޭސެސް ބިޓްވީން އަސް ޔޫ ހޭވް ކަމް ޓު މީ އިން މައި ޑްރީމްސް. ޔޭއް. ފާރ އެވަރ ޔޫއާރ އައި ބިލީވް ދެޓް ދަ ހާރޓް ގޯސް އޮން. ވަންސް މޯރ ޔޫ އޯޕަން ދަ ޑޯރ އެން ޔޫ ހިއަރ މައި ހާރޓް އެން މައި ހާރޓް ވިލް ގޯ އޮން އެން އޮން އެން އޮން. ޔޫއާރ ހިއަރ ދެއަރ އިޒް ނަތިންގް އައި ފިއަރ އެން އައި ނޯ މައި ހާރޓް ވިލް ގޯ އޮން އެން އޮން. ވީ ވިލް ސްޓޭ ފޯރ އެވަރ ދިސް ވޭ ޔޫ އާރ ސްޓިލް އިން މައި ހާރޓް އެން މައި ހާރޓް ވިލް ގޯ އޮން އެން އޮން އެން އޮން..\nކުންފުނިތަކާއި ޔުނިވާސިޓީގެ މުވައްޒަފުންނަށް ފްލެޓް އަޅަން ސޮއިކޮށްފި ނަމަ އެއީ އުފާވެރި ޚަބަރެކޭ ކުދިންނޭ. މަމެން ޕިންކީންގެ ވެރިކަން މި5އަހަރު ނިމޭއިރު މާލެ ސަރަހައްދުގައި ނޫޅޭނެއޭ އަމިއްލަ މީސް މީހުންގެ ގޭގައި ބޮޑު އަގުގައި ކުއްޔަށް ދިރިއުޅޭނެ އެކަކު ވެސް. އަދި ރާއްޖޭގެ އާބާދީގައި 10 ހާހުން ދަށް ހިމެނޭ އާބާދީ ގައި ދިރިއުޅޭ ރައްޔިތުންގެ ތެރޭން މާލެ ސަރަހައްދަށް ދިރިއުޅުން ބަދަލު ކުރަން ބޭނުންވާ އެންމެން ނަށް މަމެން މާލެ ސަރަހައްދުން ފްލެޓްސް ދޭނަމޭ އެއިރަށް ހުރިހާ ކުދިންނަށް ބިއުޓިފުލް ދިރިއުޅުމެއް ލިބިގެން ދާނެއޭ. އެއިރުން ދެން މާލެ ސަރަހައްްދުގައި އުޅޭ ރާއްޖެތެރޭ ކުދިންނަށް ހަމަ ނޭވާ އެއް ލެވި ދިރިއުޅުމާއިގެން ކުރިއަށް ދެވޭނެ ނޫންތޭ. އަދި މީގެ ސަބަބުން މިހާރު ލަންކާ ގައި ދިިރިއުޅޭ 15 ހާހުގެ އާބާދީ ދަށްވެގެން އަންނާނެއޭ 100 އަށް. މީއޭ މަމެން ޕިންކީންގެ ވެރިކަމުގެ ރީތި ކަމަކީ. އެވްރީ ނައިޓް އިން މައި ޑްރީމްސް އައި ސީ ޔޫ އައި ފީލް ޔޫ ދެޓް އިޒް ހައު އައި ނޯ ޔޫ. ޔޭއް. ފާރ އެކްރޮސް ދަ ޑިސްޓެންސް އެން ސްޕޭސެސް ބިޓްވީން އަސް ޔޫ ހޭވް ކަމް ޓު ސީ އަސް އިން އަވަރ ޑްރީމްސް. ޔޭއް ފާރ ވެއަރ އެވަރ ޔޫއާރ ވީ ވިލް ޓޭކް ކެއަރ އޮފް ޔުއަރ ޓިއަރ ޑްރޮޕްސް....\nނަމްބަރ 1 އަހަރު ކުރިން\nކުންފުނިތަކާއި ޔުނިވާސިޓީގެ މުވައްޒަފުންނަށް ފްލެޓް އަޅަން ސޮއިކޮށްފި ނަމަ އެއީ މަމެން ޕިންކީން ނަށް އުފާވެރިކަން ލިބިގެން ދާނެ ކަމެކޭ. ދެން ރަންރީނދުލޭ މެންގެ ޕްރައިމަރީ އެއް ބާއްވައިގެން އެއް ކެންޑިޑޭޓެއް އިދިކޮޅުން ރަންރީނދުލޭ މެން ނެރުމުގެ ބޭނުމެއް ނެތޭ ކުދިންނޭ ތަމެން ދެން ރެޑް ޑްރެސް ލައިގެން ކެންޑިޑޭޓް ފީވަރ އޮން ދަ ޑާންސް ފްލޯރ ކިޔާ ނެށި ނަމަވެސް އެއިން ކެއްކޭނެ ޑޮންޑޮނެއް ނުހުންނާނެ ކަން ތަމެންނަށް އިނގެންވާނެ އެއް ނޫން ދޯ. ވީ ގޮޓް ދަ ނަމްބަރ ވީ ނޯ ޔުއަރ ގޭމް. ކޮރަޕްޓް މަނީ އޮން ދަ ޑާންސް ފްލޯރ. ޔޫ ގޮޓް ދަ ނަމްބަރ. ޔޫ ގޮޓް ދަ ނަމްބަރ. ޔޫ ކާންޓް ގެޓް ދަ ޓިކެޓް. ދޭ ސޭ އިޓްސް ރައިޓް.. ޓްވިޓަރޭ ގޮޓް ދަ ނަމްބަރ ކޮރަޕްޓް މަނީ އޮން ދަ ޑާންސް ފްލޯރ ކޮރަޕްޓް މަނީ އޮން ދަ ޑާންސް ފްލޯރ ކޮރަޕްޓް މަނީ އޮން ދަ ޑާންސް ފްލޯރ. ހޯއް ހޯއް ހޯއް ހޯއް ހޯއް..\nޖަލާލުއްދީން ސްކޫލުގެ މަތީ ސާނަވީ އަދި ސާނަވީގެ ދަސްވެނިވުން ބާއްވައިފި\nއަންނަ އަހަރުގެ ބަޖެޓްގައި ކުޅުދުއްފުށީގައި އަލަށް ފަށަން އެންމެ މަޝްރޫއުއެއް !


idhikeeli: ދިވެހިރާއްޖޭގެ ސިޔާސީ މަސްރަހަކަށް ރިޔާސީ ނިޒާމެއް އަދި ނާދޭ\nދިވެހިރާއްޖޭގެ ސިޔާސީ މަސްރަހަކަށް ރިޔާސީ ނިޒާމެއް އަދި ނާދޭ\nދިވެހި އޮބްޒާވަރ ވެބް ސައިޓުގައި 20 ޖޫން 2007 ވަނަ ދުވަހު "ކުނބުރުދޫ ހަސަނު" ލިޔެފައިވާ ލިޔުމެއްގައި ދިވެހިރާއްޖޭގެ ސިޔާސީ މަސްރަހުން ރިޔާސީ ނިޒާމު ނައްތާލުމަށް ގޮވާލައިފިއެވެ. ނަމަވެސް ދިވެހިރާއްޖެއަކަށް އަދި ރިޔާސީ ނިޒާމު ތައާރަފު ވެފައެއް ނެތެވެ.\n"ދިވެހީންނޭވެ! ހޭ އަރައި ތިބޭށެވެ. މިއަނިޔާވެރި، އަދުލު އިންސާފުން އެއްކިބައިވެފައިވާ ވެރިކަން ނިމުމަކަށް ގެނެވޭނީ ގޮޅާބޯގެ ބާރުތައް މުގުރާލާ، ވެރިކަމުން އޭނާ ބޭރުކުރެވިގެންނެވެ. މިކަމަށް މިވަގުތު އަޅަން އޮތް އެންމެ މުހިއްމު ފިޔަވަޅަކީ ރިޔާސީ ނިޒާމު ރާއްޖޭގެ މަސްރަހުން ނައްތާލުމެވެ. ރިޔާސީ ނިޒާމަށް ތާއީދުކޮށް، ގޮޅާބޯގެ ވެރިކަން ދަމަހައްޓަން ބޭނުންވާ މީހުންގެ ފަތިފުށާމެދު ވިސްނާށެވެ. އެމީހުންނަކީ އަމިއްލަ އެދުމުން ފޯވެގެންވާ ބޮޑެތި މުނާފިގުންނެވެ. މިކަން ދެނެތިބެ، މިކަމުން ސަލާމަތްވުމަށް މަސައްކަތް ކުރުމަކީ ކޮންމެ ދިވެއްސެއްގެ މައްޗަށް އޮތް ގައުމީ ވާޖިބެކެވެ." ކުނބުރުދޫ ހަސަނު އޭނާގެ ޕްރޮޕެގެންޑާއިން ފުރިފައިވާ ލިޔުމުގައި ބުނެފައިވެއެވެ.\nމައުމޫނު ވެރިކަމަށް ގެންނަން އަބަދުވެސް ފުރަތަމަ ވޯޓުލަނީ ރައްޔިތުންގެ މަޖިލީހުންނެވެ. ރައްޔިތުންގެ މަޖިލީހުގެ ތެރެއިން ވެރިޔާ ހޮވަނީ ބަރުލަމާނީ ނިޒާމުގައެވެ. މިހާތަނަށް ރައީސަކު ހޮވުމަށް ދިވެހިން ވޯޓުލަމުން އައިސްފައިވަނީ ހަގީގީ އިންތިހާބުތަކެއްގައެއް ނޫނެވެ. އެއީ ހަމައެކަނި ފެންނަ ނުފެންނަކަމަށް ވޯޓުލާ ރިފަރެންޑަމް ތަކެކެވެ. މައުމޫނުގެ ވެރިކަމުގައި ރައްޔިތުންގެ މަޖިލީހަށް މެންބަރުން އިންތިހާބުކުރާއިރު އޭނާގެ މިނިސްޓަރުން ގިނަ އަތޮޅުތަކަށް ކުރިމަތިލައެވެ. އަދި ބާރާއި ނުފޫޒުގެ ބޭނުންކޮށްގެން އެމިނިސްޓަރުން މަޖިލީހަށް އިންތިހާބުވެއެވެ. ރައްޔިތުންގެ މަޖިލީހާއި ކެބިނެޓް މަސްހުނިވެފައި އޮންނަނީ ވެސް ބަރުލަމާނީ ނިޒާމުގައެވެ. ވީމާ މައުމޫނުގެ ވެރިކަމުގައި ރިޔާސީ ނިޒާމެއްގެ ސިފަތަކަށްވުރެ ބޮޑަށް ގިނައީ ބަރުލަމާނީ ނިޒާމެއްގެ ސިފަތަކެވެ.\nދިވެހިރާއްޖޭގައި ހުދު މުހުތާރު ވެރިކަން މިހާ ގިނަ ދުވަހު ދެމިއޮތުމުގެ އެއް ސިއްރަކީ އަދުލު އިންސާފު ގާއިމް ކުރާ އިދާރާތައް ނުވަތަ ކޯޓުތައް ސީދާ ސަރުކާރުގެ ބާރުގެ ދަށުގައި އޮތުމެވެ. މިހެން ވާން ޖެހެނީ ވެރިކަމުގެ ތިންބާރު މުޅިން ވަކިވެފައި ނެތީމައެވެ. ރިޔާސީ ނިޒާމެއްގައި ތިން ބާރު އޮންނާނީ ވަކިވެފައެވެ. ކޯޓުތައް މުޅިން މިނިވަންވާނެއެވެ. ރައްޔިތުންގެ މަޖިލީހާއި ކެބިނެޓް ވެސް މުޅިން ވަކިވެފައި އޮތުމުގެ ސަބަބުން އެތަނުން އެއްބާރަކަށް އަނެއް ބާރެއްގެ ނުފޫޒެއް ނޯންނާނެއެވެ. ވެރިކަމުގެ ބާރުތައް ވަކިވެފައި ނެތް ނިޒާމަކަށް ރިޔާސީ ނިޒާމެކޭ ނުކިޔާނެއެވެ. ރައީސަކު ވެރިކަން ކުރާ ކޮންމެ ތަނެއްގައި އޮންނަނީ ރިޔާސީ ނިޒާމެއް ނޫނެވެ. ދުނިޔޭގެ ކިތަންމެ ގައުމެއްގައި ރައީސުންގެ ގޮތުގައި ޑިކްޓޭޓަރުން ވެރިކަން ކޮށްފައި އެބަހުއްޓެވެ. އެއީކީ ރިޔާސީ ނިޒާމެއް ނޫނެވެ. ވީމާ ރާއްޖޭގައި އޮންނަނީ ރިޔާސީ ނިޒާމެއް ކަމަށް މީހުންނަށް ވިސްނާދޭން ނޫޅޭށެވެ.\nކުނބުރުދޫ ހަސަނު މަޒުމޫނު ލިޔެފައިވަނީ ކިޔާމީހުންނަށް ވަރަށް ބޮޑަށް އޮޅޭގޮތަށެވެ. ފަލަސްތީނުގައި ރައީސް މަހުމޫދު އައްބާސް ރައްޔިތުން ހޮވި ސަރުކާރެއް އުވާލި ވާހަކަ ދެއްކިއިރު ފަލަސްތީނުގައި އޮންނަނީ ރިޔާސީ ނިޒާމެއް ނޫން ކަމެއް ނުބުނެއެވެ. ރިޔާސީ ނިޒާމެއްގައި ސަރުކާރު އެކުލަވާލަނީ ރައްޔިތުން ހޮވާ ރައީސެކެވެ. ވީމާ އޭނާގެ އަމިއްލަ ސަރުކާރު އޭނާ އުވާލުމުގެ ބޭނުމެއް ނެތެވެ. ރައްޔިތުން ހޮވާ ސަރުކާރު އުވާލައި އާބޮޑުވަޒީރެއް އައްޔަން ކުރުމުގެ ކަންތައް މިފެންނަނީ ވެސް ހަމަ ބަރުލަމާނީ ނިޒާމުތަކުންނެވެ. ޕާކިސްތާނުގެ ތާރީހުން ވަރަށް ގިނައިން ފެންނާނެއެވެ. އޮޅުވާނުލާށެވެ. ބީބީސީގެ މިހަބަރުން މަހުމޫދު އައްބާސް އަމަލުކުރި ގޮތުގެ ތަފުސީލު ލިބޭނެއެވެ. ފަލަސްތީނުގައި ޖެހިގެން އުޅޭ މައްސަލައަކީ ފަތަހަގެ މަހުމޫދު އައްބާސް ރައީސްކަމުގައި ހަމާސްއަށް ޕާލަމެންޓްގެ އަގުލަބިއްޔަތު ލިބި، ހަމާސްގެ ބޮޑުވަޒީރަކު އައިސް ދެގްރޫޕުން ތަޅާފޮޅަން ފެށުމެވެ. ސިޔާސީ ތަޅާފޮޅުން ހަގީގީ ތަޅާފޮޅުމަކަށް ބަދަލުވެ ގާޒާގައި އެތައް ބަޔަކު މަރުވެއްޖެއެވެ. ފަލަސްތީނުގައި އޮންނަނީ ބަރުލަމާނީ ނިޒާމަކާއި ރިޔާސީ ނިޒާމެއް މަސްހުނިކޮށްފައި ރައީސަށް ވެސް ބޮޑުވަޒީރަށް ވެސް ގިނަ ބާރުތަކެއް ދީފައި އޮންނަ ނިޒާމެކެވެ.\nރިޔާސީ ނިޒާމަށް ތާއީދުކުރާ ކޮންމެ ބަޔަކީ ގޮޅާބޯގެ ވެރިކަން ދަމަހައްޓަން މަސައްކަތްކުރާ އަމިއްލަ އެދުމުން ފުރިގެންވާ ބަޔަކަށް ހަދަން ނޫޅޭށެވެ. ދިވެހިން ޑިމޮކްރެސީއާއި ދިމާލަށް މިސްރާބު ޖަހާފައިވާއިރު ގެންނަން ތިއުޅެނީ މެކާތީޒަމް ހެއްޔެވެ؟ ނޫނީ ތިއުޅެނީ އެޑޮލްފް ހިޓްލަރ ޔަހޫދީންނަކީ ގައުމުގެ ދުޝްމަނުން ކަމަށް ހަދާފައި އެމީހުން ދެކެ މީހުން ރުޅިއަރުވައި، އެކަން ހަނގުރާމަ ކުރުމަށް ހޯދި ފުރުސަތަކަށް ހެދި ގޮތަށް ހަދަން ހެއްޔެވެ؟\nރިޔާސީ ނިޒާމަކީ ވެސް ޑިމޮކްރެސީގެ ތެރޭގައި ހިމެނޭ ނިޒާމެކެވެ. އެކަން ދިވެހިންނަށް އޮޅުވާލަން މަސައްކަތް ނުކުރާށެވެ.\nދިވެހި އޮބްޒާވަރގައި ކުނބުރުދޫ ހަސަނުގެ މަޒުމޫނާއި އެކު މައުމޫނު ސިފަކޮށްދޭ ކާޓޫނެއް ވެސް ހުއްޓެވެ. މިކާޓޫނުގެ ތިރީގައި ގޮޅާސީ ނިޒާމު ލިޔެފައި އޮތެވެ. މައުމޫނުގެ ކާޓޫނުގެ ބޭނުމަކީ އަނެއްކާވެސް މީސްތަކުންގެ ހިތްތަކަށް މައުމޫނު މިހާރު ވެރިކަން ކުރަނީ ރިޔާސީ ނިޒާމެއްގެ ދަށުގައި ކަން ވިސްނާދިނުމެވެ. މައުމޫނަށް ކާޓޫނެއް ކުރަހާފައި ކޮންމެ ފަދަ އެއްޗެކޭ ބުންޏަސް ދިވެހިން ގަބޫލުކުރާނެ ކަމަށް ހީކުރެވެނީ ދޯއެވެ.\nމައުމޫނު ވެރިކަމަށް އައިސްފައި ނާސިރަށް ކާޓޫނު ކުރަހަން މީހުން ނެރުނީ ނާސިރުގެ ބޮލުގައި ބޮޑެތި އިލްޒާމް އަޅުވައި ނާސިރުގެ މައްޗަށް މީހުން ރުޅިއަރުވާފައި މައުމޫނު ވެރިކަން ހިންގަން ބޭނުންވި ގޮތަށް މީހުން ރުއްސުމަށެވެ. ދިވެހި އޮބްޒާވަރގައި ރިޔާސީ ނިޒާމާއި ދެކޮޅަށް ލިޔެފައިވާ މަޒުމޫނުގައި ބޭނުންކޮށްފައިވާ ކާޓޫނަކީ ވެސް ހަމަ އެފަދަ މަގުސަދެއްގައި ޕްރޮޕެގެންޑާ ފެތުރުމަށް ބޭނުންކޮށްފައިވާ ކާޓޫނެކެވެ. ބުނަން މިއުޅެނީ މައުމޫނަށް ކާޓޫނު ނުކުރަހާށެކޭ ނޫނެވެ. މައުމޫނު ދެކެ ރައްޔިތުން އަންނަ ރުޅީގެ ބޭނުންކޮށްގެން ރައްޔިތުންނަށް އޮޅުވާލައި ކަލޭމެންގެ އަމިއްލަ ސިޔާސީ މަގުސަދުތައް ހާސިލްކުރަން ނޫޅޭށޭ އެވެ.\nދިވެހި އޮބްޒާވަރގައި ޝާއިއުކޮށްފައިވާ މަޒުމޫނު ވަނީ އެމްޑީޕީގެ މައުތު ޕީސް މިނިވަން ނޫހުގައި ވެސް ޝާއިއުކޮށްފައެވެ.\nPosted by idhikeeli at 2:01 PM


(1 އޭޕްރީލް 2018 އާ ގުޅޭ) -- ގުޑި ވެސް ނުލާ އަރްސަލް ހުންނަން ފެށުމުން ނިމްރާ ދުރަށްދާން ނިންމިއެވެ. ނަމަވެސް އޭނާގެ ހަރަކާތްތައް ހުއްޓުމަކަށް އައީ ފަހަތުން އުނަގަނޑާ ދިމާލުން އަރްސަލްގެ އަތް ހަރަކާތްކުރާތީއެވެ. ދެއަތަށް ބާރުލުމާއެކު އަރްސަލް ދުރަށްލާން ނިމްރާ ބޭނުންވިއެވެ. އެހެންނަމަވެސް އެއްވެސް ހުރަހެއްނެތި އެ މޭގައި ދެއަތްތިލަ ޖެހިފައި ވުމުން ދެހަންދޭތެރޭގައި ކަރަންޓުގެ އޮއެވަރެއް ހިނގައިގަތް ކަހަލައެވެ.\nއަރްސަލްގެ ވައަތް ނިމްރާގެ ފަހަތުން އުނަގަނޑުގައި ވަށާލެވުމާއެކު މަޑުމަޑުން ކުރިއަށް ދަމާލިއެވެ. އެ ދެމެދުގައި ހިފަހައްޓަން އުނދަގޫވާ ފަދަ ދަމާ ބާރެއްވާކަން އަރްސަލްއަށް ވެސް އިހުސާސް ކުރެވުނެވެ. އޭނާގެ ހިތުގެ ހިނގުން އަވަސްވަމުން އައިއިރު ހަށިގަނޑުގެ ލޭ ހޫނު ވަމުން ދިޔައެވެ. ތެމި ފޯވެފައި ހުއްޓެއްކަމަކު ހަށިގަނޑުގެ ތެރޭގައި ހޫނުކަމެއް އުފެދެން ފެށިއެވެ. ކުއްލިއަކަށް ނިމްރާއާ ދުރުގައި ހުރުމަށްވުރެ އެ އަންހެންކުއްޖާއާ ވަރަށް ގާތުގައި ވުމަށް އަރްސަލްގެ ޖިސްމު އެދެންފެށީއެވެ. އަމިއްލަ ޟަމީރާއި ހިތާއި ސިކުނޑި އޭގެ އަމިއްލަ "ތިއަރީތަކުގެ" މައްޗަށް ބަސް އިއްވަމުން ދިޔަ ނަމަވެސް އެ ކޯޅުންގަނޑަށް ސަމާލުކަން ދެވޭ ގޮތެއް އަރްސަލްއަކަށް ނުވިއެވެ. އެއަށްވުރެ ގަދަ "ބޭނުންވުމުގެ" އޮއެވަރެއްގައި އޭނާ ހުރީ ޖެހިފައެވެ. އަރްސަލްގެ މޭގައި ނިމްރާ ދެއަތް ވިއްދާލައިގެން ހުރިއިރު ހީވަނީ އޭނާ ގާތްވިޔަ ނުދޭން މައިތިރި ބަހައްޓާފައި ހުރި ހެންނެވެ. އަރްސަލްއާ ހަތަރުކަޅި ހަމަވި ވަގުތު އެ އަންހެންކުއްޖާ އަވަހަށް އިސްޖަހާލީއެވެ. އަރްސަލްގެ މިނިވަންކަމާއެކު އޮތް ކަނާއަތް ހިއްލާލާ ހަމައެކަނި ޝަހާދަތް އިނގިއްޔާއި މެދު އިނގިލީގެ އެހީގައި ނިމްރާގެ ނިތްކުރިމައްޗަށް ފައިބައިފައި ހުރި އިސްތަށިތައް އެއްފަރާތް ކޮއްލިއެވެ. އޭނާގެ އެ ކުޑަކުޑަ ބީހުމުން ވެސް އެ އަންހެންކުއްޖާ ކުޑަވެލަން މަސައްކަތް ކުރިތަން އަރްސަލް ދުށްޓެވެ. އިހުނަށްވުރެ ނިމްރާގެ އުނަގަނޑު ގެނެސް ގައިގާ ޖައްސާ އަރްސަލް ބާރުކޮއްލިއެވެ. ނިމްރާގެ އަތުން އަރްސަލްގެ މޭގައި އަޅާ ކޮއްޕާލިކަމުގެ އިހުސާސް އަރްސަލްއަށް ކުރެވުނެވެ. ނިމްރާގެ ދަތްދޮޅީގައި ހިފާ މަޑުމަޑުން އުފުލާލުމާއެކު އަރްސަލްގެ މޫނު ކައިރިކޮއްލިއެވެ. އަރްސަލްގެ ނޭވާއެކޭ އެއްގޮތަކަށް ނިމްރާގެ ނޭވާއަށް ވެސް ބަދަލުތަކެއް އައިސްފައިވާކަން އެނގުނެވެ. ނިމްރާގެ ނަޒަރު އަރްސަލްގެ ލޮލުން އޭނާގެ ތުންފަތަށް ދަތުރުކުރިއެވެ. އެހިނދު އަރްސަލްގެ ލޮލުން ތަފާތު ވިދުމެއް ފާޅުވެގެން ދިޔައެވެ. އޭނާ ނިމްރާގެ މޫނުގައިވި ހުރިހާ އަސަރެއް ދެނެގެންނަން މަސައްކަތް ކުރާ ކަހަލައެވެ. އަރްސަލްގެ ދިގު ނޭފަތުގެ ކޮޅު ނިމްރާގެ ނޭފަތުގައި ޖެހުމާއެކު އޭނާ ތިރީ ތުންފަތުގައި ދައިގަތެވެ. އެ ތުންފަތަށް ގެނައި ހަރަކާތާއެކު ދެ ލޯ މަރާލިއެވެ. އަރްސަލްގެ މޭގައިވި ދެއަތްތިލަ މަޑުމަޑުން ދުރަށްލާން އުޅުނު ވަގުތު އެ ތަނުން އެއްއަތުގައި އަރްސަލް ހިފެހެއްޓިއެވެ. އޭނާގެ މެއިން އެ އަތް ނައްޓާނުލާށޭ ބުނާ ކަހަލައެވެ. އަރްސަލްގެ މޫނުގެ ބީހުން ނިމްރާގެ ކޯތާފަތަށް އިހުސާސް ކުރެވުނެވެ. ދެފަހަރެއްގެ މަތީން ނިމްރާގެ މޫނުގެ ދެފަރާތުން އޭނާގެ ކޯތާފަތުގައި އަރްސަލްގެ މޫނު ބީހިލިއެވެ.\n"ކީއްވެ ވާރޭގައި ހުރީ؟ އަހަރެން ލައްވާ ކަމެއް ކުރުވަން ބޭނުންވީތަ؟" ޚުދު އަރްސަލްއަށް ވެސް އޭނާގެ އަމިއްލަ ނަފްސު ހުއްޓުވާނޭ ގޮތެއް ނޭނގޭ ކަހަލައެވެ. އޭނާގެ ބަސްތަކުން ނިމްރާގެ މޫނުގެ ކުލަވަރު ބަދަލުވެގެންދިޔައެވެ. ދަތްއަޅާލައިގެން ހުރި ތިރީ ތުންފަތް މިނިވަންވިތަން އަރްސަލްއަށް ފެނުނެވެ. އޭރު އެ ތުންފަތައް މަޑު ރަތްކަމެއްވަނީ ވެރިވެފައެވެ. ނިމްރާ މޫނު އަނބުރާލަން އުޅުމުން އޭނާގެ ދަތްދޮޅީގައި އަރްސަލް ހިފަހައްޓާލިއެވެ.\n"ސްޓޮޕް" މަޑުމަޑުން ނިމްރާ ބުނެލިއެވެ. އޭނާގެ ސިކުނޑިއަށް ސިފަވެގެން ދިޔައީ ކީފާއެވެ. އަރްސަލްގެ އަތުގައި ހިފާލައިގެން ލޯބިވެރިއެއް ފަދައިން ބެލްކަނީގެ ދޮރުކައިރީ އެ ދެ މީހުން މަޑުކޮއްލައިގެން ތިބިގޮތެވެ. އަރްސަލް ނުގޮވި ނަމަވެސް ނިމްރާ އެތަނަށް އައީ އެފަދަ މަންޒަރެއް ފެނިދާނޭ ކަމަކަށްނޫނެވެ. އެހެންނަމަވެސް އެ މަންޒަރުން ނިމްރާގެ ހިތަށް އުނދަގޫތަކެއްވީއެވެ. ބުނެދޭން ނޭނގޭ އިހުސާސްތަކެއް ސިކުނޑި ހާސްކުރުވީއެވެ. އެ ދެމީހުންނާ ދުރަށް ދިއުމަށް އެނބުރި އައިސް ބެލްކަންޏަށް ނުކުތީއެވެ. ކީފާއާއި އަރްސަލްގެ އަޑު ވެސް އިވެން ނޭދޭތީ އެއްވެސް ވިސްނުމަކާ ނުލާ ބެލްކަނީގެ ދޮރު ދަމާލުމާއެކު ލެއްޕުނީއެވެ. އެކަމަކު އެ ވާހަތައް އަރްސަލްއަށް ކިޔައިދޭނީ ކިހިނެއްހެއްޔެވެ. އޭނާގެ ހިތަށްވާ ގޮތާމެދު އަރްސަލް ސުވާލު އުފައްދާނޭކަން ޔަގީނެވެ.\n"ސްކާލެޓް... ޑްރީމިންގ އަބައުޓް މީ" ނިމްރާގެ ޚިޔާލުތަކުން ހަޤީޤަތާ އޭނާ ކުރިމަތިލާން ޖެއްސުވީ ކަންފަތް ދޮށުން އިވުނު އަރްސަލްގެ އަޑުންނެވެ. އެ އަޑުގައިވާ މަސްތުކަން އަރްސަލްގެ ހާލު ނިމްރާއަށް އަންގައިދިނެވެ. އެއްޗެކޭ ނުބުނެވެނީސް އަރްސަލްގެ ހޫނު ނޭވާ ނިމްރާގެ ކަންފަތައް އިހުސާސް ވުމާއެކު އަރްސަލްގެ ތުންފަތުގެ ބީހުން ވެސް އިހުސާސް ކުރެވިގެންދިޔައެވެ. ކަންފަތް ކައިރިން ދަތްދޮޅީގެ ކޮޅަށް ދެމިގެން ދިޔަ އަރްސަލްގެ ބީހުން ހުއްޓުމާއެކު އޭނާ ނިމްރާގެ ދަތްދޮޅީގައި ހިފަހައްޓާލިއެވެ. އެހިނދު އަރްސަލްގެ ތުންފަތުގައި ނިމްރާގެ އަތްތިލަ ޖައްސާލިއެވެ.\n"ޕްލީޒް ސްޓޮޕް" މަޑުމަޑުން ނިމްރާ ބުނެލިއެވެ.\n"ބޭނުމެއްނޫންތަ؟ ލެޓްސް ފިނިޝް ވަޓް ޔޫ ހޭވް ސްޓާޓެޑް" އަރްސަލްގެ ތުންފަތުގައި ޖެހިފައި ހުރި ނިމްރާގެ އިނގިލިތަކާއެކު ވެސް އޭނާ ވާހަކަދެއްކިއެވެ. ނިމްރާއަށް އެއްގޮތަކަށް ވެސް އަރްސަލްގެ އެ ވާހަކަތައް ބަލައިގަންނަން ފަސޭހައެއްނުވިއެވެ. އޭނާއަކީ ކޮންމެ ފިރިހެނެއްގެ އެދުންތައް ފުއްދައިދޭން ހުރި މީހެއްނޫނެވެ. އަރްސަލްގެ ބަސްތަކުން ހީވީ އޭނާއަށް މަލާމާތެއް ކުރީހެންނެވެ.\n"ދޫކޮއްލާ..." މުފަހަރު ނިމްރާގެ އަޑުގައި ތަންކޮޅެއް ބާރަށެވެ.\n"ދޫކޮއްނުލައިފިއްޔާ" އަރްސަލް އެއްމިޔަކަނުން ހިނިތުންވެލިއެވެ. ނިމްރާއަށް ދެބުމަ ގޮއްޖަހާލެވުނެވެ.\n"ޔޫ... ޔޫ... ޑިސްގަސްޓިން... ކޭވްމޭން..." ނިމްރާ ހީވީ އަރްސަލްއާ ދިމާއަށް ކިޔާނޭ ބަސްތަކެއް ހޯދަމުން ބުނެލިހެނެވެ. އިތުރު ހައިރާންކަމެއް ނިމްރާއަށް ލިބުނީ އަރްސަލް ހޭން ފެށުމުންނެވެ. ހައިރާންކަމުގެ ތެރެއިން ނިމްރާ ބަލަން ހުރިއިރު ވެސް އޭނާއަށް ކަމެއް ފާހަގަވިއެވެ. ގިނައިން ހިނިތުންވާތަން އަރްސަލް ނުފެނުނަސް އޭނާ ހިނިތުންވާއިރު ވަކިން ރީތިކަމެވެ. ހިތްވިރިގެންދާފަދަ ޖާދުވީ ގޮތެއް އަރްސަލްގެ ހުނުމުގައި ވިއެވެ. އޭނާ ހުނުން ހުއްޓާލާފައި ނިމްރާއަށް ބަލާލުމާއެކު އެ މޫނުގައި ނިމްރާ ޖެހިއެވެ. އޭނާއަށް ވެސް އެގޮތަށް ޢަމަލުކުރެވުނީ ކީއްވެކަމެއް ނޭނގުނެވެ. ފަހަރެއްގައި އަރްސަލްގެ ބީހުންތަކުން އޭނާގެ އަމިއްލަ ނަފްސުގެ ބެހިގެން ހިނގައިދާނޭތީ ގެނެވުނު ކުއްލި ހަރަކާތަކީ ކަންނޭނގެއެވެ. އަރްސަލްގެ ދެބުމަ ކައިރިވުމާއެކު އޭނާ ކަޅި އަޅާލިއެވެ.\nމިނެޓެއްހާއިރު ވަންދެން ނިމްރާގެ ސިކުނޑީގެ މަސައްކަތް ހުއްޓުނު ފަދައެވެ. މިހާރު އޭނާ ހުރީ އެކަންޏެވެ. ފުރަގަސްދީ ހަލުވިކޮށް ހިނގާފައި އަރްސަލް ދާތަން ނިމްރާއަށް ފެނުނެވެ. މަޑުމަޑުން ވައަތްތިލައިގެ އިނގިލިތައް ތުންފަތުގައި ޖައްސާލެވުނެވެ. ވީކިހިނެއްކަމާ މެދު ވިސްނެން ފެށީ ދެނެވެ. އަރްސަލްގެ ބާރުގަދަ ދެއަތްތިލައިން ނިމްރާގެ މޫނު ފަރާތަކަށް އަނބުރާނުލެވޭނޭހެން ހިފަހައްޓާލައިގެން ހުރި ގޮތް ނިމްރާއަށް ސިފަވެގެންދިޔައެވެ. މޫނުގައި ދެއަތް އަޅައި ދެފަރާތަށް ބޯހޫރާލިއެވެ. އެހެންނަމަވެސް އޭނާގެ ތުންފަތުގައި އަދިވެސްވަނީ ވިންދު އަވަސްވެފައެވެ. ހިތްގެނބިގެން ދިޔަ ފަދަ އިހުސާސްއެއް މުޅި މީހާއަށް ކުރެވުނެވެ. އެހިނދު ހުރި ދިމާއަށް ނިމްރާ ތިރިވެލީ ދެ ފައިގައި ކޮޅަށް ހުންނާނޭ ބާރު ނެތުމުންނެވެ. ތަޅުމުގައި ޖެހުނު ދެ ކަކުލާއެކު ފައިމަތީގައި އިށީނދެވުނެވެ.\nކޮޓަރިއަށް އައިސް ވަދެ ދޮރުލައްޕާލުމާއެކު އަރްސަލްއަށް ފުންނޭވާއެއް ދޫކޮއްލެވުނެވެ. އިސްތަށިގަނޑުގައި ދެތިން ފަހަރަށް އިނގިލިތައް ހިންގާލެވުނެވެ. މޫނުގައި އަތްތިލަ ހިންގާލެވުމާއެކު ތުންފަތުގައި އޭނާގެ އިނގިލި ޖައްސާލިއެވެ. އެހާ އަވަހަށް އަތްތިލަ ދުރަށް ވެސް ލިއެވެ. ހަލުވިކޮށް އައިސް އޭނާ ވަނީ ފާޚާނާއަށެވެ. ތެމިފައި ހުރި ހެދުންތަކުން މިނިވަންވެގެން އައިސް ފެންމާގަނޑު ދަށުގައި ހުއްޓިލިއެވެ. އެތައް އިރެއްވާންދެން އޮހެމުންދިޔަ ފެންތަކުގެ ތެރޭގައި އަރްސަލް ހުއްޓެވެ.\nއެނދުގައި އޮތް އަރްސަލްގެ ލޮލަށް ނިންޖެއް ނައެވެ. އޭނާއަށް ދޭތެރެއަކުން މޭގައި ފިރުމާލެވެއެވެ. ލޯ މަރާލާއިރަށް އޭނާއަށް ފެންނަނީ ނިމްރާއެވެ. މާނަކުރަން ނޭނގުނު އިހުސާސްތަކަކާއެކު ނިމްރާ ހުރި ގޮތެވެ. ދަޢުވަތުދޭން ބޭނުންވެ އެކަން މަނާކުރާން ނިމްރާ މަސައްކަތްކުރަމުންދިޔަވަރު އަރްސަލްއަށް ސިފަވުމާއެކު އޭނާއަށް މޫނުގައި ދެއަތް އަޅާލެވުނެވެ.\nއެނދުގައި ނޯންނަން ވެގެން އަރްސަލް ތެދުވިއެވެ. ވާރޭ ނުވެހޭކަން ޔަގީންވުމުން އޭނާ ދުވަންދާ އެއްޗެހީގައި ކޮޓަރިން ނުކުތެވެ. ކާމޭޒު ދޮށުގައި ނިމްރާ އިންތަން ފެނުމުން ކުޑަކޮށް އަރްސަލް ހުއްޓުން އެރިއެވެ. ނަމަވެސް ނިކަން އަވަހަށް މީހާ ހަމަޖެހިލިއެވެ.\n"ރޭގައި އޭނާ ވެސް ނުނިދަނީތަ؟" އަރްސަލްގެ ހިތަށް އެރިއެވެ.\n"ކޮފީ" އަރްސަލްގެ ހިލަން ވުމާއެކު ކާމޭޒު ދޮށުން ތެދުވި ނިމްރާ ބުނެލިއެވެ. ނަމަވެސް އޭނާ އަރްސަލްއަށް ނަޒަރު ސީދާއެއް ނުކުރިއެވެ.\n"ގެނޭ" އަރްސަލް އޭނާގެ ގޮތުގައި ހަރުކަށިކަން ދައްކާލަމުން ބުނެލިއެވެ.\nކޮފީ ބޮއެގެން އަރްސަލް ގެއިން ނުކުތެވެ. އޭނާ ދުވެ ނިންމާފައި އެނބުރި ގެއަށް އައިރު ބަދިގޭގައި ނިމްރާ ހަރަކާތްތެރިވާތީ ފެނުނެވެ. އަވަސް ނަޒަރެއް ދީފައި އަރްސަލް ގޮސް އޭނާގެ ކޮޓަރިއަށް ވަނީއެވެ. އޮފީސް ހެދުމުގައި އޭނާ އެނބުރި އައި އިރު ކައުންޓަރު މަތި އޭނާގެ ނާސްތާ ތައްޔާރަށް ހުއްޓެވެ. ސިންކު ދޮށުގައި ކައްކަން ބޭނުންކުރި އެއްޗެހި ދޮންނަން ނިމްރާ ހުއްޓެވެ. އަރްސަލް އައިސް ސްޓޫލްގައި އިށީނދެ ކާންފެށިއެވެ. އޭނާއަށް ފުރަގަސް ދީގެން ހުރި ނިމްރާއަށް އޭނާ ބަލާލިއެވެ. އަދި ކައުންޓަރުމަތީ ހުރި ޖޫސްތަށި އަތުން ޖަހާ ވައްޓާލިއެވެ. އެ އަޑަށް ނިމްރާ ސިހިފައި ބަލާލިއެވެ. އޭނާ އެ ދިމާއަށް އައުމަށް އަވަސްވެލިއެވެ. އަވަހަށް ބިއްލޫރި ތަށިނެގިއެވެ. ނަސީބަކުން ތަށި ތަޅައިގެނެއް ނުދިޔައެވެ.\n"ތިތަން ސާފުކުރަންވީކީނޫން... އަހަންނަށް އިތުރު ޖޫސްތަށްޓެއް އަޅާބަލަ" ނުރުހުންތެރިކަމާއެކު އަރްސަލް ބުނެލިއެވެ. އެއާއެކު ނިމްރާ ދެން އުޅުނީ އައިސް އަލަމާރިއަށްލީ ޖަގުން ފަނިތަށްޓެއް އަރްސަލްއަށް އަޅައިދޭށެވެ. ނިމްރާ ހުރިހާ ކަމެއް ކުރަން އުޅުނު އިރު އޭނާއާ އަރްސަލްގެ ނަޒަރު ވަތްކެއްނުވެއެވެ. ޝައުގުވެރިކަން އެ ބެލުމުގައި ވިއެވެ. ސައިބޮއެ ނިމުނު އިރު ވެސް އަރްސަލްއަށް މަޑުކޮއްލައިގެން އިނދެވުނީއެވެ. ތަޅުންމަތި ސާފުކޮއްފައި ނިމްރާ ހިންދެމިލުމާއެކު އަރްސަލްއަށް ބަލާލިއެވެ. އެއާއެކު އަވަސް އަވަހަށް އަރްސަލް ތެދުވިއެވެ.\nހޮސްޕިޓަލުން ގެއަށް އާދެވުމާއެކު ބިލާލުއަށް ހަކުރުނާޅާ ޖޫސްތަށްޓެއް ޝަރުމީނު ގެނެސްދިނެވެ. އަދި ތަބަކުގައި ދެން ހުރި ތަށި ނަގާ ރާދިންއަށް ދިއްކޮށްލިއެވެ.\n"ކީކޭ ޑަކްޓަރު ބުނީ" ޝަރުމީނު އަހާލިއެވެ.\n"އިރާދަކުރެއްވީތީ ބޮޑުކަމެއް ދިމައެއްނުވޭ. ހަކުރު ދަށްކުރަން ޑަކްޓަރު ވާހަކަދެއްކީ... މިހާރުގެ ޑޯޒް ތަންކޮޅެއް މަތިކުރީ. ދެން... ބައްޕަ ފިކުރުކުރާ ވާހަކަ. ސްޓްރެސްއަކީ ރަނގަޅު އެއްޗެއްނޫންތާ" ރާދިން ބުނެލިއެވެ.\n"ބައްޕަތާ ތި ކިޔަނީ... ބައްޕައަކު ހާދަ ކަމަކާ ފިކުރުކުރަން ޖެހޭނެއޭ. ދަރީން ބޮޑެތިވިޔަކަސް ބައްޕައަކު ވިސްނަންޖެހޭ ކަންކަން މަދެއް ނުވާނެ. ތިން ފިރިހެން ދަރީން ތިބިއިރު ތިން ކުދީން ތި އުޅެނީ ތިން ގޮތަށް. ރާދު... ދަރިފުޅު ވެސް ދެން މީހަކާ އިންނަންވީނު. ބައްޕަ ހާދަ އުފާވާނޭ. މި ޢާއިލާގައި ހުރި ކިރިޔާ ވެސް ވިސްނޭ ކުއްޖެކީތީ" ބިލާލު ހިނިތުންވުމަކާއެކު ބުނެލިއެވެ.\n"ބައްޕަ ވެސް ދޯ... މީހުންނާ އެހާ ފަސޭހައިން އިނދެވޭތަ؟ ކޮބާތަ ހަލަފް" ރާދިން ވެސް ކުޑަކޮށް ހީނލީއެވެ.\n"އޭނާއަށް ހެނދުނުވީ ދިހައެއްޖެހިފަހުން... ސައިބޮއެގެން ވެއްޖެ ފެންވަރަން ގޮސް. ކޮންމެވެސް ބަޔަކާއެކު ތަނަކަށްދާންވެގެން އެ އުޅެނީ... ބިލާލު އެ ދަރި ހަލާކުކޮއްފި. ދުއްވާ އެއްޗަކަށް އެރިއްޖެއްޔާ އެ ދަރީގެ ހައްޓަކު ހެޔެއްނުހުރޭ. އަހަރެން ހުންނަނީ ބިރުން ފިތްކެނޑިފައި. މިހާރު ވެސް އެ ދުއްވާ ބޮޑު ސައިކަލު ބަލާބަލަ... މި ހަފްތާގައި އަނެއްކާ އެބަކިޔާ ރޭސް ޖަހަން ދާވާހަކަ" ޝަރުމީނު ކަންބޮޑުވުމާއި ޝަކުވާގެ ރާގެއްގައި ބުނެލިއެވެ. ބިލާލުއާއި ރާދިންއަށް އެއްފަހަރާ ހީނގަނެވުނެވެ.\n"އެއީ އުދުހިފައި އުޅެން ބޭނުންވާ މީހެއް" ހެވިފައި އިނދެ ރާދިން ބުނެލިއެވެ.\n"ބައްޕަ ދާންވީނު އަރާމުކޮއްލަން... އަޅުގަނޑު ވެސް ދާން މިއުޅެނީ. އަރްސަލް ނޭނގެ މިހާރު ގެ ވައްޓާނުލާކަމެއް. ހެނދުނު ސައިބޯނީ ކިހިނެއްކަމެއް ވެސް ނޭނގެ... އަނެއްކޮޅުން ވަރަށް ބޮޑު ޕްރޮޖެކްޓެއް ނަގައިގެން މިއުޅެނީ" ރާދިން ބުނެލިއެވެ.\n"އަދިވެސް އަތުން އެއްޗެއް ރޯފިލުވާލަން އޭނާއަށް ނޭނގޭ ދޯ" ބިލާލު އިނދެފައި އަހާލީ ސަމާސާ ގޮތަކަށެވެ.\n"އެކަމެއްނުވާނެ" ރާދިން ހީނލިއެވެ.\n"ރަންދޯދީގެ ލިބިއްޖެ ދޯ... ކިހިނެއް އެ ޕްރޮޖެކްޓް ކުރިއަށް ގެންދަން ނިންމަނީ. އެހާ ބޮޑު ޕްރޮޖެކްޓެއް ނަގަން ތި ކުދީން ވިސްނީ ކީއްވެ؟ އެއީ ވަރަށް ބޮޑު ޚަރަދެއްނު. އެހާ ކެޕިޓަލް އެބަހުރިތަ؟" ބިލާލު އެހިއެވެ.\n"ބައްޕައަށް ކިހިނެއް އެނގުނީ" ރާދިން ހައިރާންވި ނަމަވެސް ކުރެވުނީ މޮޔަ ސުވާލެއްކަން އޭނާއަށް ވިސްނުނެވެ.\n"އަރްސަލްއަށް ވަރަށް މުހިންމު ޕްރޮޖެކްޓެއްމީ... ހީވޭ މި ޕްރޮޖެކްޓް އޭނާގެ ދިރިއުޅުން ބަދަލުކޮއްލާނޭހެން" ރާދިން މިހެންބުނިއިރު އޭނާގެ ޚިޔާލު އެހެން ދިމާއަކަށް ދަތުރުކުރިއެވެ.\n"ބައްޕައަކަށް ނުވިސްނުނު... އެކަމަކު އަރްސަލްއެއްނު. އޭނާ ރިސްކު ނަގަން ޖެހިލުމެއްނުވާނެ" ބިލާލު ބުނެލިއެވެ. ރާދިން އޮޅުން ފިލުވައިދިނުމުގެ ބަދަލުގައި ހިނިތުންވެލީއެވެ. އަރްސަލްއާއި ރާދިންއާއެކު އެ މީހުންގެ އެޕާޓްމެންޓުގައި އަންހެންކުއްޖަކު އުޅޭކަން ބިލާލަށް އެނގުން މުހިންމުނޫންކަން ރާދިން ނިންމީ އަރްސަލްއަށް ޓަކައެވެ.\nމެންދުރުވީ ފަހުން ރާދިން އައިސް އެޕާޓްމެންޓަށްވަނެވެ. މެންދުރަށް ކާންނަގާފައި ހުރި ތަން ފެނުމުން އޭނާގެ މޫނުން ހިނިތުންވުން ފާޅުވިއެވެ. އަވަސްއަވަހަށް އައިސް އެއްޗެހީގެ ރަހަބަލަންފެށިއެވެ.\n"ކްލެވާ ގާލް... އަވަހޭ ދަސްކުރާލެއް" ރާދިން މަޑުމަޑުން ބުނެލިއެވެ. އަދި ނިމްރާ ފެންނަން ނެތުމުން އޭނާ ވީ ހިސާބެއް ހޯދަން ފެށިއެވެ.\n"ޑާލިންގ! މި އައީއޭ ގެއަށް" އަޑުގެ ނެތްތަނަށް ރާދިން ގޮވާލިއެވެ. ބެލްކަނީގައި ހުރި ގަސްތަކަށް ފެންއަޅަން އޮވެފައި ނިމްރާ ތެދުވިއެވެ. އޭނާ އެތެރެއަށް ވަން އިރު ނިކަން ފުޅާ ހިނިތުންވުމަކާއެކު ރާދިން އެދިމާއަށް އާދެއެވެ.\n"ފެމެލީ ކިހިނެއް؟" ރާދިން ފެނުމާއެކު ނިމްރާގެ ތުންފަތަށް ވެސް ހިނިތުންވުމެއް ވެރިވެގެން ދިޔައެވެ.\n"ފެމެލީއާ މީޓުކުރަންވީތަ؟ އަދި އެހިސާބަށް ދާކަށްނުވެއެއްނު... އަދި އަހަރެމެން ޑޭޓަކަށް ވެސް ނުދަން" ރާދިންގެ ސަމާސާ ވާހަކަތައް ފަށައިގަތެވެ. ނިމްރާ ކުޑަކޮށް ރަކިވި ނަމަވެސް އޭނާއަށް ރާދިންގެ ހިތް ސާފުކަން އެނގެއެވެ. އެފަދަ ފިރިހެނަކު މަދުން ނޫނީ ނުފެންނާނޭކަން ނިމްރާގެ ޟަމީރު ބުނެލިއެވެ.\n"ސްޓޮޕް އިޓް ރާދު" ހެވިފައި ހުރެ ވެސް ނިމްރާ ލޯ އަޅާލަން މަސައްކަތް ކުރިއެވެ.\n"އޯ ޑާލިންގ... ތި ހިނިތުންވުން ނުފެނިގެން ރޭގައި ނުވެސް ނިދޭ" ރާދިން އައިސް ނިމްރާގެ އަތުގައި ހިފާލަމުން އެނބުރިގަތެވެ. އެ ހަރަކާތުން ހައިރާން ވެސް ވިއެވެ. ހަމައެއައެކު ރޭގައި ރާދިން އެ ގޭގައި ނެތިސް ހިނގައިދިޔަ ކަންތައް ހަނދާންވުމުން ނިމްރާގެ ހިނިތުންވުން ފިލައިގެން ދިޔައެވެ.\n"އަރްސަލް ކީއްކުރީ؟ އެއްޗެހި ކީތަ؟" ނިމްރާއަށް ވީގޮތް އެހާ ފަސޭހައިން ރާދިން ނަގައިގަނެފާނޭކަމަށް ނިމްރާއަކަށް ހީއެއްނުކުރެވުނެވެ. އެހެންނަމަވެސް ރާދިން ވަރަށް ހުސިޔާރެވެ. ނިމްރާގެ މޫނުމަތިން ފެނިގެން ދިޔަ ބަދަލުތަކުން އަރްސަލްއާއި އެ ދެމެދުގައި ކަމެއް ވެއްޖެއޭ ރާދިންގެ ހިތް ބުނީއެވެ.\n"ކަމެއްނުވޭ... އޮފީހަކަށް ނުދަންތަ؟" ނިމްރާ ބޭނުންވީ އަރްސަލްގެ ޚިޔާލާ ދުރަށް ދާށެވެ.\n"ކައިގެން ދާނީ... އެ ޑެވިލް އުޅޭ ހިސާބެއް ބަލާލާނަން އިނގޭ" ރާދިން ޖީބުގައި އޮތް ފޯނު ނެގިއެވެ.\n"ހެލޯ... ޑެވިލްތަ؟... ހެ ހެ ހެ... ބްރޯ މަ ގޭގައޭ... އާދޭ ކާން. މިއަދު އަވަހަކަށް ސަލާމަތެއްނުވެވޭނެކަން އެނގެޔޭ. އާދޭ އަވަހަށް... އަހަރެން މި އިނީ މޭޒު ދޮށުގައި... ކާން ރެޑީވެގެން" ރާދިން ބުނެލިއެވެ.\n"ކިހިނެއްވީ؟" ނިމްރާ ބަލަން ހުރި ގޮތުން ރާދިން އަހާލިއެވެ.\n"ތި ދެމީހުން ދުވާލާއި ރޭގަނޑުހާ ތަފާތުކަން އެނގޭތަ. ކީއްވެތަ ހުރިހާ ފިރިހެނުން ތިކަހަލަ މީހަކަށް ނުވަނީ. އޭރުން އެއްވެސް އަންހެންކުއްޖަކު ހިތާމައެއްނުކުރާނެ" ނިމްރާއަށް ބުނެވުނު އެއްޗަކާ މެދު ވިސްނާލެވުމާއެކު ދައްކަމުންދިޔަ ވާހަކަ ހުއްޓާލިއެވެ. އަދި ބަހެއްނުބުނެ އޭނާއަށް ބަލަން ހުރި ރާދިންއާ ނަޒަރު ސީދާކޮއްލެވުނެވެ. (ނުނިމޭ)


Sarukaaru Ge Dhifaau Gai Madam Faathun: Anehkaaves Thafaath Dhahkuvai Dhehvaifi - Vaguthu\nދިހަ ދުވަސް ފަހުން އަނެއްކާވެސް ފައްސިވާ ނިސްބަތް %3 އަށް -2ގަޑިއިރު ކުރިން\nސަރުކާރުގެ ދިފާޢުގައި މެޑަމް ފާތުން، އަނެއްކާވެސް ތަފާތު ދައްކުވައިދެއްވައިފި\n3 އަހަރު ކުރިން ( ފެބުރުއަރީ 24, 2018 )\nއައްޑޫގައި ބޭއްވި ކެމްޕޭން އެއްވުމުގައި މެޑަމް ފާތުން ބައިވެރިވެ ވަޑައިގަންނަވަނީ\nރައީސް ޔާމީން އާއި އެއްކޮޅު މީހުންނާއި ދެކޮޅު މީހުން ވެސް ގަބޫލު ކުރާ ހަޤީޤަތެއް އޮވެއެވެ. އެއީ ރައީސް ޔާމީން އަކީ "އާދައިގެ ބޭފުޅެއް ނޫން" ކަމެވެ. އެމަނިކުފާނު ބަލި ކޮށްލުން އެއީ ވެސް ފަސޭހައިން ކުރެވޭނެ ކަމެއް ނޫންކަން ހުރިހާ އެންމެން ވެސް ގަބޫލު ކުރެއެވެ. އެއީ ކީއްވެތޯ ކުރެވޭ ސުވާލަށް ދޭނެ ވަރަށް ގިނަ ޖަވާބު އެބަހުއްޓެވެ.\nއެޖަވާބުތަކުގެ ތެރެއިން އެއް ޖަވާބެއް ބުނެދިނުމަށް ފަހު ދެން ހުރި ޖަވާބުތައް އެހެން ލިޔުމެއްގައި ދޭން މަޑުކޮށްލާނީއެވެ. ސިޔާސީ މައިދާނުގައި ހަރަކާތްތެރިވާ މީހުން ބުނާ ގޮތުގައި ރައީސް ޔާމީން ބަލި ކޮށްލަން އެންމެ އުނދަގޫވާ އެއް ސަބަބަކީ އެމަނިކުފާނުގެ އަނބިކަނބަލުން ފާތިމަތު އިބްރާހިމް އެވެ.\nމެޑަމް ފާތުންގެ ކެމްޕޭން ރޭވުންތައް 2013 ގެ ރިޔާސީ އިންތިޚާބުގެ ކެމްޕޭން ރައީސް ޔާމީން ފެއްޓެވި ހިސާބުން ފެށިގެން ފެނެއެވެ. މެޑަމް ފާތުންގެ އެހީތެރިކަމާއި، އެކަމަނާގެ މަސައްކަތްޕުޅުގެ ސަބަބުން ލިބެމުންދާ ފައިދާތައް އެއް ފަހަރަށްވުރެ ގިނަ ފަހަރު ރައީސް ޔާމީން ވެސް ވަނީ ފާހަގަ ކުރައްވާފައެވެ.\nމިހާރުގެ ސިޔާސީ މަސްރަހަށް ބަލާއިރު ސަރުކާރުން ވެސް ގަބޫލު ކުރައްވާ ގޮތުގައި ގައުމަށް ދިމާވެފައި މިވަނީ ވަރަށް އުނދަގޫ ހާލަތެކެވެ. ކުއްލިއަކަށް އެރި "ނަގޫރޯޅި" އެއްގެ ސަބަބުން ލިބުނު ގެއްލުންތަކާއި ލިބެމުންދާ ގެއްލުންތަކުން އަރައިގަތުމަށް ސަރުކާރަށް ވަނީ މުހިންމު ފިޔަވަޅުތަކެއް އަޅުއްވަން މަޖުބޫރު ވެފައެެވެ.\nމިހާރުގެ ހާލަތައް ބަލާއިރު ރާއްޖެއަށް އިންޑިއާ ސިފައިން އެރުމަށް ގޮވާލަމުންދާ ގޮވާލުންތަކުގެ ސަބަބުން އުފެދިފައިވާ ނުތަނަވަސްކަމަކީ ވެސް ކުޑަ ނުތަނަވަސްކަމެއް ނޫނެވެ. ކުއްލި ނުރައްކަލުގެ ހާލަތު އިއުލާންކުރުމަކީ އެއްވެސް ސަރުކާރަކުން ކުރަން ބޭނުން ވާނެ ކަމަކަށް ނުވި ނަމަވެސް ކުއްލި ނުރައްކަލުގެ ހާލަތު އިއުލާންކޮށް ކުއްލި ނުރައްކަލުގެ ހާލަތުގެ މުއްދަތު ވެސް ވަނީ އިތުރު ކުރަން ޖެހިފައެވެ.\nކަންތައްތައް މިހިސާބަށް ގޮސްފައި ވަނީ މެޑަމް ފާތުން އިއްޔެ މިވަނީ އައްޑޫ ސިޓީއަށް ވަޑައިގެން ބޮޑު ކެމްޕޭން އެއްވުމެއް ބާއްވާ ރައީސް ޔާމީންގެ ސަރުކާރުގެ ފަހަތުގައި އެތައް ހާސް ރައްޔިތުންނެއް ތިބި ކަން އަމަލާއި ބަހުން ދައްކުވައި ދެއްވާފައެވެ.\nއައްޑޫގައި ބޭއްވި ކެމްޕޭން އެއްވުން\nއެމްޑީޕީ އިން ދައުވާ ކުރާ ގޮތުގައި އައްޑޫ ސިޓީ އަކީ އަބަދުވެސް "އެމްޑީޕީ ސިޓީއެކެވެ." ނަމަވެސް ކުއްލި ނުރައްކަލުގެ ހާލަތު އިއުލާން ކޮށްފައި ވަނިކޮށް މެޑަމް ފާތުން އާއި ވަޒީރުންނާއި ރައްޔިތުންގެ މަޖިލީހުގެ މެންބަރުން އައްޑުއަށް ވަޑައިގެން ބޮޑު ކެމްޕޭން ރެލީއެއް ބާއްވާ ބޭނުންވި މަންޒަރު ދުނިޔެ އަށް ދައްކުވައި ދީފިއެވެ.\nމިއީ ސަރުކާރާއި އެކު ރައްޔިތުން ތިބިކަން ދައްކުވައި ދިނުމަށް ވަރަށް މުހިންމު ވަގުތެކެވެ. އިދިކޮޅު ފަރާތްތަކުން ބޭނުންވާ ފޮޓޯ ނަގަން އެތައް ޑްރާމާއެއް ކުޅެމުންދާ މިދަނޑިވަޅުގައި ސަރުކާރާއި އެކު ވެސް އެތައް ހާސް ރައްޔިތުންނެއް ތިބިކަން ދައްކުވައި ދިނުމަކީ އިދިކޮޅު ފަރާތްތަކުގެ ޑްރާމާތައް ހުއްޓުވަން ވެސް ކޮންމެހެން ކުރަން ޖެހޭ ކަމެކެވެ.\nކުއްލި ނުރައްކަލުގެ ހާލަތު އިއުލާންކޮށްފައިވާ ވަރަށް ނާޒުކު ވަގުތެއްގައި މެޑަމް ފާތުން އައްޑުއަށް ވަޑައިގެންނެވުމަކީ ވެސް އެކަމަނާގެ ހިތްވަރުފުޅުކަދަކަމާއި، އަޒުމު ވަރުގަދަ ކަމުގެ ދިރިހުރި މިސާލެކެވެ. އެއީ ސަލާމަތީ ގޮތުން ބެލި ނަމަވެސް އަދި އިދިކޮޅު ފަރާތްތަކުގެ ހަރަކާތްތައް ހުރި ގޮތައް ބަލާއިރު ވެސް ކުޅަދާނެ ބޭފުޅަކަށް ނޫނީ ކުރައްވަން ކެރިވަޑައިގަންނަވާނެ ކަމެއް ނޫނެވެ.\nބޭރުގެ މީޑިއާތަކުން ވެސް ފާހަގަކޮށްފައިވާ ފަދައިން އިންޑިއާ ސިފައިން ރާއްޖެ އައުމަށް ގޮވާލަމުންދާ ދުވަސްވަރެއްގައި "މަގޭ ގައުމާއި މަގޭ ދީނާއި ނުކުޅެއްޗޭ" ގެ ނަމުގައި ކެމްޕޭން އެއްވުމެއް ބާއްވަން އެންމެ ރަނގަޅު ތަނަކީ އައްޑޫ ސިޓީއެވެ.\nއިނގިރޭސީން އައްޑޫ ގައި ގާއިމުވެ ތިބުމާއި، އިނގިރޭސީން އަޑީގައި ތިބެގެން ދެކުނުގެ ހަތަރު އަތޮޅުގައި އިއުލާން ކުރި ސަރުކާރާއި އެކަމުގެ ސަބަބުން ލިބުނު ގެއްލުންތައް އެންމެ ރަނގަޅަށް ތަޖުރިބާ ކޮށްފައި ވަނީ އައްޑޫ ރައްޔިތުންނެވެ.\nއިނގިރޭސީން އައްޑޫގައި ތިބެ ގަމުގައި އިމާރާތްތަކެއްކޮށް އައްޑޫ ރައްޔިތުންނަށް ވަޒީފާގެ ފުރުސަތުތަކެއް ދިން ނަމަވެސް އަވައްޓެރި އެހެން ގައުމުތައް އަޅުވެތިކޮށް އެގައުމުތަކަށް ގެނައި ތަރައްޤީ އާއި ގާތް ކުރާ ވަރުގެ ތަރައްޤީ އެއްވެސް އައްޑުއަށް ގެނެސްދީފައެއް ނުވެއެވެ. އަވައްޓެރި ސްރީލަންކާ އާއި އިންޑިއާގެ ރޭއިލްވޭތަކާއި އެހެނިހެން އެތައް މަޝްރޫޢުއެއް ހިންގި ނަމަވެސް އައްޑުއަށް އިނގިރޭސީން ކޮށްދިން ކަމެއް ނެތެވެ.\nވަކި ސަރުކާރެއް ދެކުނުގައި ގާއިމު ކުރުމުގެ ސަބަބުން އެތައް އާއިލާއެއް ބިކަވެ، އެތައް އާއިލާއެއްގެ މެންބަރުން ވަކިވެ، އެތައް ހާސް ރައްޔިތުންނަށް ލިބުނު ނަފްސާނީ އަދި ޖިސްމާނީ އަނިޔާތަކަކީ އަޅުވެތިކަމުގެ ހިތި ރަހައިގެ ކުޑަ މިންވަރެކެވެ. މިއަދު އެހަނދާންތައް އަނެއްކާ ވެސް އާކުރާއިރު ގަބޫލު ކުރަން ޖެހޭ ހަޤީޤަތަކީ އަޅުވެތިކަމެއްގެ ސަބަބުން ލިބޭނެ އުފަލެއް، އަދި ހިތްހަމަޖެހުމެއް ވެސް ނޯންނާނެއެވެ.\nމެޑަމް ފާތުން މިވަނީ އަނެއްކާވެސް ސަރުކާރުގެ ދިފާޢުގައި މުހިންމު ފިޔަވަޅެއް ކުރިއަށް އަޅުއްވާ މިސާލު ދައްކަވާފައެވެ. ކިތަންމެ އުނދަގޫ، ދަތި ވަގުތެއްގައި ވެސް ސަރުކާރު ދިފާޢު ކުރެއްވުމުގައި މެޑަމް ފާތުން ދެމި ހުންނަވާނެ ކަން އެކަމަނާ މިވަނީ ހުރިހާ ފަރާތްތަކަކަށް ވެސް ދެއްވާފައެވެ. އެހެންކަމުން އެނގެން މިދިޔައީ ރައީސް ޔާމީން ވެސް އަދި މެޑަމް ފާތުން ވެސް ބަލި ކޮށްލުމަކީ ފަސޭހައިން ކުރެވޭނެ ކަމެއް ނޫނެވެ. އެއީ އެއަށްވުރެ ހިތްވަރުފުޅު ގަދަ، އަޒުމު ވަރުގަދަ ދެމަފިރިކަނބަލުންނެވެ.\nފެބުރުއަރީ 24, 2018 10:04\nފެބުރުއަރީ 24, 2018 11:44\nއޮޑިޓް އޮފީސް ތޯ\nފެބުރުއަރީ 24, 2018 13:14\nހަޖަމް ބުރޯ.. ލޮލް\nސ ނުން ސޮނިބެ\nފެބުރުއަރީ 24, 2018 17:02\nހަރަދު ހުންނާނެ ވާވަރަށް ނަގާފަ ތިޖޫރީން. އެއިންތާގަ ވަޅުގަނޑެއް ބައިންދަން މަރެއް މީ\nފެބުރުއަރީ 24, 2018 17:24\nވޯޓްފޯ މެޑަމް 2018 "މެޑަމް2018 ޔަގީން"\nފެބުރުއަރީ 24, 2018 20:32\nމެޑަމް ފާތުންނަކީ މާލޭ ގެދޮރު ހުންނަ މަހުޖަނެއްގެ ދަރި މަހުޖަނެއް. ލާރި ހުންނާނެ. ޕާޓިގެ ބަޖެޓުގެ އިތުރަށް މިކަހަލަ އިވެންޓްތަކަށާ ޕާޓީ ހިންގުމަށް ޕްރައިވެޓް ޑޮނާއިންގެ އެހީ ލިބޭނެ. އެއީ ހުރިހާ ސިޔާސީ ޕާޓީއެއްގަވެސް އެކަން އޮންނަ ގޮތް.\nފެބުރުއަރީ 24, 2018 10:12\nމާތް ކަލާންގެ މި ދައްތާފުޅަށް ހެޔޮ ރަޙްމަތް މިންވަރު ކުރައްވާށި - އާމީން -\nފެބުރުއަރީ 24, 2018 16:52\nކަންބޮޑުނުވޭ. ގަނޑުވަރު ބިނާކޮށް ނިމޮފަ ހުރީ.\nފެބުރުއަރީ 24, 2018 10:49\nއަހަރެން ފަހުރުވެރިވަމޭ ތިޔަ ރައީސައްޓަކާ... މިއީ އާއްމު ދިރިއުޅުމެއްގަ ދެމަފިރިއެއްގެ ވަރަށް ރީތި މިސާލެއް... ވަރަށް ސަޅި ކުރިޔަށްދާގޮތް... އަދިވެސް ތިފަދަ އެއްވުންތަ އިތުރުކޮށް ސީދާ މީހާޔާ ހަމަޔަށް މެޑަމް ވަޑާއިގަންނަވަންވީ... މަސްވެރި ފިރިން މަސްގެނާއިމަ މަސް ލާރިއަށް ބަދަލުކުރަނީ އެމީހުންގެ އަނބިން. މިވެރިކަމުގަވެސް މިފެންނަނީ ފިރިމީހާ އިދާރީ ކަންކަންކުރާއިރު އަނބިމީހާ މިސައްކަތުގެ ގޮތުން ކުރަންޖެހޭ އަމަލީ މަސައްކަތްތައް ކުރާތަން... ބުނެވޭނީ ހަމަ ސާބަހޭ... ތިޔައީ ފިސާރި ދެމަފިރި ކަނބަލެކޭ...\nފެބުރުއަރީ 24, 2018 10:52\nއަދުގެ ސަރުކާރުން އައްޑޫސިޓީގެ ތަރައްޤިއަށާއި ކުރިއެރުމަށް ކުރާ މަސައްކަތް އައްޑޫސިޓީގެ 80 ޕަސެންޓް ޤަބޫލުކުރޭ! ދެން ނަތީޖާ ބަލާނީ 2018ގެ ވޯޓުން އިންޝާއަﷲ! ހަމަ ގައިމުވެސް ކުރިއެރި މަންޒަރުތައް އެހުރީ ފެންނަން!\nފެބުރުއަރީ 24, 2018 11:14\nސަރުކާރުގެ ދިފާއުގައި ފަސްޓް ލޭޑީ ކުރައްވާ މަސައްކަތް ތަކަކީ އެއީ ސޯޝަލް ބޮންޑް ރައްޔިތުންނާއި އަދި ސަރުކާރާއި އެކު ގާއިމް ކުރުން. އެކަން ކުރެވޭތޭ ފަސްޓް ލޭޑީ ފާތުން މަސައްކަތް ކުރާ ތަން ވަރަށް ބޮޑަށް ފާހަގަ ކުރެވޭ. އެކަމަކު މިރާއްޖޭގެ ކެބިނެޓް މިނިސްޓަރުންނަކީ އެއީ އެމެން އަމިއްލަ އަށް ވިސްނައިގެން ނަތީޖާ ނެރެދޭން ޖެހޭ ބަޔަކަށް ވާއރިު ކީއްވެގެންތޭ އެމެންނަށް ނަތީޖާ ނުނެެރެދެވެނީ. ހައުސިންގް މިނިސްޓަރު އަންބޮޑި ދަށަށް 15 ހާސް މީހުންގެ ފްލެޓްސް ފޯރމް ތައް ލައިގެން އޭނާ ބުނާ ބަޔަކަށް ނުޖެހޭ ފްލެޓްސް ތައް ދޭން ފްލެޓްސް ތަކަށް އެދިފައިވާ އެންމެންނަށް ފްލެޓްސް ތައް ދޭން ސަރުކާރުން އިއުލާން ކޮށް ދެއްވާ މިމަގުން ކަންކަން ކުރިއަށް ގެންދަންވީއޭ. އެނޫން ނަމަ ކަމަކު ނުދާނެއޭ. މިނިސްޓަރުން މިސަރުކާރު ވެއްޓިއްޖެނަމަ ވެސް ނުހޮވުނު ނަމަވެސް ވަރަށް ފަސޭހައިން ކޮޅު ބަދަލު ކޮށްލާނައޭ މިކަމުގައި ޑިސިޝަން ނަގަން ޖެހޭނީ ހަމަ ސީދާ ރައީސް އޮފީހުން ރައީސް އޭ އެއްގޮތަކަށް ވެސް މިކަމުގައި މިނިސްޓަރުން ބުނާ ގޮތް ހަދަން ނުޖެހެއޭ ރައްޔިތުންނަށް ފައިދާ ހުރި ކަމުގައި މަމެންގެ ރައީސް ލީޑިންގް ނަންގަވާ ޑިސިޝަން މޭކް ކުރަންވީއޭ އެއިރުން އެމްޑީޕީ އާއި އެކު މުޒާހަރާ ކުރަން ދާ މީހުން މަދުވާން ފަށާނެއޭ. އެއީ އޭ ކުރަންވީ ކަމަކީ. އިގްތިސާދީ ޕެކޭޖްސް ތަކޭ ކުރިއަށް ނެރެންވީ. ތިޔާ އެމްޕީން ވެސް ތީ ދެން ބޮޑެތި ކަނޑުކޮހުން ތަކެކޭ އެމެންނަށް ޑިޕެންޑް ވެގެން ތިބެން ހެޔޮ ނުވާނެއޭ އެމެން ބައިތިއްބާ ރައީސް ހަމަ ޑިސިޝަން ނަންގަވަންވީއޭ ރާއްޖޭގެ ރައްޔިތުން ހޮވާފައިވާ މީހަކީ އެއީ ރައީސުލް ޖުމްހޫރިއްޔާ އޭ އެއީ ޑިސިޝަން އަމިއްލަ އަށް ނެގޭ ފެންވަރުގެ މީހެކޭ މަމެން ރައްޔިތުން ހޮވާފައި ހުރީ.\nފެބުރުއަރީ 24, 2018 11:23\nއެންމެ ކުރީ ސަފުގައި ތިބޭނީ ހަމަ ގޭންގް\nފެބުރުއަރީ 24, 2018 11:43\nރައީސްގެ އަނބިކަނބަލުން މިގޮތަށް މަސައްކަތްކުރާއިރު މިސަރުކާރުގެ ވަޒީރުންގެ އަނބިން އެކަމަނާ އާއި ބައިވެރި ނުވާތީ އަބަދުވެސް އަހަރެންގެ ހިތުގައި ސުވާލު އުފެދޭ.\nފެބުރުއަރީ 24, 2018 12:07\nމަމެން ފއެިލް ނުވާނެ އަދި މާލޭން2ފުލެއިޓް ފުރާ ފެނަކަ އެމްޕީއެލް މުވައްޒަފުންނާ އައްޑޫގަ ތިބި ސަރުކާރުގެ ގިނައަދަދެއްގެ މުވައްޒަފުން ވަޒީފާގެ ބިރުދައްކައި ތިހެން އަދި ނެރެ ދިދައެއް ހޫރުވިޔަސް..7ސުމަކުން ބަލިކޮށްފަ އޮންނާނި އެންމެފަހުންވެސް ތި އައްޑޫއިން.. މަމެން ތަފާތުދައްކާނީ ވޯޓުން\nފެބުރުއަރީ 24, 2018 12:42\nކޮބާ ރަންރީނދޫ ޓްވިޓަރޭ ތަމެންނަށް އޮންނާނީ ދެން އައްޑޫން ވޯޓް ލިބިފައި އިނގޭ. ދެން ތަމެން ތެޔޮ ލައިގެން ތައްޔާރަށް ތިބޭތި މަމެން ދާނަމޭ ތަމެންނަށް ރަނގަޅަށް އެއް ކެންޑިޑޭޓް ނެރެދޭން އިނގޭތޭ ކޮން އެއް ކެންޑިޑޭޓެއް ތޭ ބޮޑު އެއް ކެންޑިޑޭޓް އޮންނާނީ އެއް ކެންޑިޑޭޓް އޮޅާލާ އޮޅާލާ އޮޅާލާ އިނގޭތޭ. ތަމެންނަަށް ފެނޭތޭ މިޚަބަރުގައި މިހިރަ ގަޓް ފޮޓޯސް ތައް ތަމެން ހޭނެތޭނެ އެއް ނޫންދޯ މިފޮޓޯ ތައް ފެނިފައި ދޯ. ރަންރީނދޫ ޓްވިޓަރޭ އެވްރީ ގޭމް ޔޫ ޕްލޭ އެވްރީ ވޯރޑް ޔޫ ސޭ ވީ ވިލް ބީ ވޮޗިންގް ޔޫ ވޮޗިންގް ޔޫ އޯއް ކާންޓް ޔޫ ސީ ބޭބީ ޔޫ ބިލޯންގް ޓު އަވަރ ޓީމް ކަމޯން ބޭބީ ބޭބީ ލީވް ދިސް ގަންޖާބޯ ދަ ބަތާހަރާމީ ދަހަރާމް ކޯރޭ ލީވް ހިމް ބޭބީ ބޭބީ ޕްލީޒް ޑާންސް ޑާންސް ޑާންސް ޑާންސް ޑާންސް ޑާންސް އޯއް ކާންޓް ޔޫ ސީ ޔޫ ބިލޯންގް ޓު އަސް....\nފެބުރުއަރީ 24, 2018 13:19\nފާޑު ކިޔުން މާ ބޮޑަށް އައުލާ ކަން ބޮޑު ދޯ ކެނެރީގެ ނަޝީދު އަށާއި މާމިގިލީ ގާސިމް އިބްރާހިމް އަށް. އެ ދެމީހުން އަޑީގައި ތިބެގެން ނިކަމެތިން ނަށް އޮޅުވާލާ މަކަރާއި ހީލަތް ހަދައިގެން އެމެން ބަލަނީ ރާއްޖެ ރޭޕް ކޮށް ނަގާ މަގުމައްޗަށް އެއްލާލާ އިންޑިއާ މީހުންނަށް މިގައުމު ވިއްކާލާ އެއިން ކަޓް ކާލައިގެން ގައުމުގެ ޚަޒާނާ ދަވާލެވޭނީ ކިހިނެއްތޯއޭ އެ ރޭވުމުގެ ދަށުން ސްޓޭޓް އޮފް އެމެޖެންސީ ހިންގާފައި ވަނި ކޮށް ގާނޫނާއި ޚިލާފަށް މާލޭގެ މަގުމަތީގައި އެމެން މުޒާހަރާ ކުރުމުން ގެއްލުން ލިބޭ މީހުން ވެސް އެމެން ބަލަނީ އެއް ނޫނޭ އެވްރީ ގޭމް ދޭ ޕްލޭ އެވްރީ ސްޓެޕް ދޭ ޓޭކް އެއީ މުޅިން މަކަރާއި ހީލަތާއި އޮޅުވާލުމާއި ދޮގުހެދުމޭ އެކަންކަމަށް ނޫސް ތަކުން ފާޑު ނުކިޔަނީ ކީއްވެތޭ ސަރުކާރަށް ފާޑު ކިޔާ ގޮތަށް އިދިކޮޅު ފަރާތް ތަަކަށް ވެސް ނޫންސް ވެރިން ވެސް ފާޑު ކިޔަން ޖެހޭނެ ކަމަށޭ މަމެން މިދެކެނީ. އައި ވިލް ބީ ވޮޗިންގް އިޓް..\nފެބުރުއަރީ 24, 2018 13:32\nރާއްޖޭގެ ސިޔާސީ މަޝްރަހަށް އޮތް ހައްލަކީ އެމްޑީޕީ އިލެކްޝަންސް ކަމިޝަންގެ ދަފްތަރުން އުވާލުން ރައީސްގެ ގަރާރަކުން އަދި ޖޭޕީ ވެސް އުވާލުން ރައީސްގެ ގަރާރަކުން. ސަބަބަކީ އެއީ ކުއްލި ނުރައްކަލުގެ ހާލަތު އިއުލާން ކޮށްފައިވަނި ކޮށް ގާނޫނާއި ޚިލާފަށް މާލޭގެ މަގުތަކުގައި މުޒާހަރާ ކުރަނީ އެއީ ޑިފަމޭޝަން ގާނޫނާއި އަދި ކުއްލި ނުރައްކަލުގެ ހާލަތުގެ ގާނޫނާއި ޚިލާފަށް ކަމަށްވާތީއެވެ. މިކަން ކުރެވޭނެ ހާކިމާ ގެ ހައިސިއްޔަތުން ރާއްޖޭގެ ރައީސުލް ޖުމްހޫރިއްޔާ އަށް. އެއިރަށް ދެން މިފަދަ ކަންކަން މެދުވެރި ނުވާނެއެވެ.\nފެބުރުއަރީ 25, 2018 03:10\nފެބުރުއަރީ 24, 2018 13:44\n1500 މީހުން ތިތާނގަ ނެތް. މާލެއިން 200 މީހުން ދިޔަ. ހުޅުމީދޫ އިން ޝާޑު ލާރި ބަހައިގެން 150 މީހުން. ދެން ތިބީ ސަރުކާރު މުއައްޒަފުން ކޮޅެއް.\nއަން އިން އުން\nފެބުރުއަރީ 24, 2018 14:00\nހަމަގާމުނަސް އަފިރިން ބޯނިކިޔޭހެއް މީގެކުރިން\nއައްޑޫ މީހުންހުންނަށް ކޮށްނިދިއެނެކަމަށް\nފެބުރުއަރީ 24, 2018 17:07\nއޭއި އޭއި އޭއި. ހާޝް ހާޝް ބޭބީ ސްޕީކް ސޮފްޓްލީ އެނޫން ނަމަ ބަސް ގެންނަން ޖެހިދާނެ އިނގޭތޭ.\nފެބުރުއަރީ 24, 2018 15:54\nރައީސް ޢަބުދުﷲ ޔާމީނަކީ\n1- ދިހިވެހިތާރީޚު ނުދެކޭފަދަ ޚިދުމަތް ފޯރުކޮށްދެއްވާ ރައީސަކަށްވުން.\n2- ވަކި ފިކުރަކަށް ވަކި ކުލަޔަކަށް ނުބައްލަވާ ތަފާތު ކުރެއްވުމެއްނެތި ޚިދުމަތްތައް ފޯރުކޮށްދެއްވުން.\n3- ވިސްނުންފުޅު ރަނގަޅު ކެރިވަޑައިގަންނަވާ ޢަޒުމް ވަރުގަދަ ރައީސަކަށްވުން.\n4- ކިޔާފާނެ އެއްޗެއްސަކަށް، ދައްކާ ބިރަކަށް ނުބައްލަވާ ޤައުމައިގެން ކުރިޔަށް ވަޑައިގަތުން.\n5- ޤައުމަށް ކުރިމަތިވާ ކޮންމެ ޙާލަތެއް ވިސްނުންތެރިކަމާއެކު ޙައްލުކުރެއްވުމުގެ ޤާބިލްކަން ހުރުން.\n6- ވިދާޅުވެ ވަޢުދުވެވަޑައިގަންނަވާ ވަޢުދުތައް ޖުމްލަގޮތެއްގައި ފުއްދަވާދެއްވާ ރައީސަކަށްވުން.\n7- މާތްވެގެންވާ އިސްލާމްދީން ފިޔަވައި އެހެންދީނަކަށް މި ޤައުމުގައި ފުރުޞަތު ނުދެއްވާ ރައީސަކަށްވުން.\n8- ރާއްޖޭގެ ތަރައްޤީގެ މަސައްކަތްތައް ހަލުވިކަމާއެކު ކުރިޔަށްގެންގޮސް ނިންމަވާދެއްވާ، ރައްޔިތުންނަށް އެއިގެ ފޮނިމީރުކަން ފުރިހަމަޔަށް ވާޞިލްކޮށްދެއްވާ ރައީސަކަށްވުން.\nމިހެންގޮސް ލިއެކިއުމަށް ޢުޛުރުވެރިވާ މިންވަރަށް4އަހަރުދުވަހުގެތެރޭ ޤައުމު ކުރިޔަށްގެންދެވި، ބާނީއަކަށްވުން.\nފެބުރުއަރީ 24, 2018 15:56\n9- މިހެންގޮސް ލިއެކިއުމަށް ޢުޛުރުވެރިވާ މިންވަރަށް4އަހަރުދުވަހުގެތެރޭ ޤައުމު ކުރިޔަށްގެންދެވި، ބާނީއަކަށްވުން.\n10- ކުރިޔަށްއޮތް5އަހަރަށް ޔަމީން ހޮވައިފިނަމަ، މި ޤައުމު ލިޓްލް ސިންގަޕޫރާ އެއްފެންވަރަކަށް ގެންގޮސްދެއްވާނެކަން ކަށަވަރުވުން.\nފެބުރުއަރީ 24, 2018 16:34\nކޯއްޗެކޭ ކިޔަންތޭ ޖޭޕީން ތިޔާ އުޅެނީ ފުލުހުންނާއި އާންމުންނާއި ޖެހޭ ގޮތަށް ވާހަކަ ދައްކައިގެން. ތަމެން ޖެހޭތޭ ކުނޫޒު ކިއްލާ އަށް ޖަމާވެ ތިބެ ސިހުރު ހަދާ އަދި ރައްޔިތުންގެ %85 ވޯޓް އިން ހޮވާފައިވާ މަމެން ޕިންކީންގެ ބިއުޓިފުލް އެން އޯސަމް އެން ފްލޯލެސް ސަރުކާރު ވައްޓާލަން ކުނޫޒު ކުރިމައްޗަށް ނިކުމެ ސަރުކާރާއި ދެކޮޅަށް އަޑު އުފުލަން. ނުޖެހޭނެއޭ. ތަމެން ނަށް އިނގެންވާނެ އެއް ނޫންތޭ ބިއުޓިފުލް ޑިފަމޭޝަން ގާނޫނުގެ ދަށުން މަނާ ކަމެކޭ ދެމީހުންނަށް ވުރެން ގިނަ މީހުން ކުނޫޒު ކައިރިއަށް އެއްވެ ތިބުމަކީ. ދެން އަނެއްކޮޅުން އޯސަމް އެން ފްލޯލެސް ސްޓޭޓް އެމެޖެންސީ ހިންގީމާ ޖެހޭނީ ސައިޒުން ކެނޑިގެން ގޭގައި މަޑުކޮށްލަންއޭ އެއިރުންނޭ ރަނގަޅުވާނީ. މިކަމުގައި އޮތް ހަމަ އެކަނި ވަން އެން އޮންލީ ހައްލަކީ އެމްޑީޕީ އާއި ޖޭޕީ އުވާލުން ކުއްލި ނުރައްކަލުގެ ހާލަތު އިއުލާން ކޮށްފައިވަނި ކޮށް މަގުމަތީ މުޒާހަރާ ކުރާތީވެ. އިލެކްޝަންސް ކަމިޝަން ހަމަ މިހާރު އެމެން އުވާލާ އެނޫން ނަމަ ތަމެން ޖެހޭނީ ގެއަށް ދާން އިނގޭތޭ.\nފެބުރުއަރީ 24, 2018 16:40\nތަފާތު ފެންނާނެ ވޯޓުން މަޑުކޮށްލާ\nފެބުރުއަރީ 24, 2018 16:53\nރައީސް ޔާމީންގެ ދެކަނބަލުންނަކީ ހަގީގަތުގަވެސް އޯގާތެރި އާދަޔާޚިލާފު ދެބޭފުޅުން. މާތްﷲ ތިޔަ ދެކަނބަލުންނަށް ހެޔޮރަހްމަތް ލައްވާށި.\nފެބުރުއަރީ 24, 2018 16:59\nވައްކަމަށއ އަރާހުރި ޖާހިލު ދައިތަގަނޑެއްމީ\nފެބުރުއަރީ 24, 2018 17:04\nތި ދައިތަގަނޑު ތީ ބޮޑު ވަގެއް! އަފިހުންކުމާރުގެ ވަށައިން އެނބުރެނީ ވަގުންނާ މުޖުރިމުން\nފެބުރުއަރީ 24, 2018 17:06\nފުލުހުންގެ ވެހިކަލްގެ ތެރޭގައި މީހަކަށް އަނިޔާކުރި މައްސަލަ ބަލަނީ ކަމަށް ތަމެން ބުނާއިރު ތިޔާ އަނިޔާ ކުރީ ފުލުހުންގެ ވެހިކަލް ތެރޭގައި ތޯ ނުވަތަ ތަމެން އަމިއްލަ އަށް މީހެއްގެ ގައި ގައި ތަޅާ ރޯނާ ގަންނުވާލާ ފޮޓޯ ތަކެއް ނަގައިގެން ސޯޝަލް މީޑިއާ އަށް ލައިގެން ގޭސް ގަނޑު އަނބުރަނީ ނޫންތޭ. ރަންރީނދޫ ޓްވިޓަރޭ އެބަ އަނބުރާ ތިޔާ ގޭސް ގަނޑު މަމެންނަށް ބޮޑަށް ވައްތަރީ ތިޔާ ބޮޑު ފޭކް ގޭމް އަކާއި މިހާތަނަށް ރަންރީނދޫ ޓްވިޓަރޭ ޖައްސާ ގޭމް ތަކަކީ އެއީ %100 ފޭކް ގޭމްސް ތައް ކަން މުޅި އެމްޑީޕީ ވެސް ދަނެއޭ މަމެން ބުނަން ނެތީމު ދޯ.\nފުލުހުންގެ ވެހިކަލް އަށް އަރުވާ ތެޅި ކަމުގެ ކޮބާ ތިކަމުގެ ހެއްކަކީ އަދި ގަރީނާ އަކީ. ފޮޓޯ ތަކަކީ އެއީ މިޒަމާނުގައި ހެއްކެއް އަދި ގަރީނާ އަކަށް ބޭނުން ކުރެވޭނެ އެއްޗެއް ނޫނޭ ތަމެން ކޮންސްޓްރަކްޓިވް އެވިޑެންސް ހުށައަޅާ އެއިރުން މަމެން ނަށް އިނގޭނީ ތިޔާ ކަމުގައި އެއްޗެއް ބުނަން. ދެން މުޒާހަރާ ކުރީ އެއީ ޑިފަމޭޝަން ގާނޫނާއި އެއްގޮތަށް ތޭ. ނޫން ދޯ. ސޯ ވަޓް. ހޫސް ނެކްސްޓް.\nފެބުރުއަރީ 24, 2018 17:33\nމެޑަމް ވަރެއްނެތް. ޢެއީ ފިސާރި ކަބަލެއް. ޙެވެއްނު ކޮންމެތާކުން ޚަރަދު ކުރިޔަސް ކަންވަނިކޮށް ނިމުނީއެއްނުން. ރިޔާސީ ވެރިކަމެއްގައި މެޑަމްގެ އަށް ދައުލަތުގެ ޚަރަދުގައި އާއިލާގެ މަންފާއްޓަކައި ތިޔަ ކަންކުރެވެންޖެހޭނެ. އަދި އަހަރުމެން އަތްޖަހަން ޖެހޭނެދޯ..\nފެބުރުއަރީ 24, 2018 18:31\nސާބަހޭ މެޑަމް ވ އުފާވެގެ އަފިރިންނާއި ބައްދަލުކޮށްލި ކަމަށްޓަކައި ޝުކުރިއްޔާ 2018 ޔަޤީން މަވެސް މަގޭ ފެމެލީވެސް ޔަޤީން ކެނެރީގެ ބުއްޅަބެއަށް މި މަންޒަރުފެނޭތަ ރިޝްވަތު ގާސިމަށާ ނުފެންނަންޏާ ތަންކޮޅެއް ލޯބޮޑު އައިނެއް އަޅަގަ\nފެބުރުއަރީ 24, 2018 20:33\nހައްޔަރުކުރި މީހުންގެ ދިފާއުގައި މަސައްކަތް ކުރެވޭނެ ގޮތެއް ނެތޭ ތަމެން ބުނާއިރު ފުރަތަަ ކަމަކީ އެމެން ހައްޔަރު ކުރެވުނީ އެއީ ކުއްލި ނުރައްކަލުގެ ހާލަތު އިއުލާން ކޮށްފައިވަނި ކޮށް އެމެން ޑިފަމޭޝަން ގާނޫނާއި ޚިލާފަށް މާލޭގެ މަގުމަތީގައި މުޒާހަރާ ކުރުމުންނެވެ. އެހެން ކަމުން އެމެން ޖެހޭނީ ފުރަތަމަ އެމެން ކުރީ ކުށެއް ކަަމަށް އެއްބަސްވާން. ދެން އެއަށް ފަހުގައި އޭގެ ޕަނިޝްމެންޓް އިމްޕްލިމެންޓް ކުރަން. ދެން އޭގެ ފަހުން ހައްޔަރީން ދޫކުރުމާއި ބެހޭ ވާހަކަ އަންނަންވީ. ގެޓް ދަ ޕޮއިންޓް. ގުޑް ގުޑް.\nފެބުރުއަރީ 24, 2018 20:47\n.ސުވެލްދީބު ގެ ރާނީ އަކަށް މެޑަމް ފާތުން އައްޔަންކުރަންފެނޭ އަދި ލ އިން ހއ އަށް ރަސްކަމަށް ޔާމީން. .ޕާޓީ ނިޒާމް އުވާލާފައި. .މިކަންވެސް ޕޕމ ގެ މަޖިލިސް މެމްބަރުންނަށް ވެދާނެ.\nފެބުރުއަރީ 24, 2018 21:05\nޙިހިހި ތިގޮތުގައިވެސް ކާމިުާބު ލިބިއްޖެނަމަ ވވވވވ ގަފަ. ﷲއަށް ޙަމްދުހުރި. ކަމަނާއަށް ސާބަސް. މަނިކުފާނަށް މަރްޙަބާ\nފެބުރުއަރީ 24, 2018 21:37\nޢެމް ޑީ ޕީ ބުނަނީ ޓްރެފިކް ޖޭމް ވެފަޔޯ ތިތަން ތިއޮތީ...\nފެބުރުއަރީ 24, 2018 22:48\nތަމެން ރަންރީނދޫ ޓްވިޓަރޭ މެން ތިހެން ކި 2013 ގައި ވެސް ވެރިކަން ވެއްޓޭނެއޭ ނުވި އެކަމެއް. 2014 ގައި ވެސް ނުވި އެކަމެއް. 2015 ގައި ވެސް ނުވި އެކަމެއް. 2016 ގައި ވެސް ނުވި އެކަމެއް. 2017 ގައި ވެސް ނުވި އެކަމެއް. 2018 ގައި ވެސް ނުވި އެކަމެއް. 2019 ގައި ވެސް ނުވާނެ އެކަމެއް. 2020 ގައި ވެސް ނުވާނެ އެކަމެއް. 2021 ގައި ވެސް ނުވާނެ އެކަމެއް. 2022 ގައި ވެސް ނުވާނެ އެކަމެއް. 2023 ގައި ވެސް ނުވާނެ އެކަމެއް. 2050 ގައި ވެސް ނުވާނެ އެކަމެއް. އެކޮއި ޕިންކޭ ދައްތަ ޓްވިޓަރޭ އަތުގައި ހިފައިގެން ގޯއްޗަށް ގެންދަބަލަ ދައްތަ ޕިންކީންގެ ވެރިކަން ވައްޓަން އުޅެން ހަދައިގެން އެކަމެއް ނުވިއޭ ބަލާއެކޭ އެއީ އޭ ދައްތަ ބުނަން ނެތީމޭ ޕިންކޭ. ދައްތަ އަވަހަށް މުސްކުޅި އަނގަ ނުަތަޅާ ގޭތެރެއަށް ފެއްސެން އުޅޭ އިނގޭތޭ. ލައްބަ ލައްބަ ލައްބަ ޕިންކޭ.\nފެބުރުއަރީ 24, 2018 23:18\nއިދިކޮޅު މުޒާހިރާ ބަލާލީމަ ފެއްނަނީ މިސަރުކާރުން ރައްޔިތުންނައް ހުރިހާކަމެއް ފުރިހަމަކޮއްދީފާ ވާކަމުގެނިސާންތަހް އުފާވެރިކަމާ ހިންހަމަޖެހުން ނަށާއުފާކުރާތަް ހިތާމަވެރިކަމެއް ރުޅިވެރިކަމެއް އަދިކަމެއް ނުފުދިފަވާނިސާނެއް ނުފެނޭ !!\nފެބުރުއަރީ 24, 2018 23:46\nފެބުރުއަރީ 25, 2018 06:43\nއިދިކޮޅު ލީޑަރުންނަށް މެޑަމް އާއި ވެސް ވާދަ ކޮށް ނުލެވޭނެ ކަމަށް އިކޮނޮމިކް މިނިސްޓަރު ސައީދު ވިދާޅުވާނަމަ އެއީ މަމެން އުފާ ކުރާ ކަމެކޭ. ކެބިނެޓް މިނިސްޓަރުން އެބަޖެހޭ ސީދާ ރައްޔިތުންގެ އިހްސާސް ތަކާއި ކުޅެލާ އެމެންގެ މޫނު މަތިން އުފާވެރިކަން ގެނެސްދޭނެ ކަންކަން ރައްޔިތުންނަށް ކޮށްދެވޭނެ އުސޫލުން އެކަންކަމުގެ ވާހަކަ އަޑަަށް ބާރުލާފައި ދައްކަން. އެގޮތުން ބަލާއިރު ރާއްޖޭގެ ތާރީޚް ގައި ވެސް އެންމެ ގިނަ އަދަދެއްގެ ދިވެހި ރައްޔިތުން އެއް ކަމަކަށް އެދި ސަރުކާރަށް ލިޔެ ކިޔުމުން ހުށައަޅާފައިވަނީ މާލެ ސަރަހައްދުން އެމެންނަށް ފްލެޓްސް ތައް ހޯދުމަށެވެ. އެކަމަކު އެކަމާއި ބެހޭ އެއްވެސް ވާހަކަ އެއް ސަރުކާރުން ނުދައްކާ ބޭކާރު ވާހަކަ ދައްކައިގެން ރައްޔިތުން ގެ ހިތް ތަކުން ވިން ވެވޭނެ ކަމަށް ހީކުރާނަމަ އެކަން ނުވާނެއެވެ. މިހާރުވެސް އެމްޑީޕީ ގެ މުޒާހަރާ ތަކަށް ދާ މީހުން މަދުނުވުމުގެ އަސްލަކީ ސީދާ ރައްޔިތުންނާއި ގުޅުން ހުރި ކަންކަން ސަރުކާރަށް ފަހި ކޮށް ނުދެވުމެވެ. 15 ހާސް މީހުންނަށް ފްލެޓްސް ދޭންވީ އޭ.\nފެބުރުއަރީ 25, 2018 11:24\nކައުންސިލްގެ އިންތިޚާބުގައިވެސް ތިހެންގޮވި ؟ ކިހެނެއްވީ ؟


އަންނަ އަހަރު ހަލް އިންޝުއަރެންސް މަޖުބޫރުވަނީMikal News\nއެލައިޑް އިންޝުއަރެންސް ކުންފުނިން ކުރިއަށް ގެންދާ ހަލް އިންޝުއަރެންސް ޕްރޮމޯޝަންގެ އިޝްތިހާރެއް. ފޮޓޯ: އެލައިޑް އިންޝުއަރެންސްގެ ވެބްސައިޓް\nއަންނަ އަހަރު ހަލް އިންޝުއަރެންސް މަޖުބޫރުވަނީ\n7 ފެބުރުއަރީ 2016, 15:33 |\nމިއަހަރު އަމަލު ކުރަން ފެށުނު، ކަނޑުގައި ދުއްވާ އުޅަނދުގެ ސަލާމަތާ ބެހޭ ގަވާއިދުގެ ދަށުން ކަނޑުގައި ދުއްވާ އުޅަނދު ފަހަރުތަކަށް މިވަނީ އިތުރު ުކަންތައްތަކެއް ފުރިހަމަ ކުރަން ޖެހިފައެވެ. އެގޮތުން ހަލް އިންޝުއަރެންސަކީ އެގަވާއިދުގެ ދަށުން ރާއްޖޭގެ ސަރަހައްދުތަކުގައި ދުއްވާ ނުވަތަ އަޅަފައި ބާއްވާއިގެން އޮޕަރޭޓްކުރާ ހުރިހާ އުޅަނދަކުން ހަލް އިންޝުއަރެންސް އަންނަ އަހަރު ފެށުމުގެ ކުރިން ނަގަންޖެހެއެވެ. މިކަމުގެ ސަބަބުން ފުވައްމުލަކުގައި ކުރާ މަސްވެރިކަމަށް އަސަރުކުރާނެ ކަމަށް ބެލެވެއެވެ.\nރާއްޖޭގެ އެހެން ރަށްތަކާއި ޚިލާފަށް ފުވައްމުލަކުގެ މަސްވެރިންނަކީ ފަތިހު ކަނޑަށް ނިކުތުމަށްފަހު ހެދުނު މަސްވެރިކަން ނިންމާ ރަށަށް އަރާ ބައެކެވެ. އެއަށްފަހު އިރުއޮއްސޭ ދަޅަ އަށް ކައްޓެޅި ބޭނުމަށް ނިކުމެއެވެ. މިދެ ވައްތަރުގެ މަސްވެރިކަމުން ވެސް ލިބޭ އާމްދަނީ ދަށެވެ. އެހެންކަމުން ހަލް އިންޝުއަރެންސް އޮޑިދޯނި ފަހަރަށް އިތުރު ބުރައަކަށް ވެދާނެކަމަށް ގަބޫލުކުރާ އޮޑިވެރިން ވެސް މަދެއް ނޫނެވެ.\nއާންމު ގޮތެއްގައި ހަލް އިންޝުއަރެންސް އަށް ނަގަނީ އުޅަނދުގެ އަގުގެ2އިން ސައްތަ އެވެ. އެގޮތުން ދެމިލިއަނުގެ އޮޑިއަކަށް އިންޝުއަރެންސް އަށް 40 ހާސް ރުފިޔާ އަހަރަކު ދައްކަން ޖެހެއެވެ. އަދި ދެ ލައްކައިގެ ޑިންގީ އަކަށް4ހާސްރުފިޔާ އިންޝުއަރެންސަށް ދައްކަން ޖެހިދާނެއެވެ. މިއަދަދު ތަކަކީ ފުވައްމުލަކުގެ މަސްވެރިންނަށް އެހާ އުފާވެރި ޚަބަރަކަށް ނުވި ނަމަވެސް، އިންޝުއަރެންސް ކުރުމުން ލިބިދާނެ ގެއްލުމަކުން ރައްކާތެރިވެވެއެވެ.\nއަދި ހަމަ އެއާއިއެކު، އިންޝުއަރެންސް ކުންފުނިތަކުން ދަނީ އޮޑިވެރިން ހިތްހަމަ ޖެއްސުމަށް ތަފާތު ޕްރޮގުރާމުތައް ހިންގަމުންނެވެ. އެގޮތުން، އެލައިޑް އިންޝުއަރެންސް ކުންފުނިން، ފުވައްމުލަކަށް ޚާއްސަ ކައްޓެޅި ބޭނުމުގެ މުބާރާތެއް މިމަހު 19 ވަނަ ދުވަހު އޮންނާނެ ކަމަށް އިއުލާން ކުރުމަށްފަހު މިހާރު އިއުލާން ކޮށްފައި ވަނީ ހަލް އިންޝުއަ ކޮށްގެން މާކިއުރީ އައުޓްބޯޑް އިންޖީނު ލިބޭ ޕްރޮމޯޝަނެކެވެ. މިޕްރޮމޯޝަން ކުރިއަށް ދާނީ އަންނަ އެޕްރީލް މަހުގެ ނިޔަލަށް ކަމަށް އެލައިޑް އިންޝުއަރެންސް ކުންފުނިން ހާމަ ކުރެއެވެ.


#BanMDN Akee Qaumee Shiaareh - Dr. Muizz - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 32 މިނެޓް ކުރިން\n#ބޭންއެމްޑީއެން އަކީ ޤައުމީ ޝިއާރެއް - ޑރ. މުއިއްޒު\nހައުސިންގ މިނިސްޓަރ މުޙައްމަދު މިނިސްޓަރ މުއިއްޒު – ވަގުތު އިމޭޖްސް: އަމީން ފަހްމީ\n#ބޭންއެމްޑީއެން ބޭނުންކޮށްގެން މީސްމީޑިއާ ތެރޭގައި ރައްޔިތުން ބޭނުންކުރަމުންދާ ހޭޝްޓެގަކީ ޤައުމީ ޝިޢާރެއް ކަމަށް ރައީސް ޔާމީން ސަރުކާރުގެ ހައުސިންގ މިނިސްޓަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nމޯލްޑިވިއަން ޑިމޮކްރެސީ ނެޓުވޯކް، އެމްޑީއެންގެ ފަރާތުން 'ޕްރިލިމިނަރީ އެސެސްމެންޓް އޮފް ރެޑިކަލައިޒޭޝަން އިން މޯލްޑިވްސް' ގެ ނަމުގައި އިސްލާމްދީނަށް ފުރައްސާރަކޮށް، ކީރިތި ރަސޫލާއަށް ކުޑައިމީސްކޮށް ނެރެފައިވާ ރިޕޯޓާއި ގުޅިގެން އެ ރިޕޯޓު ކުށްވެރިކޮށް ޝުޢޫރު ފާޅުކުރުމުގެ ގޮތުން ދިވެހިން މީސްމީޑިއާގައި އެންމެ ގިނައިން ބޭނުންކުރަމުންދާ ހޭޝްޓެގަކީ #ބޭންއެމްޑީއެން ހޭޝްޓެގެވެ. އެއީ އެމްޑީއެން އުވާލުމަށެވެ.\nޑރ. މުއިއްޒު މިއަދު ކުރެއްވި ޓުވީޓެއްގައި ވިދާޅުވީ އެ ހޭޝްޓެގަކީ ޤައުމީ ޝިޢާރެއްގެ އިތުރުން، ދިވެހިންގެ ޝިޢާރެއް ކަމަށެވެ. އަދި އެއީ ދިވެހިންގެ ހިތުގެ ވިންދު ކަމަށްވާ މާތްވެގެންވާ އިސްލާމްދީނަށް ހަމަލާދޭން ފެށުމުން، އިސްލާމްދީނުގެ ދިފާޢުގައި މުޅި ޤައުމުގައި ގުގުމާލާފައިވާ ޝިޢާރެއް ގޮތަށް މުއިއްޒު އެ ޝިޢާރު ސިފަކުރިއެވެ. ޕީޕީއެމްގެ ނައިބު ރައީސެއްގެ ގޮތުގައި މިހާރު ހުންނަވާ މުއިއްޒު ވިދާޅުވާ ގޮތުން އެއީ ދިވެހިން ހާލުގެ ދުލުން، ގޮވަމުންދާ ގޮވުމެކެވެ.\nދިވެހިރާއްޖޭގެ ޓެރަރިޒަމް ޤާނޫނަށް އެންމެ ފަހުން ގެނެވުނު ބަދަލުތަކާއެކު މީސްމީޑިއާގެ ޒަރިއްޔާއިން ޙިޔާލުފާޅުކުރައްވާ ބޭފުޅުންވެސް މިހާރު ދެވަނަ ވިސްނުމަކަށް ދިޔުމަށް އޮތީ މަޖުބޫރު ވެފައެވެ. #ބޭންއެމްޑީއެން ދައުރުވަމުން ގޮސް ބައެއް މީހުންނަށް މީސްމީޑިއާގައި ލިޔެވޭ އެއްޗަކާ ގުޅިގެން ހައްޔަރުވެސް ކުރެވިފައިވެއެވެ. އެގޮތުން ދައުރުވަމުންދިޔަ ޓުވީޓަކަށް އެއްޗެއް އިތުރުކޮށްލަން ޒުވާނަކު ލިޔުނު އެއްޗެއްގެ ސަބަބުން ފުވައްމުލަކުން ވަނީ 19 އަހަރުގެ ޒުވާނަކު އިއްޔެ ހައްޔަރުކޮށްފައެވެ. އަދި އޭގެ ކުރިން ނިރުބަވެރި ކަމުގެ ތުހުމަތުގައިވެސް އިތުރު ޒުވާނަކު ހައްޔަރުކޮށްފައި ވާކަން ފާހަގަކޮށްލެވެއެވެ.\nއެމްޑީއެން އުވާލައި، އެ ޖަމިއްޔާގެ އިސްލާމްދީނާ ޙިލާފު ރިޕޯޓު ލިޔުމަށް ޙަރަކާތްތެރިވި މީހުން ހައްޔަރުކޮށް، އެމީހުންނާ ދޭތެރޭ ފިޔަވަޅު އެޅުމަށް ގޮވާލާ އަދިވެސް މެދުކެނޑުމެއްނެތި ގިނަ އަދަދެއްގެ ބަޔަކު ދަނީ ގޮވާލަމުންނެވެ. ރާއްޖޭގެ ބައެއް ރަށްރަށުގައި އެ ޖަމިއްޔާ އާ ދެކޮޅަށް މުޒާހަރާތައްވެސް ކުރެވެމުން އެބަގެންދެއެވެ.


ކިޔަވާ ކުދިންގެ މުގައްރަރު ތައްޔާރު ކުރައްވާ، ނޭޝަނަލް އިންސްޓިޓިއުޓް އޮފް އެޑިއުކޭޝަން (އެންއައިއީ)ގެ ތަޖުރިބާކާރަކު ދާދި ފަހުން ލިޔުއްވި ފޭސްބުކް ޕޯސްޓެއްގައި ބެލެނިވެރިންނަށް ބާރު އެޅުއްވީ ސްކޫލް ބަންދު ނުވަތަ ހަފުތާ ބަންދުގައި ކުދިން ލައްވައި ހޯމް ވޯކް ނެހެދުމަށެވެ. އޭގެ ބަދަލުގައި، އޭނާ ވިދާޅުވެފައިވާ ގޮތުން،...\nކޮބާ އަނެއްކާވެސް ބޮޑު ޗުއްޓީ އައީދޯ އެވެ؟ ތައުލީމީ ހަޔާތަށް އަހަރެއް އިތުރުކޮށްލައި، އާ އަހަރަކާ ކުރިމަތިލުމުގެ ކުރިން އަރާމުކޮށްލަން ލިބޭ ޗުއްޓީ އެވެ. އާއިލާއާ އެއްކޮށް ކޮންމެވެސް ގައުމަކަށް ނުވަތަ ކޮންމެވެސް ރަށަކަށް ދާން އަވަހަށް ދަތުރު ފަށަންވީ އެވެ. ނޫނީ ރާވާފައި އޮތީ މި ފަހަރު ތަނަކަށް ނުގޮސް މަޑުކުރަން ހެއްޔެވެ؟ ކޮންމެ...\nAugust 05, 2019 5\nސްކޫލުތަކުގައި ފެއާތައް މައިގަނޑު ގޮތެއްގައި ބާއްވަނީ، އެ ސްކޫލަކުން ކުރަން ބޭނުންވާ ކަމަކަށް ނުވަތަ ކަންކަމަށް ފައިސާ ހޯދުމަށެވެ. ކެންޓީނާއި ތަފާތު އެކި ސްޓޯލްތައް ބަހައްޓައިގެން އެއްޗެހި ވިއްކައިގެން ފައިސާ ހޯދަ އެވެ. އެގޮތުން މި ދިޔައީ މާލޭގެ ސްކޫލުތަކަށް ބާރުބޮޑު ހަފުތާއެކެވެ. ފަސް ވަރަކަށް ސްކޫލުގައި ފެއާ ބާއްވާފައި ވެ...\nހަމައެކަނި ހިތުދަސްކުރުން ހުއްޓާލަން ވެއްޖެ!\nމީގެ ފަސް އަހަރު ކުރިން، 2013 ގެ އޭ ލެވެލް އިމްތިހާނުގައި ރާއްޖޭގެ ހަތް ދަރިވަރަކު މުޅި ދުނިޔެ އިން އެއް ވަނަ ހޯދި އެވެ. ޖެހިގެން އައި އަހަރު 11 ކުއްޖަކު އެއް ވަނައި ހޯދި އިރު، 2015ގެ އިމްތިހާނުގައި 12 ކުއްޖަކު އެ ވަނަ ހާސިލްކުރި އެވެ. މިދިޔަ އަހަރުގެ އިމްތިހާނުގައި ރާއްޖޭގެ 11 ދަރިވަރަކު ވަނީ އޭ ލެވެލްގައި ދުނިޔޭގެ އެއް ވަނަ ހޯދައިފަ އެވެ.\nޣިޔާސުއްދީން ސްކޫލްގެ 10 ވަނަ އަހަރީ ދުވަހު މަޖީދީ މަގުގައި ބޭއްވި ހިނގާލުމުގައި، ގިނަ މީހުންގެ ލޯތައް ހުއްޓުނީ އާދައިގެ އެއްޗަކަށް ނޫނެވެ: ޕްލާސްޓިކުން ހަދާފައި އޮތް ބޮޑު މަހެވެ.\nJuly 22, 2019 111\nރާއްޖޭގެ އާބާދީ ފަސް ލައްކައަށް އަރައިފި އެވެ. ޒުވާނުންގެ އާބާދީ މަތިވެ، މަސައްކަތް ކުރާ މީހުންގެ އަދަދު އިތުރު ވެއްޖެ އެވެ. ދިވެހިންގެ ގިނަ މަސައްކަތުގައި ބިދޭސީން ހިފައި، އެ...\nJuly 15, 2019 189\nމީގެ 15 ވަރަކަށް އަހަރު ކުރިއަށް ބަލާ ނަމަ އެންމެ ގަދަރުވެރި، މީހުންގެ އިހުތިރާމް އެންމެ ބޮޑަށް ލިބުނު އެއް ބަޔަކީ ޓީޗަރުންނެވެ. މުސާރައިގެ ގޮތުން ވެސް ޓީޗަރުންގެ ހިތްހަމަޖެހުން އޭރުގެ ނިސްބަތުން ބޮޑެވެ. ނަމަވެސް މިހާރު އެ މަންޒަރު ބަދަލު ވެއްޖެ އެވެ. އެއް ބަޔަކު ދެކޭ ގޮތުގައި ޓީޗަރުން މިހާރު ވަނީ "މަގުމަތިވެފަ" އެވެ.\n10 ސްކޫލެއްގައި ރިޕޯޓު ފޮތް ޑިޖިޓަލް ކޮށްދެނީ\nމި އަހަރުގެ ފުރަތަމަ ޓާމުގެ ރިޕޯޓު ފޮތް، 10 ސްކޫލެއްގައި ޑިޖިޓަލް ކޮށްދޭން އެޑިއުކޭޝަން މިނިސްޓްރީން ނިންމައިފި އެވެ.\nހިދުމަތުގެ މައިގަނޑު ދާއިރާތަކުގައި ދިވެހި މަސައްކަތްތެރިން ތިބީ ވަރުބަލިވެ، ހިތްވަރުއެލިފަ އެވެ. މަސައްކަތު ވަގުތު ދިގުވުމާއި ޒިންމާތައް ގިނަވުމާއި ވަޒީފާއަށްޓަކައި އަމިއްލަ ދިރިއުޅުން ގުރުބާން ކުރަން ޖެހުމުގެ އުދާހުގަ އެވެ. އެކަށޭނަ އުޖޫރައެއް ނުލިބުމުގެ ހިތްހަމަނުޖެހުމުގަ އެވެ.\nApril 08, 2019 56\nސްކޫލުތައް ޑިޖިޓައިޒްކޮށް ޓެބްލެޓް ބޭނުންކޮށްގެން ކިޔަވައިދޭން ފެށުމަކީ ތައުލީމީ ދާއިރާ އަށް އިންގިލާބީ ބަދަލުތަކެއް އަންނާނެ ކަމެއް ކަމަށް ކުރީގެ ސަރުކާރުން ގަބޫލުކުރި އެވެ. އަދި އެ މަޝްރޫއަށް ކުރީގެ ރައީސް އަބްދުﷲ ޔާމީންގެ ސަރުކާރުން ބޮޑު ހަރަދެއް ވެސް ކުރި އެވެ. އެކަމަކު ޓެބްލެޓުތައް ބޭނުން ނުކުރެވި މިހާރު ބޭކާރުވެފައިވާ...\nApril 01, 2019 138\nޓީޗަރުންގެ ހުރީ ޝަކުވާ، ހައްލު ކޮން އިރަކުން؟\nޓީޗަރެއްގެ އެއް ދުވަހުގެ ޝެޑިއުލުން ފުރަތަމަ ފަށާނަމެވެ. ހެނދުނު ދަންފަޅީގައި ކިޔަވައިދޭ ޓީޗަރެއް ނަމަ ސްކޫލަށް ދާން ޖެހޭނީ 6:45 ގަ އެވެ. އެ ސެޝަން މެންދުރު 12:15 ހާއިރު ނިމޭނެ އެވެ. އެކަމަކު އެވަރުން ޓީޗަރުންނަށް އަތް ދޫކޮށެއް ނުލެވެ އެވެ. އިތުރު ހަރަކާތެއް އޮތިއްޔާ، އެއަށް ދަރިވަރުން ފަރިތަކޮށްދޭން ޖެހެ އެވެ. އެހެންވެ ބައެއް ފަހަރަށް...


Covid-19: Brazil Ga Maruvi Meehunge Adhadhu5Lakka Ah Araifi - Vaguthu\nބްރެޒިލް އިން ކޮވިޑް-19 ޖެހިގެން މަރުވި މީހުންގެ އަދަދު ފަސް ލައްކަ އަށް އަރައިފިއެވެ.\nބްރެޒިލް އިން އިއްޔެ 98،832 މީހުން ކޮވިޑަށް ފައްސިވިއެވެ. އަދި އެ ބަލީގައި 2،495 މީހުން މަރުވިއެވެ.\nކޮވިޑް ފެތުރެން ފެށި ފަހުން ބްރެޒިލް އިން ކޮވިޑަށް ފައްސިވެފައިވާ މީހުންގެ އަދަދަކީ 17،801،462 އެވެ. އަދި ބަލީގައި މަރުވި މީހުންގެ އަދަދު ވަނީ ފަސް ލައްކައަށް އަރައިފައެވެ.\nއެގައުމުން 24 ގަޑިއިރުގެ ތެރޭގައި ކޮވިޑުގައި މަރުވާކަމަށް ރިކޯޑު ކޮށްފައިވަނީ އެވަރެޖް ގޮތެއްގައި 2،500 މީހުންނެެވެ. ނުރައްކާތެރި ބްރެޒިލްގެ ޕީ1 ވޭރިއެންޓް އެ ގައުމުގައި ފެތުރެމުންދާ އިރު، މިއީ ވަރަށް ނުރައްކާތެރި ވޭރިއަންޓެއް ކަމަށް ބަލައި ގައުމުތަކުން ދަތުރުކުރުން ވަނީ މަނާ ކޮށްފައެވެ.\nރިޕޯޓުތައް ބުނާގޮތުން ޕީ1 ވޭރިއެންޓް ފެތުރޭވަރު އިތުރުވުމާއެކު ބަނޑު ބޮޑު މީހުންނާއި، ބަނޑަށް ދަރި މަރުވުން އާންމުވާން ފަށާފައިވާ ކަމަށެވެ. އެކަހަލަ ކޭސްތައް ރިކޯޑު ކުރެވޭ މިންވަރު ބްރެޒިލްގައި އިތުރުވަމުން އަންނަ ކަމަށް ރިޕޯޓުތައް ބުނެއެވެ.\nމިހާރު ހަފްތާއެއް ތެރޭގައި ބަނޑުބޮޑު 40 ވަރަކަށް މީހުން ކޮވިޑުގައި މަރުވާކަމަށް ރިޕޯޓުތައް ބުނެއެވެ. ބައެއް ހާލަތްތަކުގައި ކުއްޖާ ނަގަންޖެހޭ ފަހަރުވެސް އަންނަ ކަމަށް މެޑިކަލް އޮފިސަރުން މައުލޫމާތުދެއެވެ.\nހަލުވިކަމާއެކު ކޮވިޑް ފެތުރެމުންދާ މި ދަނޑިވަޅުގައި ބްރެޒިލްގައި 84.1 މިލިއަން ޑޯޒް ވެކްސިން ދީފައިވެއެވެ. އޭގެ ތެރެއިން 24 މިލިއަން މީހަކަށް ވެކްސިންގެ ދެ ޑޯޒް ދީފައިވާއިރު، ވެކްސިން ފުރިހަމަ ކޮށްފައިވާ މީހުންގެ އިންސައްތަ އަކީ 11.4އެވެ.\nހއ. ދިއްދޫން މީހަކު ކޮވިޑަށް ފައްސިވެއްޖެ


Fuluhun hingi3operation eggai2meehaku hayyaru koffi - AO News\nފުލުހުން ހިންގި3އޮޕަރޭޝަނެއްގައި 2މީހަކު ހައްޔަރުކޮށްފި\nމަސްތުވާތަކެއްޗާ ދެކޮޅަށް ފުލުހުން ކުރަމުން ދާ މަސައްކަތުގެ ތެރެއިން، ތ. ތިމަރަފުށި ޕޮލިސް ސްޓޭޝަނާއި، ހދ. ކުޅުދުއްފުށި ޕޮލިސް ސްޓޭޝަން އަދި އައްޑޫސިޓީ ގަން ޕޮލިސް ސްޓޭޝަނުގައި ހިންގި ތިން އޮޕަރޭޝަނެއްގައި މަސްތުވާތަކެތި ހޯދައި ދެ މީހަކު ހައްޔަރު ކޮށްފިއެވެ.\nމި ދެ މީހުންގެ ތެރެއިން 18 އަހަރުން ދަށުގެ ފިރިހެން ކުއްޖާ ހައްޔަރުކޮށްފައިވަނީ މި އޮގަސްޓް މަހުގެ 17 ވަނަ ދުވަހުގެ 09:45 އެހާކަންހާއިރު އެކުއްޖާ ދިރިއުޅެމުންދާ ގެ ކޯޓު އަމުރެއްގެ ދަށުން ބަލައިފާސްކުރިއިރު މަސްތުވާތަކެއްޗާއި ބަނގުރާކަމަށް ބެލެވޭ އެއްޗެއްހުރި ފުޅިތަކެއް ފެނުމާއި ގުޅިގެންކަމަށް ފުލުހުން މަޢުލޫމާތު ދެއްވައެވެ. އެގެ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 17 ރަބަރު ޕެކެޓާއި ބަނގުރާކަމަށް ބެލެވޭ އެއްޗެއްހުރި 500 އެމްއެލްގެ ނުވަ ފުޅި ފެނިފައިވާކަމަށް ހާމަކޮށްފައިވެއެވެ.\nފުލުހުން ވިދާޅުވީ 29 އަހަރުގެ އަންހެން މީހާ ހައްޔަރުކޮށްފައިވަނީ މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ތ. ތިމަރަފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނުގައި މި އޯގަސްޓް މަހުގެ 18 ވަނަ ދުވަހުގެ 17:39 ހާއިރު ތިމަރަފުށި މަގުމަތިންނެވެ.\nއެ އަންހެން މީހާ ހުއްޓުވައި ބަލައިފާސްކުރިއިރު އޭނާގެ އަތުގައި އޮތް ކޮތަޅެއްގެ ތެރޭގައި އޮތް ޗާޖަރެއްގެ ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅެއް ފެނިފައިވާކަމަށް ފުލުހުން ހާމަކުރެއެވެ.\nމީގެއިތުރުން މާލެއިން ފުރައިގެން ހދ. ކުޅުދުއްފުށްޓަށް ދަތުރުކުރި ބޯޓަކުން މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި އޯގަސްޓް މަހުގެ 18 ވަނަ ދުވަހުގެ ހަވީރު ހިންގި އޮޕަރޭޝަނުގައި ކޯޓު އަމުރެއްގެ ދަށުން އެބޯޓު ބަލައިފާސްކުރިއިރު، އެބޯޓުގައި ހުރި ފޮށިގަނޑެއްގެ ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ބޮޑު ރަބަރު ކޮތަޅެއް ފެނިފައިވާކަމަށާއި\nމި މައްސަލައާ ގުޅިގެން އެއްވެސް މީހަކު ހައްޔަރު ކޮށްފައި ނުވާ ކަމަށް ފުލުހުން ވިދާޅުވެއެވެ.\nމަސްތުވާ ތަކެތިމޯލްޑިވްސް ޕޮލިސް ސަރވިސްފުލުހުން


Surah الجن - Aya count 28\nކަލޭގެފާނު ވިދާޅުވާށެވެ! ޖިންނީންގެ ތެރެއިން ބަޔަކު (قرآن ގެ) އަޑު އަހައިފިކަމަށް، ތިމަންކަލޭގެފާނަށް وحى އިއްވަވައިފިއެވެ. ފަހެ (އެއުރެންގެ قوم ގެމީހުންނަށް) އެއުރެން ބުނޫއެވެ. ހަމަކަށަވަރުން، ތިމަންމެން عجائب ވާފަދަ قرآن އެއްގެ އަޑު އަހައިފީމުއެވެ.\nއެ قرآن މަގުދައްކަނީ، حق ތެދުމަގަށެވެ. ފަހެ، ތިމަންމެން އެ قرآن އަށް إيمان ވެއްޖައީމުއެވެ. އަދި ތިމަންމެންގެ ވެރިރަސްކަލާނގެއާ އެއްވެސް އެއްޗެއް ތިމަންމެން شريك އެއް ނުކުރާނަމެވެ.\nއަދި އަޅަމެންގެ ވެރިރަސްކަލާނގެ عظمة ތެރިކަން މަތިވެރިވެގެންވެއެވެ. އަދި އެކަލާނގެ އަނބިކަނބަލަކުވެސް، އަދި ދަރިކަލަކުވެސް ނުހިއްޕަވައެވެ.\nއަދި ތިމަންމެންގެ ތެރެއިން جاهل ކަންބޮޑު މީހާ، اللَّه އާމެދު حق ން އެއްކިބާވެ، ހައްދުފަހަނަޅައިފައިވާ ބަސްބުނާކަމުގައިވިއެވެ.\nއަދި اللَّه އާމެދު އިންސިޔަކުވެސް، އަދި ޖިންނިޔަކުވެސް އެއްވެސް ދޮގެއް ނުބުނާނެކަމަށް ތިމަންމެން ހީކުރީމުއެވެ.\nއަދި އިންސީންގެ ތެރެއިން ފިރިހެންބަޔަކު، ޖިންނީންގެ ތެރެއިން ފިރިހެންބަޔެއްގެ ކިބައިން ރައްކާތެރިކަމަށް އެދޭކަމުގައިވޫއެވެ. ފަހެ (އެކަމުގެ ސަބަބުން) އެއުރެންނަށް (އެބަހީ: ޖިންނީންނަށް) އެއުރެން (އެބަހީ: އިންސީން) كافر ކަމާއި ބޮޑާކަން އިތުރުކުރޫއެވެ.\nއަދި ތިޔަބައިމީހުން (އެބަހީ: ޖިންނީން) ހީކުރިފަދައިން އެއުރެންވެސް (އެބަހީ: އިންސީންވެސް) ހީކުރީ، اللَّه، އެއްވެސް މީހަކު އަލުން ދިރުމަކަށް ނުފޮނުއްވާނެކަމަށެވެ.\nއަދި ތިމަންމެން އުޑުގެ خبر ހޯދަން އުޅުނީމުއެވެ. ފަހެ، ތިމަންމެންނަށް އެތަންފެނުނީ، ބަލަހައްޓަވާ، ގަދަފަދަ ملائكة ންނާއި، ގިނިހިލަތަކުން ފުރިފައިވާތީއެވެ.\nއަދި ތިމަންމެން އެ އުޑުގެ ތަންތަނުގައި އަޑުއަހަން އިށީނދެ ތިބޭކަމުގައިވީމުއެވެ. ފަހެ، މިހާރު އެ އަޑު އަހަންއުޅޭމީހަކަށް ފެންނަހުށީ ފާރަލައިގެންވާ ގިނިހިލަޔެކެވެ.\nއަދި ބިމުގައިވާ މީހުންނަށް އިރާދަކުރައްވާފައިވަނީ، ނުބަޔަކަށްކަން، ނުވަތަ އެއުރެންގެ ވެރިރަސްކަލާނގެ، އެއުރެންނަށް އިރާދަކުރައްވާފައިވަނީ، ތެދުމަގަކަށްކަން ތިމަންމެންނަކަށް ނޭނގެތެވެ.\nއަދި ތިމަންމެންގެ ތެރެއިން ހެޔޮލަފާ މީހުންނާއި، އެނޫން މީހުންވެއެވެ. ތިމަންމެންވަނީ، ތަފާތު ބައިބަޔަށެވެ.\nއަދި ތިމަންމެންނަށް ބިމުގައި اللَّه ނުކުޅައްދައި ނުލެވޭނެކަމާއި، އަދި އެކަލާނގެއަށް ފިލައިގެން ދިޔުމުގައިވެސް ނުކުޅައްދައި ނުލެވޭނެކަން ތިމަންމެން يقين ކުރަމުއެވެ.\nއަދި ތިމަންމެން ތެދުމަގުގެ އަޑު (އެބަހީ: قرآن ގެއަޑު) އެހިހިނދު، ތިމަންމެން އެއަށް إيمان ވެއްޖައީމުއެވެ. ފަހެ، އެމީހެއްގެ ވެރިރަސްކަލާނގެއަށް إيمان ވާ މީހާ (ދަންނާށެވެ!) ފަހެ، ދަރުމަ އުނިކުރައްވައިފާނެކަމަކަށް، އަދި އަނިޔާލިބިދާނެކަމަކަށް އެމީހާ ބިރެއްނުގަންނާނެތެވެ.\nއަދި ތިމަންމެންގެ ތެރެއިން مسلم ންވެއެވެ. އަދި ތިމަންމެންގެ ތެރެއިން ތެދުމަގުން އެއްކިބާވެފައިވާ މީހުންވެއެވެ. ފަހެ، إسلام ވި މީހުން (ދަންނާށެވެ!) ފަހެ، އެއުރެން ތެދުމަގު اختيار ކޮށްފޫއެވެ.\nއަދި ތެދުމަގުން އެއްކިބާވި މީހުން ދަންނާށެވެ! ފަހެ، ނަރަކައިގެ ދަރު ކަމުގައި އެއުރެންވޫއެވެ.\nއެއުރެން ތެދުމަގުގައި ސީދާވެ ތިބެއްޖެނަމަ، ތިމަންރަސްކަލާނގެ، ހަމަކަށަވަރުން، އެއުރެންނަށް ގިނަވެގެންވާ ފެން (އެބަހީ: رزق ތަނަވަސްކުރެއްވުން) ދެއްވާހުށީމެވެ.\n(އެއީ) ތިމަންރަސްކަލާނގެ، އެއުރެން އެކަމުގައި امتحان ކުރެއްވުމަށްޓަކައެވެ. އަދި އެމީހާގެ ވެރިރަސްކަލާނގެ ހަނދުމަކުރުމުން އެއްކިބާވެއްޖެ މީހާ (ދަންނާށެވެ!) ގަދަފަދަވެގެންވާ عذاب އަކަށް އެކަލާނގެ އެމީހާ ވައްދަވާހުށްޓެވެ.\nއަދި މިސްކިތްތައް ވަނީ اللَّه އަށެވެ. ފަހެ، ތިޔަބައިމީހުން اللَّه އާއެކު އެހެން އެއްވެސް ފަރާތަކަށް އަޅުކަން ނުކުރާހުށިކަމެވެ!\nއަދި اللَّه ގެ އަޅާ، އެކަލާނގެއަށް އަޅުކަން ކުރެއްވުމަށް ތެދުވެވަޑައިގަތްހިނދު (އެ ޖިންނީންގެ) جماعة ތައް އެކަލޭގެފާނުގެ އަރިހަށް (އެކަލޭގެފާނު ކިޔަވައި ވިދާޅުވާ އަޑު އެހުމަށް) ބޮނޑިވެގަތުމާ ގާތްވޫއެވެ.\nކަލޭގެފާނު ވިދާޅުވާށެވެ! ތިމަންކަލޭގެފާނު އަޅުކަންކުރައްވާކަން ކަށަވަރީ، ތިމަންކަލޭގެފާނުގެ ވެރިރަސްކަލާނގެއަށެވެ. އަދި ތިމަންކަލޭގެފާނު އެއްވެސް ފަރާތެއް އެކަލާނގެއާ شريك އެއް ނުކުރައްވަމެވެ.\nކަލޭގެފާނު ވިދާޅުވާށެވެ! ހަމަކަށަވަރުން، ތިޔަބައިމީހުންނަށް ގެއްލުމެއް ދިނުމެއްވެސް، އަދި ތެދުމަގެއް ދެއްކުމެއްވެސް، ތިމަންކަލޭގެފާނަކަށް މިލްކުވެގެނެއް ނުވެތެވެ.\nކަލޭގެފާނު ވިދާޅުވާށެވެ! (ތިމަންކަލޭގެފާނު އުރެދިއްޖެނަމަ) ހަމަކަށަވަރުން، اللَّه ގެ عذاب ން، ތިމަންކަލޭގެފާނު މިންޖުކުރާނޭ ހަމައެކަކުވެސް ނުވެތެވެ. އަދި އެކަލާނގެ ފިޔަވައި ސަލާމަތްވުމަށްދާނޭ އެހެންފަރާތެއް ތިމަންކަލޭގެފާނަކަށް ފެނިވަޑައެއް ނުގަންނަވާނެތެވެ.\nއެހެނެއްކަމަކު (ތިމަންކަލޭގެފާނަށްއޮތީ) اللَّه ގެ حضرة ން އަންގަވާ އެންގެވުމަކާއި، އެކަލާނގެ رسالة ތައް އިއްވެވުމެވެ. اللَّه އަށާއި، އެކަލާނގެ رسول އާއަށް އުރެދޭ މީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްހުރީ، ނަރަކައިގެ އަލިފާނެވެ. އެތާނގައި އެއުރެން އަބަދަށް ދެމިތިބެނިވި ގޮތުގައެވެ.\nއެއުރެންނަށް وعد ކުރައްވާފައިވާ عذاب ފެނިއްޖައުމަށް ދާނދެނެވެ. ފަހެ، އެހިނދު نصر ދޭ މީހުންގެ ގޮތުން ނިކަމެތި، އަދި عدد ގެގޮތުން މަދީ ކޮންބަޔެއްކަން ނިކަންހުރެ އެއުރެންނަށް އެނގޭނެތެވެ.\nކަލޭގެފާނު ވިދާޅުވާށެވެ! ތިޔަބައިމީހުންނަށް وعد ކުރައްވާ عذاب ގާތްވެއްޖެކަމެއްވެސް، ނުވަތަ ތިމަންކަލޭގެފާނުގެ ވެރިރަސްކަލާނގެ އެކަމަކަށް ދިގުމުއްދަތެއް ލައްވާނެކަމެއްވެސް ތިމަންކަލޭގެފާނަކަށް އެނގިވަޑައެއް ނުގަނެތެވެ.\n(އެކަލާނގެއީ) غيب ދެނެވޮޑިގެންވާ ރަސްކަލާނގެއެވެ. ފަހެ، އެކަލާނގެ غيب އެއްވެސް މީހަކަށް ފާޅެއްނުކުރައްވަތެވެ.\nއެކަލާނގެ ރުހިވޮޑިގެންވާ رسول އަކަށް މެނުވީއެވެ. ފަހެ، ހަމަކަށަވަރުން، އެކަލާނގެ އެ رسول އެއްގެ ކުރިފުޅުމަތިންނާއި، ފަހަތްޕުޅުން ބަލަހައްޓަވާ ملائكة ން ފޮނުއްވަތެވެ.\n(އެއީ) އެބޭކަލުންގެ ވެރިރަސްކަލާނގެ رسالة ތައް އެބޭކަލުން އިއްވެވިކަން ދެނެވޮޑިގެންވެ، އެކަން ހާމަވުމަށްޓަކައެވެ. އަދި އެބޭކަލުންގެ މެދުގައި ވާހާ ކަމެއް އެކަލާނގެ ދެނެވޮޑިގެންވެތެވެ. އަދި އެކަލާނގެ ހުރިހާ އެއްޗެއްގެ عدد ދެނެވޮޑިގެންވެތެވެ.


ތަހުގީގު ނިމެންދެން އަމީން މަސައްކަތުން އެކަހެރިވެވަޑައިގެންފި | Jazeera\tތަހުގީގު ނިމެންދެން އަމީން މަސައްކަތުން އެކަހެރިވެވަޑައިގެންފި - Jazeera\nނާޒިމް ހަސަން August 17, 2020 55 views0\nހެލްތު މިނިސްޓްރީގެ އޮޑިޓާ ގުޅިގެން ކުރިއަށް ގެންދާ ތަހުގީގު ނިމެންދެން މަސައްކަތުން އަމިއްލައަށް އެކަހެރިވެވަޑައިގަތުމަށް ހެލްތު މިނިސްޓަރު އަބްދުﷲ އަމީން ނިންމަވައިފިއެވެ.\nމިއަދު މިނިސްޓަރު އަމީން، ރައީސް އިބްރާހިމް މުހައްމަދު ސޯލިހަށް ފޮނުއްވި ސިޓީއެއްގައި ވިދާޅުވެފައިވަނީ އޮޑިޓް ރިޕޯޓްގައި ފާހަގަކޮށްފައިވާ ކަންތައްތަކާ ގުޅިގެން މުއައްސަސާތަކުން މައްސަލަ ތަހުގީގުކޮށް ގޮތެއް ނިންމެންދެން ނުވަތަ ރައީސް ވަކި ގޮތެއް އަންގަވަންދެން މަސައްކަތްތަކުން އެކަހެރިވުމަށް ގަސްދުކުރައްވާ ކަމަށެވެ.\nއަމީން މިހެން ނިންމަވާފައިމިވަނީ އޮޑިޓް ރިޕޯޓްގައިވާ ކަންކަން އެންޓި ކޮރަޕްޝަން ކޮމިޝަން (އޭސީސީ) އާއި ފުލުހުން ތަހުގީގު ކުރުމަށް ރައީސް ސޯލިހު އަންގަވާފައިވަނިކޮށެވެ.\nކޮރަޕްޝަނަށް ޒީރޯ ޓޮލަރެންސްއަކީ ރައީސް ސޯލިހު ގެންގުޅުއްވާ އެންމެ މުހިންމު ސިޔާސަތެވެ.\nހެލްތު މިނިސްޓްރީއިން ދުބާއީގެ އެގްޒެކިއުޓާސް ޖެނެރަލް ޓްރޭޑިންއާ ހަވާލުކޮށްފައިވަނީ 75 ވެންޓިލޭޓަރު ހޯދުމަށެވެ. އެއީ 34 މިލިއަން ރުފިޔާއަށެވެ. އެ ކުންފުންޏަށް ސަރުކާރުން އެޑްވާންސްކޮށް ވެސް ފައިސާ ދީފައިވެއެވެ.\nމި އެއްބަސްވުމާމެދު ސުވާލުތައް އުފައްދާފައިވަނިކޮށް މިއަދު އާންމުކުރި އޮޑިޓް ރިޕޯޓްގައިވާ ގޮތުން މިކަމުގައި ބޮޑެތި އޮޅުވާލުންތަކެއްވެއެވެ. އަދި އެ ކުންފުންޏާ އެ ވެންޓިލޭޓަރުންތައް ގެންނަން ހަވާލުކުރީ ޑަބްލިއުއެޗްއޯގެ ލަފާއާއެކު ކަމަށް ސަރުކާރުން ބުނެފައިވީ ނަމަވެސް އެއީ ހަގީގަތް ނޫން ކަމަށް ވެސް ރިޕޯޓްގައި ވަނީ ބުނެފައެވެ.\nއޮޑިޓްގައި ބުނި ގޮތުގައި ކުންފުނިން ވަނީ ގުދަނުގައި 75 ވެންޓިލޭޓަރު ހުރި ކަމަށް ބުނެ އޮޅުވާލާފައެވެ. ދެ ހަފުތާ ތެރޭގައި ވެންޓިލޭޓަރުތައް ހަވާލުކުރުމަށް އެއްބަސްވީ ނަމަވެސް ހަތަރު މަސްވީއިރު ވެސް ހަވާލެއް ނުކުރެވުނެވެ. އޭރު އެ ކުންފުންޏަށް އެއްވެސް ގެރެންޓީއަކާ ނުލާ 90 ޕަސެންޓް ފައިސާ ވެސް އޮތީ ދޫކޮށްފައެވެ. އެއީ 30 މިލިއަން ރުފިޔާއެވެ. އެ ފައިސާ ދޫކޮށްފައިވަނީ ވެސް މާލިއްޔަތު ގާނޫނާ ހިލާފަށް ކަމަށް އޮޑިޓްގައި ބުނެފައިވެއެވެ.\nއެއްބަސްވީ ތާރީހަށްވުރެ މާ ފަހުން ގެނައި ވެންޓިލޭޓަރުތަކަކީ އެއްބަސްވި ފަދަ ކޮލިޓީއަށްވުރެ ފެންވަރު ދަށް ވެންޓިލޭޓަރުތަކެއް ކަމަށް އޮޑިޓްގައި ބުނެފައިވެއެވެ. އެ ވެންޓިލޭޓަރުތަކާ ގުޅޭ ގޮތުން ގިނަ މައްސަލަތަކެއް އައިޖީއެމްއެޗުގެ ޑޮކްޓަރުންނާއި ނަރުހުން އަދި ބަޔޯމެޑިކަލް އިންޖިނޭރުން ހިމެނޭ ޓީމަކުން އެކުލަވާލި ރިޕޯޓެއްގައި ވެސް ފާހަގަކޮށްފައިވާ ކަމަށް ވެސް ރިޕޯޓްގައި ބުނެފައިވެއެވެ.